
Rabelais, IL 



Dizain de Maisire Hugues Salel à l'Auteur 

de ce Livre. 



i, pour mesler profit avec doulceur, 
On mect en pris un aucteur grandement» 
Prisé seras, de cela tiens toy sceur : 
^' Je le congnois, car ton entendement 
En ce Ifvret, soubz plaisant fondement^ 

L'utilité a si tresbien descripte. 

Qu'il m'est advis que voy un Democrite 

Riant les faictz de nostre vie humaine. 

Or persévère, et, si n'en as mérite 

En ces bas lieux, l'auras en hault dommaine. 




PROLOGUE DE L'AUTEUR 




RESILLUSTRES et treschevaUurcux cham- 
pions, gentilz hommes et aultres, qui 
voluntiers vous adonnez à toutes gentil- 
lesses et honnestetez, vous avez n'a gue- 
resveu, leu, et sceu /es Grandes et inestimables Chro- 
nicques de Tenorme géant Gargantua, et comme 
vrays fidèles les avez creues gualantement, et y avez 
maintesfoys passé vostre temps avecques les honora- 
bles dames et damoyselles, leur en faisans heaulx et 
longs narrez alors que estiez hors de propos, dont 
estez bien dignes de grande louange et mémoire sem- 
piternelle. 

Et à la mienne volunté que chascun laissast sa pro- 
pre besoigne, ne se souciast de son mestier, et mist ses 
affaires propres en oubly pour y vacquer entièrement, 
sans que son esperit feust de ailleurs distraict ny em- 

pesché, jusques à ce que Von les tint par cueur, afin 
que, si d'adventure l'art de Vimprimerie cessait, ou 
en cas que tous livres périssent, on temps advenir un 
chascun les peust bien au net enseigner à ses enfans y 
et à ses successeurs et survivens bailler comme de main 
en' main, ainsi que une religieuse Caballe : car il y a 
plus de fruict que paradventure ne pensent un tas de 
gros talvassiers, touscroustelevez, qui entendent beau- 
coup moins en ces petites joyeusetés que ne faict Ka- 
clet en Tlnstitute. 

J'en ay congneu de hauliz et puissans seigneurs en 
bon nombre qui, allant à chasse de grosses bestes, 
ou voiler pour canes, s'il advenait que la beste ne feust 
rencontrée par les brisées, ou que le faulcon se mist 
à planer, voyant la proye gaigner à tire d'esle, Hz 
estaient bien marrys, comme entendez assez; mais leur 
refuge de reconfort , et afin de ne soy morfondre, 
estait à recaler les Inestimables faictz dudict Gargan- 
tua, Aultres sont par le mande [ce ne sont fari- 
boles) qui, estans grandement affligez du mal des 
dentz, après avoir tous leurs biens despenduz en mé- 
dians, sans en rien profiter, ne ont trouvé remède plus 
expédient que de mettre lesdictes Chronicques entre 
deux beaulx linges bien chaulx et les appliquer au lieu 
de la douleur, les sinapizand avecques un peu de 
pouldre d'oribus. Mais que diray-je des pauvres vero- 
lez et goutteux ^ Ol quantesfoys nous les avons veu, à 
l'heure que Hz estaient bien oingtz et engressez à 
poinct, et le visaige leur reluysoit comme la claveure 

d'un charniery et les dentz leur tressailloyent comme 
font les marchettes d'un clavier d'orgues ou d*espinette 
quand on joue dessus, et que le gosier leur escumoit 
comme à un verrat que les vaultres ont aculé entre les 
toilles î Que faisoyent-ilz alors ? Tou^e leur consola- 
tion n'estoit que de ouyr lire quelques pages dudict 
Livre ; et en avons veu qui se donnoyent à cent pipes 
de vieulx diables, en cas que Hz n'eussent senty allé- 
gement manifeste à la lecture dudict Livre, lorsqu'on 
les tenoit es lymbes, ny plus ny moins que les femmes 
estans en mal d'enfant quand on leurs leist la Vie de 
saincte Marguerite. 

Est-ce rien cela ? Trouvez-moy livre, en quelque lan- 
gue, en quelque faculté et science que ce soit, qui ayt 
telles vertus, proprietez et prérogatives , et je poieray 
chopine, de trippes. Non, Messieurs, non : il est sans 
pair, incomparable et sans parragon; je le maintiens 
jusques au feu exclusive; et ceulx qui vouldroient 
maintenir que si, reputez-les abuseurs, prestinateurs ^ 
emposteurs et séducteurs. 

Bien vray est-il que l'on trouve en aulcuns livres, 
dignes de haulte fustaye^ certaines proprietez occul- 
tes, au nombre desquelz l'on tient Fessepinte,*Or- 
lando furioso, Robert le Diable, Fierabras, Guil- 
laume sans paour, Huon de Bou^deaulx, Monte- 
vieille et Matabrune ; mais Hz ne sont comparables à 
celluy duquel parlons. Et le monde a bien congneu 
par expérience infallible le grand émolument et utilité 
qui Venoit ]de ladicte Chronicque Gargantuine , car 

il en a esté plus vendu par les imprimeurs en deux 
moys qu'il ne sera acheté de Bibles en neuf ans. 

Voulant doncques, je, vostre humble esclave, ac- 
croistre vos passe-temps dadvantaige , vous offre de 
présent un aultre Livre de mesme billon, si non qu*il 
est un peu plus équitable et digne de foy que n'estoit 
l'aultre : car ne croyez, si ne voulez errer à vostre es- 
cient, que j'en parle comme lesJuifz de laLoy, Je ne suis 
nay en telle planette, et ne m' advint oncques démentir 
ou asseurer chose qui ne feust véritable. Ten parle 
comme un gaillard Onocratale, voyre, dy-je, crote- 
notaire des Martyrs Amans, et crocquenotaire de 
amours Quod vidimus testamur. C'est des horribles 
faictz et prouesses de Pantagruel, lequel j*ay servy à 
gaiges dés ce que je fuz hors de page jusques à pré- 
sent, que par son congié je m'en suis venu visiter mon 
pais de vache et sçavoir si en vie estoyt parent mien 
aulcun. 

Pourtant, affîn que je fasse fin à ce Prologue, tout 
ainsi comme je me donne à cent mille panerées de 
beaulx diables, corps et ame, trippes* et boyaulx, en 
cas que j'en mente en toute l'hystoire d'un seul mot, 
pareillement, le feu sainct Antoine vous arde, mau de 
terre vous vire, le lancy, le maulubec vous trousse, la 
caquesangue vous viengne, 

Le mau fin feu de ricqueracque » 
Aussi menu que poil de vache, 
tout renforcé de vif argent. 
Vous puisse entrer au fondement. 



et eommt Sodoine rt Gomorre puissiez tomber e 
soulphre, en feu et en abysme, en cas que vous n 
croyez, fermement tout ce que je vous racompteraj e 
cesie présente Chronicque. 




Dixain nouvellement composé à la louange 
du joyeulx esprit de VAutheur, 




iNQ^cens dixains, mille virlais, 
Et en rimes mille virades 
Des plus gentes et des plus sades. 
De Marot ou de Saint-Gelais, 
Payez comptant, sans nuls délais» 

En présence des Oreades, 

Des Hymnides et des Dryades, 

Ne suffiroient, ny Pont Alais 

A pleines balles de ballades. 

Au docte et gentil Rabelais. 




LIVRE DEUXIÈME 



CHAPITRE I 
De l'origine tt anticquilé du grand Pantagruel. 



Ç^E ne sera chose inuiile ne ojsifve 
1 que sommes de séjour, vous ra 
r la première source et ori- 
^^^asgine dont nous est né le bon Panta- 
gruel, car je loy que tous bons historiographes 
ainsi ont traicté leurs Chronicques, non seullement 
les Arabes, Barbares et Latins, mais aussi Gregoys, 
Gentilz, qui furent buveurs eternelz . Hz vous 
convient doncques noter que, au commencement 
du monde, je parle de loing, il y a plus de qua- 
rante quarantaines de nujctz, pour nombrer à la 
mode des antiques druides, peu après que Âbel 

fust occis per son frere Caïn, la terre, embue du 
sang du juste, fut certaine année si tresfertile en 
tous fruictz qui de ses flans nous sont produjz, et 
singulièrement en mesles, que on Tappella de toute 
mémoire Tannée des grosses mesles, car les trojs 
en faisojent le bojsseau. 

En ycelle les Kalendes furent trouvées, par les 
bréviaires des Grecz. Le moys de mars faillit en 
karesme, et fut la mioust en may. On moys de 
octobre, ce me semble, ou bien de septembre, affin 
que je ne erre, car de cela me veulx-je curieuse- 
ment guarder, fut la Sepmaine tant renommée par 
les Annales qu'on nomme la Sepmaine des troys 
jeudis, car il y en eut troys, à cause des irreguliers 
bissextes, que le soleil bruncha quelque peu comme 
debiioribus à gauche, et la lune varia de son cours 
plus de cinq toyzes, et feut manifestement veu le 
movement de trépidation on firmament d\ci ùplanç; 
tellement que la pléiade moyene, laissant ses com- 
paignons, déclina vers Tequinoctial , et Testoille 
nommé TEspy laissa la Vierge , se retirant vers la 
Balance; qui sont bien espoventables et matières 
tant dures et difficiles que les astrologues ne y peu- 
vent mordre. Aussy auroient-ilz les dents bien lon- 
gues s'ilz povoient toucher jusques là. 

Faictes vostre compte que le monde voluntiers 
mangeoit desdictes mesles, car elles estoient belles 
à l'œil et délicieuses au goust. Mais, tout ainsi 
comme Noë, le sainct homme auquel tant sommes 

obligez et tenuz de ce qu'il nous planta la vine, 
dont nous vient celle nectaricque , délicieuse , pré- 
cieuse, céleste, joyeuse et deïficque liqueur qu'on 
nomme le piot, fut trompé en le beuvant, car il 
ignoroit la grande vertu et puissance d'icelluy, 
semblablement les hommes et femmes de celluy 
temps mangeoyent en grand plaisir de ce beau et 
gros fruict. Mais accidens bien divers leur en ad- 
vindrent, car à tous survint au corps une enfleure 
treshorrible, mais non à tous en un mesme lieu : 
car aulcuns enfloyent par le ventre, et le ventre 
leur devenoit bossu comme une grosse tonne, 
desquelz est escripi : Ventrem omnipotentem, les- 
quelz furent tous gens de bien et bons raillais, 
et de ceste race nasquit sainct Pansart, et Mardy- 
gras. Les aultres enfloyent par les espaules, et tant 
estoyent bossus qu'on les appelloit montiferes, 
comme portemontaignes, dont vous en voyez en- 
cores parle monde en divers sexes et dignités, et de 
ceste race yssit Esopet, duquel vous avez les beaulx 
faictz et dictz par escript. Les aultres enfloyent en 
longueur par le membre qu'on nomme le Labou- 
reur de nature, en sorte qu'ilz le avoyent mer- 
veilleusement long, grand, gras, gros, verd et acresté 
à la mode antique ; si bien qu'ilz s'en servoyent de 
ceinture , le redoublans à cinq ou à six foys par le 
corps. Et, s'il advenoit qu'il feust en poinct et eust 
vent en pouppe, à les veoir, eussiez dict que c'es- 
toyent gens qui pussent leurs lances en l'arrest pour 

jouster à la quintaine. Et d'yceulx est perdue la 
race, ainsi comme disent les femmes : car elles 
lamentent continuellement qu' 

U n'en est plus de ces gros, etc.; 

VOUS sçavez le reste de la chanson. Aultres crois- 
soient en matière de couilles si énormément que 
les troys emplissoient bien un muy. D*iceulx sont 
descendues les couilles de Lorraine, lesquelles jamay s 
ne habitent en braguette : elles tombent au fond 
des chausses. Aultres croyssoient par les jambes, et 
à les voir eussiez dict que c'estoyent grues ou 
flammans, ou bien gens marchans sus eschasses, et 
les petits grimaulx les appellent en grammaire Jam- 
bes. Es aultres tant croissoit le nez qu'il sembloit la 
fleute d'un alambic, tout diapré, tout estincellé de 
bubeletes, pullulant, purpuré, à pompettes, tout es- 
maillé , tout boutonné et brodé de gueules , et tel 
avez v'eu le chanoine Panzoult, et Piedeboys, me- 
dicin de Angiers; de laquelle race peu furent qui 
aimassent la ptissane, mais tous furent amateurs de 
purée septembrale. Nason et Ovide en prindrent 
leur origine, et tous ceulx desquelz est escript : 
Ne reminiscaris, Aultres croissoyenl par les au- 
reilles, lesquelles tant grandes avoyent que de l'une 
faisoyent pourpoint, chausses et sayon, del'aultre se 
couvroyent comme d'une cape à l'espagnole; et 
dict-on que en Bourbonnoys encores dure l'eraige, 
dont sont dictes aureilles de Bourbtpnnoys. Les aul- 

très croissoyent en long du corps; et de ceulx-là 
sont venuz les geans, 

Et par eulx Pantagruel. 

Et le premier fui Chalbroth, 

Qui engendra Sarabroth, 

Qui engendra Faribroth, 

Qui engendra Hurtaly, qui fut beau mangeur de 
souppes, et resna au temps du déluge, 
Qui engendra Nembroth, 

Qui engendra Athlas, qui avecques ses espauUes 
garda le ciel de tumber, 

Qui engendra Goliath, 

Qui engendra Eryx, lequel fut inventeur du jeu 
des gobeletz, 

Qui engendra Tite, 

Qui engendra Eryon , 

Qui engendra Polypheme, 

Qui engendra Cace, 

Qui engendra Etion, lequel premier eut la vcrole 
pour n'avoiî beu frayz en esté , comme tesmoigne 
Bartachim, 

Qui engendra Encelade, 

Qui engendra Cée, 

Qui engendra Typhoe, 

Qui engendra Aloe, 

Qui engendra Othe, 

Qui engendra iEgeon, 

Qui engendra Briare, qui avoit cent mains. 

Qui engendra Porpbyrio, 

Qui engendra Adamastor, 

Qui engendra Antée, 

Qui engendra Agatho, 

Qui engendra Pore, contre lequel batailla Alexan- 
dre le Grand, 

Qui engendra Aranthas, 

Qui engendra Gabbara, qui premier inventa de 
boire d'autant. 

Qui engendra Goliath de Secundille, 

Qui engendra Offot, lequel eut terriblement beau 
nez à boyre au baril. 

Qui engendra Artachées, 

Qui engendra Oromedon, 

Qui engendra Gemmagog^ qui fut inventeur des 
souliers à poulaine, 

Qui engendra Sisyphe, 

Qui engendra les Titanes, dont nasquit Her- 
cules, 

Qui engendra Enay, qui fut tresexpert en matière 
de oster les cerons des mains, 

Qui engendra Fierabras, lequel fut vaincu par 
Olivier, pair de France, compaignon de Roland, 

Qui engendra Morguan, lequel premier de ce 
monde joua aux dez avecques ses bezicles. 

Qui engendra Fracassus, duquel a escript Mer- 
lin Coccaie, 

Dont nasquit Ferragus, 

Qui engendra Happemousche , qui premier in- 
venta de fumer les langues de beuf à la cheminée, 

car au paravant le monde les saloit comme on faict 
les jambons, 

Qui engendra Bolivorax, 

Qui engendra Longjs, 

Qui engendra Gayoffe, lequel avoit les couillons 
de peuple et le vit de cormier, 

Qui engendra Maschefain, 

Qui engendra Bruslefer, 

Qui engendra Engolevent, 

Qui engendra Galehault, lequel fut inventeur des 
flacons. 

Qui engendra Mirelangault, 

Qui engendra Galaffre, 

Qui engendra Falourdin, 

Qui engendra Roboaste, 

Qui engendra Sortibranl de Conimbres, 

Qui engendra Brushant de Mommiere, 

Qui engendra Brujer, lequel fut vaincu par Ogier 
le Dannoys, pair de France, 

Qui engendra Mabrun, 

Qui engendra Foutasnon, 

Qui engendra Hacquelebac, 

Qui engendra Vitdegrain, 

Qui engendra Grand Gosier, 

Qui engendra Gargantua, 

Qui engendra le noble Pantagruel, mon maistre. 

J'entends bien que, Ijsans ce passaige, vousfaic- 
tez en vous-mesmes un doubte bien raisonnable, et 
demandez comment est-il possible que ainsi soit, 

veu que au temps du déluge tout le inonde périt 
fors Noë et sept personnes avecques luy dedans 
l'arche, au nombre desquelz n*est mis ledict Hur- 
taly? La demande est bien faicte sans doubte et 
bien apparente ; mais la response vous contentera, 
ou j'ay le sens malgallefreté. Et, parce que n'estoys 
de ce temps là pour vous en dire à mon plaisir, je 
vous allegueray l'autorité des Massoretz, bons couil- 
laux et beaulx cornemuseurs hebraïcques, lesquelz 
afferment que véritablement ledicl Hurtaly n'estoit 
dedans l'arche de Noë. Aussi n'y eust-il peu en- 
trer, car il estoit trop grand ; mais il estoit dessus 
à cheval, jambe desà, jambe delà, comme sont les 
petitz enfans sus les chevaulx de bois, et comme le 
gros Toreau de Berne, qui fut tué à Marignan, 
chevauchoytpour sa monture un gros canon pevier: 
c'est unebeste de beau et joyeux amble sans poinct 
de faulte. 

En icelle façon , saulva , après Dieu , ladicte 
arche de periller : car il luy bailloit le bransle 
avecques les jambes, et du pied la tournoit où il 
vouloit, comme on faict du gouvernail d'une navire. 
Ceulx qui dedans estoient luy envoyoient vivres 
par une cheminée à suffisance, comme gens re- 
congnoissans le bien qu'il leurs faisoit, et quel- 
quefoys parlementoyent ensemble, comme faisoit 
Icaromenippe à Jupiter, selon le rapport de Lu- 
cian. 

Avez vous bien le tout entendu? Beuvez donc 

un bon coup sans eaue, car, si ne le croiez, non 
foys-je, fist elle. 



CHAPITRE II 
De la Nativité du tresredouté Pantagrud. 

ARGANTUA, en son eage de quatjre cens 
quatre-vingtz quarante et quatre ans, 
engendra son fiiz Pantagruel de sa 
femme, nommée Badebec, fille du roi 
des Amaurotes, en Utopie, laquelle mourut du mal 
d'enfant, car il estoit si merveilleusement grand et 
si lourd qu'il ne peut venir à lumière sans ainsi suf- 
focquer sa mère. 

Mais, pour entendre pleinement la cause et rai- 
son de son nom, qui luy fut baillé en baptesme, 
vous noterez qu'en icelle année fut seicheresse tant 
grande en tout le pays de Africque que passèrent xxxvi 
moys, troys sepmaines, quatre jours, treze heures, et 
quelque peu dadvantaige sans pluye , avec chaleur 
de soleil si véhémente que toute la terre en estoit 
aride. Et ne fut au temps de Helye plus eschauffée 
que fut pour lors, car il n'estoit arbre sus terre qui 
eust ny fueille ni fleur. Les herbes estoient sans ver- 
dure, .les rivières taries, les fontaines à sec; les 
pauvres poissons, délaissez de leurs propres ele- 
mens, vagans et crians par la terre horriblement ; 
les oyseaux tumbans dé l'air par faulte de rosée ; 
Rabelais. II. 3 



î8 LIVRE II, CHAPITRE II 

les loups, les regnars, cerfz, sangliers, dains, lie- 
vres, connilz, belettes, foynes, blereaux et aultres 
bestes Ton trouvoit parles champs mortes, la gueule 
baje. 

Au regard des hommes, c'estoit la grande pitié. 
Vous les eussiez veuz tirans la langue comme lé- 
vriers qui ont couru six heures; plusieurs se 
gettoyent dedans les puys; aultres se mettojent 
au ventre d'une vache pour estre à Tombre, et les 
appelle Homère Alibantes, Toute la contrée estoit 
à l'ancre. C'estoit pitoyable cas de veoir le travail 
des humains pour se garentir de ceste horrifîcque 
altération , car il avoit prou affaire de sauver l'eaue 
benoisie par les églises, à ce que ne feust descon- 
fite; mais l'on y donna tel ordre, par le conseil de 
messieurs les cardinaulx et du Sainct Père, que nui 
n'en osoit prendre que une venue. Encores, quand 
quelcun entroit en l'église, vous en eussiez veu à 
vingtaines de pauvres altérez qui venoyent au der- 
rière de celiuy qui la distribuoit à quelcun , la 
gueule ouverte pour en avoir quelque goutellette, 
comme le Mauvais Riche, affin que rien ne se per- 
dist. O que bienheureux fut en icelle année celiuy 
qui eut cave fresche et bien garnie 1 

Le philosophe raconte, en mouvent la question 
parquoy c'est que l'eaue de la mer est salée, que, 
au temps que Phebus bailla le gouvernement de 
son chariot lucificque à son fils Phaeton, ledict 
Phaeton, mal apprins en l'art et ne sçavant ensuyvre 

la line ecliptique entre les deux tropiques de la 
sphère du soleil, varia de son chemin, et tant ap- 
procha de terre qu'il mist à sec toutes les contrées 
subjacentes, bruslant une grande partie du ciel que 
les philosophes appellent Via lacUa, et les Hfrelof- 
fres nomment Le chemin Saint-Jacques, combien que 
les plus huppez poètes disent estre la part où 
tomba le laict de Juno lors qu'elle atlaicta Her- 
cules. Adonc la terre fut tant eschaufée que il luy 
vint une sueur énorme, dont elle sua toute la mer, 
qui par ce est salée, car toute sueur est salée. Ce 
que vous direz estre vray si voulez tastcr de la 
vostre propre, 'ou ,bien de celles des verollez quand 
on les faict suer : ce me est tout un. 

Quasi pareil cas arriva en ceste dicte année, car, 
un jour de vendredy que tout le monde s'estoit 
mis en dévotion et faisoit une belle procession 
avecques force letanies et beaux preschans, supplians 
à Dieu omnipotent les vouloir regarder de son œil 
de clémence en tel desconfort, visiblement furent 
veues de terre sortir grosses goûtes d'eaue, comme 
quand quelque personne sue copieusement. Et le 
pauvre peuple commença à s'esjouyr comme si ce 
eust esté chose à eulx profitable, car les aulcun's 
disoient que de humeur il n'y en avoit goûte en 
l'air dont on esperast avoir pluye, et que la terre 
suppleoit au deffault. Les aultres gens savans 
disoyent que c'estoit pluye des antipodes, comme 
Senecque narre au quart livre Quxstionum natura^ 

lium, parlant de l'origine et source du Nil; mais 
ils y furent trompés : car, la procession finie, alors 
que chascun vouloit recueillir de ceste rosée et en 
boire à plein godet, trouvèrent que ne n'etoit que 
saulmure pire et plus salée que n'estoit Teaue de la 
mer. 

Et parce que en ce propre jour nasquit Panta- 
gruel, son père luy imposa tel nom, car Panta en 
grec vault autant à dire comme tout, et Grud en 
langue hagarene vault autant comme altéré, voulent 
inférer qu'à l'heure de sa nativité le monde estoit 
tout altéré, et voyant en esperit de prophétie qu'il 
seroit quelque jour Dominateur des Altérez, ce que 
luy fut monstre à celle heure mesmes par aultre 
signe plus évident. 

Car, alors que sa mère Badebec l'enfantoit, et 
que les sages-femmes attendoyent pour le recep- 
voir, yssirent premier de son ventre soixante et 
huyttregeniers, chascun tirant par le licol un mulet 
tout chargé de sel; après lesquels sortirent neuf 
dromadaires chargés de jambons et langues de 
bœuf fumées, sept chameaulx chargez d'anguil- 
ettes, puis xxv charretées de porreauh, d'aulx, 
d'oignons et de cibotz, ce que espoTenta bien les- 
dictes sages-femmes. Mais les aulcunes d'entre elles 
disoient : « Voici bonne provision; aussy bien ne 
bevyons-nous que lâchement, non en lancement: 
cecy n'est que bon signe, ce sont aguillons de 
vin. » Et, comme elles caquetoient de ces menus 

propos entre elles, voicy sorty Pantagruel, tout 
velu comme un ours, dont dict une d'elles en 
esperit propheticque : « Il est né à tout le poil; il 
fera choses merveilleuses, et, s'il vit, il aura de 
Teage. » 

CHAPITRE III 

Du Dueil que mena Gargantua de la mort 
de sa femme Badebec, 

UAND Pantagruel fut né, qui feut bien 
esbahy et perplex, ce fut Gargantua 
son père : car, voyant d'un cousté sa 
femme Badebec morte, et de l'aultre 
son filz Pantagruel né, tant beau et tant grand, ne 
sçavoit que dire ny que faire ; et le doubte qui trou- 
bloit son entendement estoit assavoir s'il de voit 
plorer pour le dueil de sa femme, ou rire pour la 
joye de son filz. D'un costé et d'aultre il avoit ar- 
gumens sophisticques qui le suffocquoyent, car il les 
faisoit tresbien in modo et figura; mais il ne les po- 
voit souldre, et par ce moyen demouroit empestré 
comme la souris empeigée, ou un milan prins au 
lasset. 

« Pleureray-je ? disoit il; oui : car pourquoy? 
Ma tant bonne femme est morte , qui estoit la plus 
cecy, la plus cela, qui feust au monde. Jamais je ne 
la verray, jamais je n'en recouvreray une telle : ce 

m'est une perte inestimable 1 O mon Dieu ! que te 
avoys je faict pour ainsi me punir? Que ne envoyas 
tu la mort à moy premier que à elle ? car vivre sans 
elle ne m'est que languir! Ha! Badebec, ma 
mignonne, mamye, mon petit con — toutesfois elle 
en avoit bien troys arpens et deux sexterées — ma 
tendrette, ma braguette, ma savate, ma pantofle, 
jamais je ne te verray. Ha ! pauvre Pantagruel, tu 
as perdu ta bonne mère, ta doulce nourrice, ta 
dame tresaymée. Ha! faulce Mort, tant tu me 
es malivole, tant tu me es oultrageuse, de me 
tollir celle à laquelle immortalité appartenoit de 
droit! » 

Et ce disant pleuroit comme une vache; mais 
tout soubdain rioit comme un veau quand Panta- 
gruel luy venoii en mémoire : 

« Ho ! mon petit filz, disoit il, mon coillon, mon 
peton, que tu es joly, et tant je suis tenu à Dieu 
de ce qu'il m'a donné un si beau filz, tant joyeux, 
tant riant, tant joly ! Ho, ho, ho, ho ! que suis ayse ! 
Beuvons, ho ! laissons toute melancholie. Apporte 
du meilleur, rînce les verres, boute la nappe, chasse 
ces chiens, souffle ce feu, allume la chandelle, ferme 
ceste porte, taille ces souppes, envoyé ces pauvres, 
baille leur ce qu'ilz demandent, tiens ma robbe, 
que je me mette en pourpoint pour mieux festoyer 
les commères. » 

Ce disant, ouït la Letanie et les Mémentos des 
prebstres qui portoient sa femme en terre, dont 

laissa son bon propos, et tout soubdain fut ravy 
ailleurs, disant: 

ce Seigneur Dieu, faut ii que je me contriste en- 
cores? Cela me fasche, je ne suis plus jeune, je de- 
viens vieulx, le temps est dangereux, je pourra^ 
prendre quelque fiebvre. Me vojlà affolé. Foi de 
geniil homme, il vault mieulx pleurer moins et 
boyre dadvantaige. Ma femme est morte : et bien ! 
par Dieu, da jurandi, je ne la resusciteraj pas par 
mes pleurs; elle est bien, elle est en paradis pour 
le moins, si mieulx ne est; elle prie Dieu pour 
nous; elle est bien heureuse; elle ne se soucie plus 
de nos misères et calamitez. Autant nous en pend 
à l'œil. Dieu gard le demourant, il me fault penser 
d'en trouver une aultre. Mais voicy que vous ferez, 
dict il es saiges-femmes (où sont elles? Bonnes 
gens, je ne vous peulxveoyr); allez à Tenterrement 
d'elle, et ce pendent je berceray icy mon fils, car 
je me sens bien fort altéré, et serois en danger de 
tomber malade; mais beuvez quelque bon traict 
devant, car vous vous en trouverez bien, et m'en 
croyez sur mon honneur. » 

A quoy obtemperantz, allèrent à l'enterrement 
et funérailles, et le pauvre Gargantua demoura à 
l'hostel. Et ce pendent feist l'epitaphe pour estre 
engravé en la manière que s'ensuit : 

ELLE EN MOURUT , LA NOBLE BADEBEC » 

DU MAL D*ENFANT, QUE TANT ME SEMBLOIT NICE, 

CAR ELLE AVOIT VISAIGE DE REBEC, 

CORPS d'eSP AI GNOLE ET VENTRE DE SOUTCE. 

PRIEZ A DIEU QU*A ELLE SOIT PROPICE, 

LUY PERDONNANT s'eN RIEN OULTREPASSA. 

CY GIST SON CORPS, LEQUEL VESQUIT SANS VICE, 

ET MOURUT l'an ET JOUR QUE TRESPASSA. 



CHAPITRE IV 
De l'Enfance de Pantagruel. 

£ trouve par les anciens historiographes 
et poètes que plusieurs sont nez en ce 
monde en façons bien estranges, qui 
seroient trop longues à racompter : 
lisez le vij livre de Pline, si avés loysir. Mais vous 
n'en ouystes jamais d'une si merveilleuse comme 
fut celle de Pantagruel, car c'estoit chose difficile à 
croyre comment il creut en corps et en force en 
peu de temps; et n'estoit rien Hercules, qui, estant 
au berseau, tua les deux serpens, car lesdictz ser- 
pens estoyent bien petitz et fragiles. Mais Panta- 
gruel, estant encores au berseau, feisi cas bien es- 
pouventables. 

Je laisse icy à dire comment à chascun de ses 
repas il humoit le laict de quatre mille six cens va- 
ches, et comment, pour luy faire un paeslon à cuire 
sa bouillie, furent occupez tous les pesliers de 
Saumur en Anjou, de Villedieu en Normandie, de 

Bramont en Lorraine, et iuj bailloit-on ladicte 
bouillie en un grand timbre qui est encores de pré- 
sent à Bourges prés du Palays. Mais les dentz luy 
estoient desjà tant crues et fortifiées qu'il en rompit 
dudict tymbre un grand morceau, comme tresbien 
apparoist. 

Certains jours, vers le matin, que on le vouloit 
faire teter une de ses vaches (car de nourrisses il 
n'en eut jamais aultrement, comme dict l'Hjstoire), 
il se deffit des liens qui le tenoyent au berceau 
un des bras, et vous prend ladicte vache par 
dessoubz le jarret, et luy mangea les. deux tetins et 
la moytié du ventre, avecques le foye et les roi- 
gnons ; et l'eust toute dévorée, n'eust esté qu'elle 
cryoit horriblement comme si les loups la tenoient 
aux jambes, auquel cry le monde arriva, et osterent 
ladicte vache à Pantagruel ; mais ilz ne sceurent si 
bien faire que le jarret ne luy en demourast comme 
il le tenoit, et le mangeoit tresbien comme vous 
feriez d'une saulcisse, et, quand oi! luy voulut oster 
l'os, il l'avalla bien tost, comme un cormaran feroit 
un petit poisson, et après commença à dire : « Bon, 
bon, bon , » car il ne sçavoit encores bien parler, 
voulant donner à entendre que il avoit trouvé fort 
bon, et qu'il n'en failloit plus que autant. Ce que 
voyans, ceulx qui le servoyent le lièrent à gros 
cables comme sont ceulx que l'on faict à Tain pour 
le voyage du sel à Lyon, ou comme sont ceulx de 
la grand nauf françoyse qui est au port de Grâce 

4 

en Normandie. Mais quelquefoys que un grand 
ours que nourrissoit son père eschappa, et luy ve- 
noit lescher le visage, car les nourrisses ne luj 
avoient bien à point torché les babines, il se deffit 
desdictz cables aussi facilement comme Sanson 
d'entre les Philistins, et vous print Monsieur de 
rOurs, et le mist en pièces comme un poulet, et 
vous en fist une bonne gorge chaulde pour ce re- 
pas. Parquoy, craignant Gargantua qu'il se gastast, 
fist faire quatre grosses chaînes de fer pour le lyer, 
et fist faire des arboutans à son berceau bien afustez. 
Et de ces chaisnes en avez une à la Rochelle, que 
Ton levé au soir entre les deux grosses tours du 
havre; Taultre est à Lyon, Taultre à Angiers, et la 
quarte fut emportée des diables pour lier Lucifer, 
qui se deschainoit en ce temps là, à cause d'une 
colique qui le tormentoit extraordinairement pour 
avoir mangé Tame d'un sergeant en fricassée à son 
desjeuner. Dont povez bien croire ce que dict Ni- 
colas de Lyra siîr le passaige du Psauliier où il est 
escript : Et Og regem Basan, que ledit Og, es- 
tant encores petit, estoit tant fort et robuste qu'il 
le failloit lyer de chaisnes de fer en son berceau. 
Et ainsi demoura coy et pacificque, car il ne pou- 
voit rompre tant facilement lesdictes chaisnes, mes- 
mement qu'il n'avoit pas espace ay berceau de 
donner la secousse des bras. 

Mais voicy que arriva un jour d'une grande 
feste, que son père Gargantua faisoit un beau 

bancquet à tous les princes de sa Court. Je croy 
bien que tous les officiers de sa Court estoyent tant 
occupés au service du festin que Ton ne se sou- 
cyoit du pauvre Pantagruel, et demouroit ainsi à 
reculorum. Que fist-il? 
Qu'il fîst, mes bonnes gens? Escoutez : 
Il essaya de rompre les chaisnes du berceau 
avecques les bras, mais il ne peut, car elles Atoyent 
trop fortes. Adonc il trépigna tant des piedz qu*il 
rompit le bout de son berceau, qui toutesfoys estoit 
d'une grosse poste de sept empans en quarré; et, 
ainsi qu'il eut mys les piedz dehors, il se avalla le 
mieulx qu'il peut, en sorte que il touchoit les piedz 
en terre; et alors, avecques grande puissance, se 
leva emportant son berceau sur l'eschine ainsi lyé 
comme une tortue qui monte contre une muraille, 
et, à le veoir, sembloit que ce feust une grande ca- 
racque de cinq cens tonneaulx qui feust debout. 

En ce point, entra en la salle 'où l'on banquetoit, 
et hardiment qu'il espoventa bien l'assistance; mais, 
par autant qu'il avoit les bras lyez dedans, il ne 
povoit rien prendre à manger, mais en grande 
peine se enclinoit pour prendre à tout la langue 
quelque lippée. Quoy voyant, son père en- 
tendit bien que l'on l'avoit laissé sans luy bailler à 
repaistre, et commanda qu'il fust deslyé desdictes 
chesnes, par le conseil des princes et seigneurs 
assistans : ensemble aussi que les medicins de Gar- 
gantua disoyent que, si l'on le tenoit ainsi au ber- 

seau, qu'il seroit tOQte sa vie subject à la gravelle. 
Lors qu'il feust deschainé, l'on le flst asseoir, et re- 
peut fort bien, et mist son dict berceau en plus de 
cinq cens mille pièces d'un coup de poing qu'il 
frappa au millieu par despit, avec protestation de 
jamais n'y retouraer. 

CHAPITRE V 

Des Faictc, du noble Pantagruel tn son jeune eage. 

INSI croissoit Pantagruel de jour en 
jour et prouffitoit à veu d'œil, dont 
son père s'esjouissoil par affection na- 
turelle. Et luy feist faire, comme il 
petit, une arbaleste pour, s'esbastre après les 
oysillons, qu'on appelle de présent la grande arba- 
leste de Chantelle, puis l'envoya à l'eschole pour 
apprendre et passer son jeune eage. 

De faict, vint à Poictiers pour estudiei, et prof- 
fita beaucoup, auquel lieu voyant que les escolien 
estoyent aulcunesfois de loysir, et ne sçavoient ï 
quoy passer temp, en eut compassion; Et un jour 
print d'un grand rochier qu'on' nomme Passelourdin 
une grosse roche ayant environ de douze toiz,es en 
quarré, et d'espesseur quatorze pans, et la mist sur 
quatre pilliers au milieu d'un champ bien à son 
ayse, alfin-que lesditz escoliers, quand ilz ne sçan- 
royent aultre chose faire, passassent temps à monter 

sur ladicte pierre, et là banqueter à force flacons, 
jambons et pastez, et escripre leurs noms dessus 
avec un cousteau, et de présent l'appelle-on la 
Pierre levée. Et en mémoire de ce n'est aujour- 
d'hui passé aulcun en la matricule de ladicte Uni- 
versité de Poictiers, sinon qu'il ait bu en la fon- 
taine Caballine de Croustetles, passé à Passelourdin 
et monté sur la Pierre levée. 

En après, lisant les belles Cbronicques de ses 
ancestres, trouva que Geoffroy de Lusignam , dict 
Geoffroy à la grand dent, grand père du i)eau cou- 
sin de la sœur aisnée de la tante du gendre de 
i'oncle de la bruz de sa belie-mere, estoit enterré 
à Maillezays, dont print un jour campos pour le 
visiter comme homme de bien. Et, partant de Poic- 
tiers avecques aulcuns de ses compaignons, passè- 
rent par Legugé, visitant le noble Ardillon abbé, 
par Lusignan, par Sansay, par Celles, par Co- 
longes, par Fontenay-le-Conte, saluant le docte Ti- 
raqueau, et de là arrivèrent à Maillezays, où visita 
le sepulchre dudict Geoffroy à la grand dent^ dont 
eut quelque peu de frayeur, voyant sapourtraicture, 
car il y est en image comme d'un homme furieux 
tirant à demy son grand malchus de la guaine. Et 
demandoit la cause de ce. Les chanoines dudict lieu 
luy dirent que n'estoit aultre cause sinon que 

Picioribus atque poetis, etc., ' 

c'est à dire que les painctres et poètes ont liberté 

de paindre à leur plaisir ce qu'ilz veullent. Mais il 
ne se contenta de leur r«sponce, et dist : « Il n'est 
ainsi painct sans cause, et me doubte que à sa mort 
onluy afaict quelque tord, duquel il demande ven- 
geance à ses parens. Je m'en enquesteray plus à 
plein, et en feray ce que de raison. » Puis retourna 
non à Poictiers, mais voulut visiter les aultres Uni- 
versitez de France, dont, passant à la Rochelle, se 
mist sur mer et vint à Bourdeaulx, on quel lieu ne 
trouva grand exercice, sinon des guabarriersjouans 
aux luettes sur la grave. De là vint à Thoulouse, 
où aprint fort bien à dancer et à jouer de l'espée à 
deux mains, comme est l'usance des escholiers de 
ladicte Université ; mais il n'y demoura gueres quand 
il vit qu'itz faisoyent brusler leurs regens tout vifz 
comme harans soretz, disant : « Ja Dieu ne plaise 
que ainsi je meure, car je suis de ma nature assez 
altéré sans me chauffer davantaige. » 

Puis vint à Montpellier, où il trouva fort bon 
vins de Mirevaulx et joyeuse compagnie, et se 
cuida mettre à estudier en medicine ; mais il con- 
sidéra que Testât estoit fascheux par trop et melan- 
cholicque, et que les medicins sentoyent les clyste- 
res comme vieulx diables. Pourtant vouloit estudier 
en loix; mais, voyant que là n'estoient que troys 
teigneux et un pelé de légistes audit lieu, s'en par- 
tit, et au chemin fîst le pont du Guard et l'amphi- 
théâtre de Nimes en moins de troys heures, qui 
toutesfoys semble œuvre plus divin que humain ; et 

vint en Avignon, où il ne fut trois jours qu'il ne 
devint amoureux : car les femmes j jouent vo- 
luntiers du serrecropyere, par ce que c'est terre 
papale. 

Ce que voyant, son pedadogue, nommé Episte- 
mon, l'en tira, et le mena à Valence en Daulphiné ; 
mais il vit qu'il n'y avoit grand exercice, et que les 
marroufles de la ville batoyent les escholiers, dont 
eutdespit, et, un beau dimanche que tout le monde 
dansoit publiquement, un escholier se voulut mettre 
en dance, ce que ne permirent lesditz marroufles. 
Quoy voyant, Pantagruel leur bailla à tous la chasse 
jusques au bort du Rosne, et les vouloit faire tous 
noyer; mais ilz se musserent contre terre comme 
taulpes bien demye lieue soubz le Rosne : le per- 
tuys encores y apparoist. 

Après il s'en partit, et à troys pas et ui> sault 
vint à Angiers, où il se trouvoit fort bien, et y eust 
demeuré quelque espace, n'eust esté que la peste 
les en chassa. Ainsi vint à Bourges, où estudia bien 
long temps, et proffita beaucoup en la faculté des 
loix. Et disoit aulcunesfois que les livres des loix 
luy sembloyent une belle robbe d*or triumphante et 
précieuse à merveilles, qui feust brodée de merde : 
« Car, disoit-il, au monde n'y a livres tant beaulx, 
tant aornés, tantelegans comme sont les textes des 
Pandectes; mais la brodure d'iceulx, c'est assavoir 
la Glose dé Accurse, est tant salle, tant infâme et 
punaise, que ce n'est que ordure et villenie. » 

Partant de Bourges, vint à Orléans, et là trouva 
force rustres d'escholiers qui luy firent grand chère 
à sa venue, et en peu de temps aprint avecque eulx 
à jouer à la paulme si bien qu'il en estoit maistre, car 
les estudians du dict lieu en font bel exercice, et le 
menoyent aulcunesfoys es islespour s'esbattreaujeu 
du poussayant; et au regard de se rompre fort la 
teste à estudier, il ne le faisoit mie, de peur que la 
veue luy diminuast. Mesmement que un quidam 
des regens disoit souvent en ses lectures qu'il n'y 
a chose tant [contraire à la veue comme est la ma- 
ladie des y eulx. £t quelque jour que l'on passa 
licentié en loix quelcun des escholiers de sa con- 
gnoissance, qui de science n'en avoit gueres plus 
que sa portée, mais en recompense sçavoit fort bien 
dancer et jouer à la paulme, il fîst le blason et 
divise, des licentiez en ladicte Université, disant : 

Un esteuf en la braguette, 
En la main une raquette, 
Une loy en la cornette, 
Une basse dance au talon. 
Vous voyez là passé Coquillon. 

CHAPITRE VI 




Comment Pantagruel rencontra un Limo$in qui 
contrefaisoit le langaige françoys. 

UELQUE jour, je ne sçay quand, Pan- 
tagruel se pourmenoît après soupper 
avecques ses compaignons par la porte 
dont Ton va à Paris. Là rencontra un 
escholier tout joUiet qui venoit par icelluy chemin, 
et, après qu'ils se feurent saluez, luy demanda : 
« Mon amy, dont viens tu à ceste heure? » L'es- 
cholier luy respondit : a De Talme, inclyte et célè- 
bre Académie que Ton vocite Lutece. — Qu'est ce 
à dire? dist Pantagruel à un de ses gens. — C'est, 
respondit il , de Paris. — Tu viens doncques de 
Paris? dist il. £t à quoy passez vous le temps, vous 
aultres messieurs estudiens audict Paris ? » 

Respondit l'escolier : « Nous transfretons la 
Sequane au dilicule et crépuscule; nous déambu- 
lons par les compites et quadriviers de l'urbe ; nous 
despumons la verbocination latiale, et, comme veri- 
similes amorabonds, captons la benevolence de l'om- 
nijugè, omniforme et omnigene sexe féminin; cer- 
taines diecules, nous invisons les lupanares, et en 
ecstase vencreique inculcons nos veretres es penitis- 
simes recesses des pudendes de ces meretricules 
amicabilissimes ; puis cauponizons es tavernes méri- 
toires de la Pomme de pin, du Castel^ de la Mag- 

Rabelais. II. S 

daleine et de la Mulle, belles spatules vervecines 
perforaminées de petrocil, et, si par forte fortune 
y a rarité ou pénurie de pecune en nos marsupies, 
et soyent exhaustes de métal ferniginé, pour Tescot 
nous dimittons nos codices et vestes opignerées, 
prestolans les tabellaires à venir des pénates et lares 
patriotiques. » 

A quoy Pantagruel dist : « Que diable de lan- 
gaige est cecy? Par Dieu! tu es quelque hérétique. 
— Seignor, non, dit Tescholier, car libentissiment 
dés ce qu'il illucesce quelque minutule lesche du 
jour, je demigre en quelcun de ces tant bien archi- 
tectez monstiers, et là, me irrorant de belle eaue 
lustrale, grignotte d'un transon de quelque missic- 
que precation de nos sacrificules ; et, submirmillant 
mes precules horaires, élue et absterge mon anime 
de ses inquinamens nocturnes. Je révère les olimpi- 
coles, je venere latrialement le supernel astripo- 
tent, je dilige et redame mes proximes, je serve les 
prescriptz decalogicques, et, selon la facultatule de 
mes vires, n'en discede le late unguicule. Bien est 
veriforme que à cause que Mammone ne supergur- 
gite goutte en mes locules, je suis quelque peu 
rare et lend à supereroger les eleemosynes à ces 
egenes queritans leur stipe hostiatement« — £t 
bren, bren, dist Pantagruel, qu'est ce que veut dire 
ce fol? Je croys qui nous forge icy quelque langaige 
diabolique, et qu'ils nous cherme comme enchan- 
teur. » 

A quoj dîst un de ses gens : « Seigneur, sans 
doubte ce gallant veult contrefaire la langue des 
Parisians, mais il ne faict que escorcher le latin, et 
cuide ainsi pindariser; et luy semble bien qu'il est 
quelque grand orateur en françoys, parce qu'il dé- 
daigne i'usance commun de parler. » A quoy dict 
Pantagruel : a Est il vrai ? » L'escholier respondit : 
Seignor missayre, mon génie n'est poinct apte nate 
à ce que dict ce flagitiose nebulon pour escorier la 
cuticule de nostre vernacule gallicque; mais vice 
versement je gnave opère, et par vêle et rames je 
me enite de le locupleter de la redundance latini- 
come. — Par Dieu! dist Pantagruel, je vous ap- 
prendray à. parler; mais devant, responds moy, 
d'ont es tu? » A quoy dist l'escholier : a L'origine 
primeve de mes aves et ataves fut indigène des ré- 
gions lemovicques, où requiesce le corpore de 
l'agiotate sainct Marcial. — J'entends bien, dist 
Pantagruel; tu es Lymosin, pour tout potaige, et 
tu veulx icy contrefaire le Parisian. Or vien çza, 
que je te donne un tour de pigne. » 

Lors le print à la gorge, luy disant . a Tu escor- 
che le latin; par sainct Jan! je te feray escorcher 
le renard, car je te escorcheray tout vif. « Lors com- 
mença le pauvre Lymosin à dire : « Vée dicou gen- 
tîlastre, ho \ sainct Marsault, adjouda my, hau, hau, 
laissas à quau, au nom de Dious, et ne me touquas 
grou. » A quoy dist Pantagruel :• « A ceste heure 
parles tu naturellement. » Et ainsi le laissa, car le 

pauvre Lymosin conchioit toutes ses chausses, qui 
estoient faictes à queheue de merluz, et non à plein 
fons, dont dist Pantagruel : « Sainct Alipentin, 
quelle civette ! Au diable soit le mascherable, tant 
il put! » Et le laissa. 

Mais ce luy fut un tel remord toute sa vie et tant 
fut altéré qu'il disoit souvent que Pantagruel le 
tenoit à la gorge ; et après quelques années mourut 
de la mort Roland, ce faisant la vengeance divine> 
et nous demonstrant ce que dict le philosophe et 
Aule Celle, qu'il nous convient parler selon le lan- 
gaige usité, et, comme disoit Octavian Auguste, 
qu'il fault éviter les motz espaves en pareille dili- 
gence que les patrons des navires évitent les ro- 
chiers de mer. 

Comment Pantagruel vint à Paris, et des beaulx 
livres de /q Librairie de Sainct Victor. 

PRés que Pantagruel eut fort bien es- 
tudié en Aurelians, il délibéra visiter 
la grsfnde Université de Paris; mais de- 
vant que partir fut adverty que une 
grosse et énorme cloche estoit à Sainct Aignan 
dudict Aurelians, en terre, passez deux cens qua- 
torze ans, car elle estoit tant grosse que par engin 
aulcun ne la povoit on mettre seuUement hors terre, 

combien que Ton y eust appUcqué tous les moyens 
que mettent Vitruyius De Architectura, Albertus De 
re xdificatoria, EucUdes, Theon, Archimedes et He- 
ro De ingeniis, car tout n'y serait de rien. 

Dont, voluntiers encline à l'humble requeste des 
citoyens et habitans de la dicte ville, délibéra la por- 
ter au dochier à ce destiné. De faîct, vint au lieu 
où elle estoit, et la leva de terre avecques le petit 
doigt aussi facillementque feriez une sonnette d'es- 
parvier. Et, devant que la porter au clochier, Pan- 
tagruel en voulut donner une aubade par la ville 
et la faire sonner par toutes les rués en la portant 
en sa main, dont tout le monde se resjouyt fort; 
mais il en advint un inconvénient bien grand, car, 
la portant ainsi et la faisant sonner par les mes, 
tout le bon vin d'Orléans poulsa et se gasta. De 
quoy le monde ne se advisa que la nuyct ensuy- 
vant, car un chascun se sentit tant altéré de avoir 
beu de ces vins poulsez qu'ils ne faisoient que cra- 
cher aussi blanc comme cotton de Malthe, disans : 
« Nous avons du Pantagruel, et avons les gorges 
sallées. » 

Ce faict, vint à Paris avecques ses gens, et à son 
entrée tout le monde sortit hors pour le veoir, 
comme vous sçavez bien que le peuple de Paris est 
sot par nature, par bequare et per bémol, et le re- 
gardoyent en grand esbahyssement, et non sans 
grande peur qu'il n'emportast le Palais ailleurs, en 
quelque pays à remotis, comme son père avoit em- 

porté les campanes de Nostre Dame pour atacher 
au col de sa jument. 

£t, après quelque espace de temps qu'il y eut 
demouré et fort bien estudié en tous les sept ars 
liberaulx, il disoit que c'estoit une bonne ville pour 
vivre, mais non pour mourir, car les guenaulx de 
Sainct-Innocent se chauffoyent le cul des ossemens 
des mors. 

Et trouva' la Librairie de Saînct-Victor fort ma- 
gnificque, mesmement d'aulcuns livres qu'il y trouva, 
desquelz s'ensuit le repertoyre, et primo : 

Bigua salatis, ^ 

Bregueta juris, 

Pantofla decretorum, 

Malogranatum vitiorum. 

Le Peloton de théologie. 

Le Vistempenard des prescheurs, composé par 
Turelupin. 

La Couille barinedes preux. 

Les Hanebanes des evesques. 

Marmotretus, de baboinis et cingis, cum commento 
d'Orbellis. 

Decretum Universitatis Parîsiensis super gorgiasitate 
muliercularum ad placitum, 

L'Apparition de saincte Geltrude à une nonnain 
de Poissy estant en mal d'enfant. 

Ars honeste peitandi in societate, per M. Ortui- 
num. 

Le Moustardier de pénitence. 

Les Houseaulx,* alias les Bottes de patience. 

Formicarium artium. 

De hrodiorum usu et honestaie chopinandi, per 
Silvestrem prier atem Jacospinum. 

Le Beliné en court. 

Le Cabat des notaires. 

Le Pacquet de mariage. 

Le Creziou de contemplation. 

LesFariboles de droict. 

L'Aguillon de vin. 

L'Esperon de fromaige. 

Decrotatorium scholarium, 

Tartaretus, De modo cacandi. 

Les Fanfares de Rome. 

Bricot, De differentiis soupparum. 

Le Culot de discipline. 

La Savate de humilité. 

Le Tripier de bon pensement, 

Le Chaulderon de magnanimité. 

Les Hanicrochemens des confesseurs. 

La Croquignolle des curez. 

Keverendi patris fratis Lubiniy provincialis Bavar^ 
dix. De croquendis lardonibus libri très. 

Pasquili doctoris marmorei,De capreolis cum char- 
doneta comedendis tempore papali ab Ecclesia inter- 
dicta. 

L'Invention Saincte Croix à six personnaiges, 
jouée par les clercz de finesse. 

Les Lunettes des romipetes. 

Majoris, De modo facUndi houdinos. 

La Coraemuse des prelatz. 

Beda, De optimitate triparum, 

La Compiaincte des advocatz sus la reformatioa 
des dragées. 

Le Chatfourré des procureurs. 

Des pois au lart, cum commento, 

La Profiterolle des indulgences. 

Prxclarissimi juris utriusque doctoris maistre Pil- 
loti Kaquedenari , De bobelidandis glossx Accur- 
sianx haguenaudis, Kepetitio enucidiluculidissima, 

Stratagemata Francarchieri de Baignolet. 

Franctopinus, De re militari, cum figuris Tevoti, 

De usu et utilitate escorchandi equos et equas, au- 
thore M. nostro de Quebecu. 

La Rustrie des prestolans. 

M. n. Kostocostojambedanesse, De moustarda 
post prandium servienda, lib. quatordecim, apostilati 
per M. Vaurrillonis, 

Le Couillaige des promoteurs. 

Quxstio subtillissima, utrum Chimera in vacuo 
bombinans possit comedere secundas intentiones, et 
fuit debatuta per decem hçbdomadas in concilio Con- 
stantiensi. 

Le Maschefain des advocatz. 

Barbouillamenta Scoti. 

La Retepenade des cardinaulx. 

De calcaribus removendis décades undecim, per 
M. Albericum de Kosata. 

Ejmdem, De castrametandis crinihus, Ub, très. 

L'Entrée de Anthoine de LeWe é$ terres du 
Brésil. 

Marforii hacalarii cuhentis Komx, De pelendis 
mascarendisque cardinalium mulis. 

Apologie d'icelluy contre ceulx qui disent que la 
mule du Pape ne mange qu'à ses heures. 

Pronostication, qux incipit «S^vii Triquebille » , 
balata per M. N, Songecrusyon, 

Boudarini episcopi. De emulgentiarum profectihus 
eneades novem, cum privilegio papali ad trienniurriy 
et postea non. 

Le Chiabrena des pucelles. 

Le Culpelé des vefves. 

La Cocqueluche des moynes. 

Les Brimborions des padres celestins. 

Le Barrage de manducité. 

Le Clacquedent des marroufles. 

La Ratouere des théologiens. 

L'Ambouchouoir des maistres en ars. 

Les Marmitons de Olcam à simple tonsure. 

Magistri N. Fripesaulcetis, De grabellationibus 
horrarum canonlcarûm, lib, quadraginta. 

Cullebutatorium confratriarum, incerto authore. 

Le Cabourne des briffaulx. 

Le Faguenat des Hespaignols supercoquelican- 
ticqué par Frai Inigo. 

La Barbotine des marmiteux. 

6 

PoUtronismus rcrum italicarum, cuithore magutro 
Bnislefer. 

R. Lullius, De batisfolagiis principum. 

Callihistratorium caffardix, authore M, Jacoho 
Hocstrattm, hxreticometra. 

Chauit-Couillons, De magistro nostrandorum 
magistro nostratorumque heuvetis lih. octo gualan- 
tissimi. 

Les Petarrades des builistes, copistes, scrîpteurs, 
abbreviateurs, référendaires et dataires, compil- 
lées par Régis. 

Almanach perpétuel pour les goûteux etverollez. 

Maneries ramonandi fournellos, per M. Eccium. 

Le Poulemart des marchans. 

Les Aisez de vie monachale. 

La Gualimaffrée des bigotz. 

L'Histoire des farfadetz. 

La Belistrandie des millesouldiers. 

Les Happelourdes des oiïîdaulx. 

La Bauduffe des thesauriers. 

Badinatorium sophistarum. 

Antipericatametanaparheugedamphicribrationes 
merdicantium. 

Le Limasson des rimasseurs. 

Le Boutavent des alchjmistes. 

La Nicquenocque des questeurs, cababezacée 
par frère Serratis. 

Les Entraves de religion. 

La Racqaette des brimbaleurs. 



PANTAGRUEL 43 

L'Acodouoir de vieillesse. 

La Muselière de noblesse. 

La Patenostre du cinge. 

Les Grezillons de dévotion. 

La Marmite des Quatre-Temps. 

Le Mortier de vie politique. 

Le Mouschet des hermites. 

La Barbute des pénitenciers. 

Le Trictrac des frères Frapars. 

Lourdaudus, De vita et honestate braguardorum, 

Lyrippii Sorbonici moralisationes, per M. Lupol- 
dum. 

Les Brimbelettes des voyageurs. 

Les Potingues des evesques potatifz. 

Tarraballationes doctorum Colonieraiwn adversus 
Keuchlin, 

Les Cymbales des dames. 

La Martingalle des fianteurs. 

Virevoustatorum nacquettorum, per F. Pedebilletis, 

Les Bobelins de franc couraige. 

La Mommerie des rebatz et lutins. 

Gerson, De auferibilitaU Papx ab Ecclesia. 

La Ramasse des nommez et graduez. 

Jo. Dytebrodii, De terribiliditate excommunication 
nUm, libellas acephalos. 

Ingeniositas invocandi diabolos et diabolas, per 
M. Guinguolfum, 

Le Hoschepot des perpétuons. 

La Morisque des hereticques. 

Les Henilles de Gaïetan. 

Moiliegroin, doctoris cheruhiciy De origine Pate- 
pelutarum et Torticollorum ritibus, libri septem. 

Soixante et neuf bréviaires de haulte gresse. 

Le Godemarre des cinq ordres des mendiants. 

La Pelleterie des tyrelupins, extraicte de la Bote 
fauve incornifîstibulée en la Somme Angelicque. 

Le Ravasseur de cas de conscience. 

La Bedondaine des presidens. 

Le Vietdazouer des Abbez. 

Sutoris adversus quendam , qui vocaverat eum 
fripponnatorem y et quod fripponnantores non sunt 
damnati ab Ecclesia. 

Cacatorium medicorum. 

Le Rammonneur d'astrologie. 

Campi clysteriorum, per §. C. 

Le Tyrepet des apothecaires. 

Le Baisecul de chirurgie. 

Justinianus, De cagotis tollendis. 

Antidotarium animx, 

Merlinus Coccaius, De Patria diabolorum. 

Desquelz aulcuns sont jà imprimez, et les aultres 
l'on imprime maintenant en ceste noble ville de Tu- 
binge. 

Comment Pantagruel, estant à Paris, receut letres 
de son père Gargantua, et la copie d*icelle5, 

ANTAGRUEL estudioit fort bien, comme 
assez entendez , et proufitoit de 
mesmes, car il avoit l'entendement 
à double rebras et capacité de mé- 
moire à la mesure de douze oyres et botes d'olif. 
Et comme il estoit ainsi là demourant, receut un 
jour lettres de son père en la manière que s'ensuit : 

Treschier filz, 

Entre les dons y grâces et prérogatives desquelles le 
souvrain plasmateur. Dieu tout puissant, a endouayré 
et aorné l'humaine nature à son commencement, celle 
me semble singulière et excellente par laquelle elle 
peut en estât mortel acquérir espèce de immortalité, et 
en decours de vie transitoire perpétuer son nom et sa 
semence. Ce que est faict par lignée yssue de nous en 
mariage légitime. Dont nous est aulcunement instauré 
ce que nous feut tollu par le péché de nos premiers 
parensy esquelz fut dict que, parce qu'ilz n'avoient 
esté oheyssans au commendement de Dieu le créateur, 
ils mourroient, et par mort serait reduicte à néant 
cestetant magnificque plasmature en laquelle avait esté 
l'homme créé. Mais, par ce moyen de propagation 
séminale, demoure es enfans ce que estoit de perdu es 

partm^ et es ntpvtux et que deptrissoit es tnfans; et 
ainsi successivement jusques à l'heure du jugement 
final, quand Jesuchrist aura rendu à Dieu leperc son 
royaulme pacificque hors tout dangier et contamina- 
tion de péché : car alors cesseront toutes générations 
et corruptions, et seront les elemens hors de leurs 
transmutations continues, veu que la paix tant désirée 
sera consumée et parfaicte, et que toutes choses seront 
réduites à leur fin et période. 

Non doncques sans juste et équitable cause je rends 
grâces à Dieu, mon conservateur, de ce qu'il m'a 
donné povoir veoir mon antiquité chanue refleurir en 
ta jeunesse : car, quand par le plaisir de Luy, qui 
tout regist et modère, mon ame laissera ceste habita- 
tion humaine, je ne me reputeray totalUment mourir, 
ains passer d'un lieu en aultre, attendu que en toy et 
par toy je demeure en mon image visible en ce monde, 
vivant, voyant et conversant entre gens de honneur et 
mes amySy comme je souloys. Laquelle mienne conver- 
sation a esté, moyennant l'ayde et grâce divine, non 
sans péché, je le confesse, car nous péchons tous, et 
continuellement requérons à Dieu qu'il efface nos 
péchez, mais sans reproche. 

Parquoy, ainsi comme en toy demeure l'image de 
mon corps, si pareillement ne reluysoient les meurs de 
Vame, l'on ne te jugeroit estre garde et trésor de Vim- 
mortalité de nostre nom, et le plaisir que prendroys 
ce voyant seroit petit, considérant que la moindre 
partie de moy, qui est le corps, demoureroit, et la 

meilleure, qui estVame, et par laquelle demeure nostre 
nom en bénédiction entre les hommes, seroit dégéné- 
rante et ahastardie. Ce que je ne dis par défiance que 
je aye de ta vertu, laquelle m'a esté jà par cy devant 
esprouvée, mais pour plus fort te encourager à prof- 
fiter de bien en mieulx. Et ce que présentement te es- 
criz n'est tant affîn qu'en ce train vertueux tu vives 
que de ainsi vivre et avoir vescu tu te resjouisses, et te 
refraischisses en courage pareil pour V advenir, A 
laquelle entreprinse parfaire et consommer, il te peut 
assez souvenir comment je n'ay rien espargni; mais 
ainsi y ay-je secouru comme si je n'eusse aultre thesor 
en ce monde que de te veoir une foys en ma vie absolu 
et parfaict tant en vertu, honesteté et preudhommie 
comme en tout sçavoir libéral et honeste, et tel te 
laisser après ma mort comme un mirouoir représentant 
la personne de moy ton perCy et sinon tant excellent et 
tel de faict comme je te souhaite, certes bien tel en désir. 
Mais, encores que mon feu père de bonne mémoire 
Grandgousier eust adonné tout son estude à ce que je 
proffitasse en toute perfection et sçavoir politique, et 
que mon labeur et estude correspondit tresbien, voire 
encores oultrepassast son désir, toutesfoys, comme tu 
peulx bien entendre, le temps n'estoit tant idoine ne 
commode es lettres comme est de présent, et n'avoys 
copie de telz précepteurs comme tu as eu. Le temps 
estoii encores ténébreux et sentant Vinfelicité et cala- 
mité des Gothz, qui avoient mis à destruction toute 
bonne literature ; mais, par la bonté divine, la lumière 

et dignité a esté de mon eage rendue es lettres, et yvoy 
tel amendement que de présent à difficulté serois-je 
receu en la première classe des petitz grimaulx, qui en 
mon eage virile estoys, non à tord, réputé le plus sça- 
vant dudict siècle. Ce que je ne dis par jactance vaine, 
encores que je le puisse louablement faire en fescrip- 
vant, comme tu as l'autorité de Marc Tulle en son 
livre de Vieillesse, et la sentence de Plutarche au 
Livre intitulé : Comment on se peut louer sans envie, 
mais pour te donner affection de plus hault tendre. 
Maintenant toutes disciplines sont restituées, les lan- 
gues instaurées, Grecque, sans laquelle c'est honte que 
une personne se die sçavant, Hehraïcque, CaldaXcque, 
Latine^ les impressions tant élégantes et correctes en 
usance, qui ont esté inventées de mon eage par inspi- 
ration divine, comme à contrefil l'artillerie par sugges- 
tion diaholicque. Tout le monde est plein de gens 
savans, de précepteurs tresdoctes, de librairies ' tres- 
amples, qu'il m'est advis que ny au temps de Platon, 
ny de Ciceron, ny de Papinian, n'estoit telle commo- 
dité d'estude qu'on y veoit maintenant. Et ne se faul- 
dra plus doresnavant trouver en place ny en compai- 
gnie qui ne sera bien expoly en l'officine de Minerve, 
Je voy les brigans, les boureaulx, les avanturiers, les 
palefreniers de maintenant plus doctes que les docteurs 
et prescheurs de mon temps. Que diray-jei Les femmes 
et filles ont aspiré à céste louange et manne cekste 
de bonne doctrine. 

Tant y a que, en Veage où je suis, j'ay esté contrainct 

de apprendre les lettres grecques, lesquelles je n'avois 
contemnies comme Caton , mais je n'avoys eu loysir 
de comprendre en mon jeune eage. Et voluntiers me 
délecte à lire les Moraulx de Plutarche, les beaulx Dia- 
logues de Platon, les Monumens de Pausanias et 
Antiquitez de Atheneus, attendant l'heure qu'il plaira 
à Dieu, mon Créateur, me appeller et commander yssir 
de ceste terre, 

Parquoy, mon filz, je te admoneste que employé ta 

jeunesse à bien profiter en estudes et en vertus. Tu es 

à Paris, tu as ton précepteur Epistemon, dont l'un 

par vives et vocales instructions, l'aultre par louables 

exemples^ te peut endoctriner, Tentens et veulx que tu 

aprenes les langues parfaictement : premièrement la 

Grecque, comme le veult Quintilian, secondement la 

Latine, et puis l'Hebraîcque pour les Sainctes Letres, 

et la Chaldaîcque et Arabicque pareillement; et que 

tu formes ton stille quand à la Grecque, à l'imitation 

de Platon, quand à la Latine, à Ciceron, Qu'il n*y 

ait histoire que tu ne tienne en mémoire présente, à 

quoy te aydera la cosmographie de ceulx qui en ont 

tscript. Des ars libéraux, géométrie, arismeticque et 

musicque, je t'en donnay quelque goust quand tu es- 

toys encores petit tnl'eage de cinq à six ans;poursuys 

la reste, et de astronomie saiche en tous les canons; 

laisse moy l'astrologie divinatrice et l'art de Lullius 

nomme abuz et vanitez. Du droit civil, je veulx que 

tu saiche par cueur les beaulx textes et me les confère 

aveçques philosophie, 

Rabelais. II. 7 

Et, quand à la congnoissance fies faictz de nature, 
je veulx que tu te y adonne curieusement; qu'il n'y 
ayt mer, rivière ny fontaine dont tu ne congnoisse les 
poissons y tous les oyseaulx de Vair^ tous les arbres, 
arbustes et fructices des foretz, toutes les herbes de la 
terre, tous les metaulx cachez au ventre des abysmes, 
les pierreries de tout orient et midy : rien ne te soit in- 
congneu. 

Puis songneusement revisite les livres des medicins 
grecsy arabes et latins, sans contemner les thalmu- 
distes et cabalistes, et par fréquentes anatomies acquiers 
toy parfaicte congnoissance de l'aultre monde, qui est 
l'homme. 

Et par lesquelles heures du jour commence à visiter 
les Sainctes Lettres. Premièrement en grec. Le Nou- 
veau Testament et Epistres des Apostres, et puis en 
hebrieu le Vieulx Testament. 

Somme, que je voy un abysme de science, car, do- 
resnavant que tu deviens homme et te fais grand, il te 
fauldra yssir de ceste tranquillité et repos d'estude, et 
apprendre la chevalerie et les armes pour deffendre 
ma maison, et nos amys secourir en tout leurs affaires 
contre les assaulx des mal faisans. 

Et veulx que de brief tu essaye combien tu as prof- 
fitéy ce que tu ne pourras mieulx faire que tenent con- 
clusions en tout sçavoir publiquement envers tous et 
contre tous, et hantant les gens lettrez, qui sont tant 
à Paris comme ailleurs. 

Mais, parce que, selon le saige Salomon, sapience 

n'entre point en ame malivoU, et science sans con- 
science n'est que ruine de l'ame, il te convient servir, 
aymer et craindre Dieu, et en luy mettre toutes tes pen- 
sées et tout ton espoir, et par foy formée de charité 
estre à luy adjoinct, en sorte que jamais n'en soys de- 
samparé par péché, Aye suspectz les abus du monde. 
Ne metz ton cueur à vanité, car ceste vie est transi- 
toire, mais la parolle de Dieu demeure éternellement, 
Soys serviable à tous tes prochains et les ayme comme 
toy mesmes. Kevere tes précepteurs, fuis les compai- 
gnies de gens es quelz tu ne veulx point resembler, et 
les grâces que Dieu te a données, icelles ne reçoipz en 
vain. Et, quand tu congnoistra que auras tout le 
sçavoir de par delà acquis, retourne vers moy, affin 
que je te voye et donne ma bénédiction devant que 
mourir. 

Mon filz, la paix et grâce de Nostre Seigneur soit 
avecques toy! Amen, 

De Utopie, ce dix-septiesme jour du moys de mars. 

Ton père, 

Gargantua. 

Ces lettres receues et veues, Pantagruel print 
nouveau courage, et feut enâambé à proffîter plus 
que jamais ; en sorte que, le voyant estudier et prof- 
fiter, eussiez dict que tel estoit son esperit entre 
les livres comme est le feu parmy les brandes, tant 
il Tavoit infatigable et strident. 

CHAPITRE IX 

Comment Pantagruel trouva Panurge, 
lequel il ayma toute sa vie, 

N jour Pantagruel, se pourmenant hors 
la ville vers Tabbaye Samct Antoine, 
devisant et philosophant avecques ses 
gens et aulcuns escholiers, rencontra 
un homme beau de stature et élégant en tous 
lineamens du corps, mais pitoyablement navré en 
divers lieux, et tant mal en ordre qu'il sembloit 
estre eschappé es chiens^ ou mieulx resembloit un 
cueilleur de pommes du pays du Perche. 

De tant loing que le vit Pantagruel, il dist es 
assistans: a Voyez vous cest homme qui vient par 
le chemin du pont Charanton? Par ma foy, il n'est 
pauvre que par fortune, car je vousasseure que, à sa 
physonomie, nature Ta produict de riche et noble 
lignée ; mais les adventures des gens curieulx le ont 
reduict en telle pénurie et indigence. » Et ainsi 
qu'il fut au droict d'entre eulx, il luy demanda : 
« Mon amy, je vous prie que un peu vueillez icy 
arrester et me respondre à ce que vous demanderay, 
et vous ne vous en repentirez point, car j'ay affec- 
tion tresgrande de vous donner ayde à mon povoir 
en la calamité où je vous voy, car vous me faictes 
grand pitié. Pourtant, mon amy, dictes moi, qui 

estes vous, dont venez vous, où allez vous, que 
querez vous, et quel est vostre nom ? » 

Le compaignon luj respond en langue germa- 
nicque : 

« Juncker, Gott geh cuch glûck unnd hail. ZMVor, 
Lieber Juncktr, ich las cuch wissen das da ir mick 
von fragtj ist tin arm unnd erharmgUch ding, unnd 
wer vil darvon zu sagen, welchts euch verdruslich zu 
kctren, unnd mir zu trztltn wer, vitwol die Poeten 
unnd Orators vorzeiten haben gesagt in iren Sprûchen 
unnd Sentenzenj das die Gedechtnus des Ellends unnd 
Armuot vorlangs erlitten ist ain grosser Lust. » 

A quoy respondit Pantagruel : « Mon amy, je 
n'entens point ce barragouin ; pourtant, si voulez 
qu'on vous entende, parlez aultre langaige. » 
Adoncques le compaignon lui respondit « Al baril- 
dim gotfano dech min brin alabo dordin falbroth 
ringuam albaras. Nin porth zadikim almucathin 
milko prin al elmim enthoth dal heben ensouim : 
kuthim al dum alkatim nim broth dechoth porth 
min michais im endoth, pruch dal maisoulum hol 
moth dansrilrim lupaldas im voldemoth. Nin hur 
diavosth mnarbotim dal gousch palfrapin duch im 
scoth pruch galeth dalChinon min foulchrichal conin 
butathen doth dal prim. 

— Entendez vous rien là ? » dist Pantagruel es 
assistans. A quoy dist Epistemon : « Je croy que 
c'est langaige des antipodes ; le diable n'y mordroit 
mie. » Lors dist Pantagruel : « Compère, je ne sçay 

si les murailles vous entendront, mais de nous nui 
n'y entend noie. » Dont dist le compaignon : 

« Signor mio, voi vidttt per txtmpio che la corna-- 
musa non suona mai s'ella non ha il ventre pieno ; 
cosi io parimente non vi sapereicontare le mie fortune, 
se prima il tribulato ventre non a la solita refettione, 
alquale è adviso che le mani et li denti abhui perso il 
loro ordine naturale et del tuto annichillati. » 

A quoy respondit Epistemon : a Autant de Pun 
comme de l'autre. » Dont dist Panurge: 

« Lard geft tholb be sua virtiuss be Intelligence ass 
yi Body schal biss be naturall relvtht, tholb suld of 
me pety hâve y for Natur hass ulss egualy maide; bot 
Fortune sum exaltit hess, and oyis deprevit. Non y^ 
less viois mou virtius deprevit and virtius men descre- 
vis; for, anen ye lad end, iss non good. — Encores 
moins, » respondit Pantagruel. Adoncques dist 
Panurge : 

« Jona andie, guaussa goussy etan behar da erremt- 
dio, beharde, versela ysser lan da, Anbates^ otoyycs 
nausu, eyn essassu gourr ay proposian ordine den. 
Non yssena bayta fascheria egabe, genherassy 
badia sadassu noura assia, Aran Kondovan gualde 
eydassu nay dassuna. Estou oussyc eguinan soury hin, 
er darstura eguy harm, Genicoaplasarvadu. 

— Estes vous là, respondit Eudemon, Genicoa? » 

A quoy dist Carpalim: « Sainct Treignan, foutys 
vous descoss, ou j'ay failly à entendre. » Lors res- 
pondit Panurge : 

« Prug frtst strinst sorgdmand strochdt drhds pag 
brleland Gravot, Chavygny, Pomardiere, rusth 
pkallhdracg De^iniere près Nays, Seuillé ; Halmuch 
monach drupp delmeupplUtrincq drlnd dodelb up 
drent loch mine stzrinquald de vins ders Cordelis hur 
jocststzampenards. » 

A quoj dist Ëpistemon : « Parlez-vous Christian, 
mon amy, ou iangaige patelinoys? — Non, c'est 
langaige ianternoys. » Dont dist Panurge : 

« Herre, ie en spreeke anders ghttn tatU, dan ktr^ 
Un taele ; my dunct nochtans, al en seg icu met een 
woordt, mynen noot verklaert ghenonch wat ie begeere ; 
gheeft my uyt bermherticheyt yet waer vn ic ghevoet 
magh ztmch, » 

A quoy respondit Pantagruel : « Autant que 
cestuy là. » Dont dist Panurge : 

« Seignor, de tanto hablar yo soy cansado. For 
que suplico a Vostra Keverentia que mire a los pre- 
ceptos evangeliquos, para que ellos movant Vostra 
Keverentia a lo que es de conscientia, y, si ellos non 
bastarent para mover Vostra Keverentia a piedad, 
suplico que mire a la piedad naturat, la qualyo creo 
que le movra, como es de razon, y con esto non digo 
mas, » - 

A quoy respondit Pantagruel : « Dea, mon amy, 
je ne fais doubte aulcun que ne sachez bien parler 
divers langaiges, mais dicte nous ce que vouldrez 
en quelque langue que puissions entendre. » Lors 
dist le compaignon : 

« Myn Herre, endog jeg mtd ingcn tunge talede, 
lygesom boeen, ocg uskielig cnatutr ; myne kUdebon 
och myne legoms magerhed uudviser allyguevel klarlig 
huvad tyng meg metst behoff girered, som atr sandt- 
ligh mad och dryekc: hwarforforharme teg omsyd^r 
ofvermeg, oc htfatl at gyffuc meg nogeth, aff huglktt 
jeg kand styremyne groeendes maghe, lygeruûss son 
matid Cerhero en soppe forsetthr : Soa shal tue lotffve 
lenge och lyksaligth, 

— Je croy, dist Eustenes, que les Gothz parloient 
ainsi, et, si Dieu vouloit, ainsi parierions nous du 
cul. » Adoncques dist le compaignon : 

« Adoni, scolom techa. îm ischar harob hal /icb- 
deca bemeherah thithen li kikar lehem, chancathub : 
« Laah al Adonai cho nen rai. » 

A quoy respondit Epistemon : « A ceste heure 
ay je bien entendu, car c'est langue hebraîcque 
bien rhetoricquement prononcée, » Dont dist le 
compaignon : 

« Despotatinynpanagathe, doitisymiuc artodotisi 
Horas gar limo analiscomenon eme athlios. Ce en to 
metaxy eme uc eleis udamoSj zetis de par emu ha u 
chre, ce homos philologi pamdes homologusi tote /o- 
gus U ce rhemeta peritta hyrparchin, opote pragma 
afto pasi delon esti, Entha gar anancei monon logi 
isin, hina pragmata, hon péri amphibitumen, me 
prosphoros epiphenete, 

— Quoy ! dist Carpalim, lacquaysde Pantagruel, 
c'est grec! Je Tay entendu. Et comment? as tu 

demouré en Grèce P » Donc dist le compaignon : 
« Agonou dont oussoys vou denaguez algarou, nou 
den farou zamist vous mariston ulbrou, fousquez vou 
brol, tam bredaguez moupreton dtn goul houst, 
daguez daguez nou croupys fost bardounnoflât nou 
grou. Agou paston toi nalprissys hourtoulos ecbato- 
nous prou dhouquys brol panygou den bascrou nou- 
dous caguons goulfrtn goul oust4roppassou» 

— J'entends, se me semble, dist Pantagruel ; car, 
ou c'est langaige de mon pays de Utopie, ou bien 
luj ressemble quant au son. » Et comme il vouloit 
commencer quelque propos, le compaignon dist : 

« Jam totits vos ptr Sacra perqut Deos Dcasque 
omnis obtestatus sum ut, si qua vos pietas ptrmovtt, 
egestatem meam solaremini, nec hiluniproficio damans 
et ejulans. Sinite, quxso, sinite, viri impi, 

Qao me fata vocant 

abire, nec ultra vanis vestris interpellationibus obtun- 
datis, memores veteris illius adagii, quo Venter fame^ 
licus auriculis carere dicitur. 

— Dea, mon amy, dist Pantagruel, ne sçavez vous 
parler françoys? — Si faictz tresbien, Seigneur, 
respondit le compaignon ; Dieu mercy ! c'est ma- 
langue naturelle et maternelle, car je suis né et ay 
esté nourry jeune au jardin de France : c'est Tou- 
raine. — Doncques, dist Pantagruel, racomtez 
nous quel est vostre nom et dont vous venez, car, 
par foy, je vous ay jà prins en amour si grand que, 

8 



58 LIVRE II, CHAPITRE IX 

si VOUS condescendez à mon vouloir, vous ne bou- 
gérez jamais de ma compaignie, et vous et moy 
ferons un nouveau pair d'amitié telle que feut entre 
Enée et Achates. — Seigneur, dist le compaignon, 
mon vray et propre nom de baptesmesest Pànurge, 
et à présent viens de Turquie, où je fuz mené pri- 
sonnier lorsqu'on alla à Metelin en la maie heure. 
Et voluntiers vous çacompteroys mes fortunes, qui 
sont plus merveilleuses que celles de Ulysses; mais, 
puisqu'il vous plaist me retenir avecques vous, et je 
accepte voluntiers l'offre, protestant jamais ne vous 
Laisser, et alissiez vous à tous les diables, nous aurons 
en aultre temps plus commode assez loysir d'en 
racompter, car pour ceste heure j'ay nécessité bien 
urgente de repaistre, dentz agues, ventre vuyde, 
gorge seiche, appétit strident, tout y est délibéré. 
Si me voulez mettre en œuvre, ce sera basme de 
me veoir briber. Pour Dieu donnez y ordre. » 

Lors commenda Pantagruel qu'on le menast en 
son logis et qu'on luy apportast force vivres; ce 
que fut faict, et mangea tresbien à ce soir, et s'en 
alla coucher en chappon, et dormit jusques au len- 
demain heure de disner : en sorte qu'il ne feit que 
troys pas et un sault du lict à table. 

CHAPITRE X 

Comment Pantagruel equitablement jugea d'une con- 
troverse merveilleusement obscure et difficile si jus- 
tement que son jugement fut dict fort admirable. 

ANTAGRUEL, bien records des lettres et 
admonitions de son père, voulut un 
jour essayer son sçavoir. De faict, par 
tous les carrefours de la ville mist 
Conclusions en nombre de neuf mille sept cens 
soixante et quatre en tout sçavoir, touchant en 
ycelles les plus forts doubtes qui feussent en toutes 
sciences. 

Et premièrement, en la rue duFeurre, tint contre 
tous les regens, artiens et orateurs, et les mist tous 
de cul. Puis en Sorbonne tint contre tous les théo- 
logiens par l'espace de six sepmaines, despuis le 
matin quatre heures jusques à six du soir, exceptez 
deux heures d'intervalle pour repaistro et prendre 
sa réfection. Et à ce assistèrent la plus part des 
seigneurs de la Court, maistres des requestes, pre- 
sidens, cohseiiliers, les gens des comptes, secrétaires, 
advocatz et aultres, ensemble les eschevins de la- 
dicte ville avecques les medicins et canonistes. Et 
notez que d'iceulx la plus part prindrent bien le 
frain aux dentz ; mais, nonobstant leurs ergotz et 
fallaces, il les feist tous quinaulx, et leurs monstra 
visiblement qu'ilz n'estoient que veaulx engiponnez. 

Dont tout le inonde commença à bruyre et par- 
ler de son sçavoir si merveilleux, jusques es bonnes 
femmes lavandières, courratieres, roustissieres , 
ganyvetieres et aultres, lesquelles, quand il passoit 
par les rues, disoient: « C'est luy. » A quoy il 
prenoit plaisir, comme Demosthenes, prince des 
orateurs grecz, faisoit quand de luy dist une vieille 
acropie, le monstrant au doigt : « C'est ces- 
tuy là. » 

Or, en ceste propre saison, estoit un procès pen- 
dent en la Court entre deux gros seigneurs, des- 
quelz Tun estoit monsieur de Baisecul, demandeur, 
d'une part, l'aultre monsieur de Humevesne, défen- 
deur, de l'aultre, desquelz la controverse estoit si 
haulte et difficile en droict que la Court de par- 
lement n'y entendoit que le hault alemant. Dont, 
par le commandement du Roy, furent assemblez 
quatre les plus sçavants et les plus gras de tous les 
parlemens de France, ensemble le Grand Conseil, 
et tous les principaulx regens des universitez, non 
seulement de France, mais aussi d'Angleterre et 
Italie, comme Jason, Philippe, Dece, Petrus de 
Petronibus, et un tas d'aultres vieulx rabanistes. 
Ainsi assemblez^ par l'espace de quarente et six 
sepmaines n'y avoyent sceu mordre, ny entendre 
le cas au net, pour le mettre en droict en façon 
quelconques, dont ilz estoyent si despitz qu'itz se 
conchioyent de honte villainement. 

Mais un d'entre eulx, nommé Du Douhet, le 

plus sçavant, le plus expert et prudent de tous les 
aultres, un jourqu'ilzestojent tous philogrobolixez 
du cerveau, leur dist : a Messieurs, jà long temps 
a que sommes icy sans rien faire que despendre, et 
ne pouvons trouver fond ny rive en ceste matière» 
et tant plus j estudions, tant moins j entendons, 
qui nous est grand honte et charge de conscience, 
et à mon advis que nous n'en sortirons que à des- 
honneur, car nous ne faisons que ravasser en noz 
consultations. Mais voicy que j'ay advisé : vous 
avez bien ouy parler de ce grand personnaige, 
nommé maistre Pantagruel, lequel on a congneu 
estre sçavant dessus la capacité du temps de main- 
tenant es grandes disputations qu'il a tenu contre 
tous publiquement? Je suis d'opinion que nous 
l'apelJons et conférons de cest affaire avecques luy, 
car jamais homme n'en viendra à bout si cestuy là 
n'en vient. » A quoy voluntiers consentirent tout 
ces conseilliers et docteurs. 

De faict, l'envoyèrent quérir sur l'heure, et le 
prièrent vouloir le procès canabasser et grabeler à 
poinct, et leur en faire le raport tel que de bon luy 
sembleroit en vraye science légale, et luy livrèrent 
les sacs et pantarques entre ses mains, qui faisoyent 
presque le fais de quatre gros asnes couiliars. Mais 
Pantagruel leur dist : « Messieurs, les deux seigneurs 
qui ont ce procès entre eulx sont ilz encores vivans? » 
A quoy luy fut re&pondu que ouy. a De quoy diable 
donc, dist il, servent tant de fatrasseries de papiers 

et copies que me baillez ? N'est ce le mieulx ouyr 
par. leur vive voix leur débat que lire ces babouyne- 
ries icy, qui ne sont que tromperies, cautelles dia- 
bolicques de Cepola et subversions de droict ? Car 
je suis sceur que vous et tous ceulx par les mains 
desquelz a passé le procès j avez machiné ce que 
avez peu, pro et contra^ et, au cas que leur contro- 
verse estoit patente et facile à juger, vous l'avez 
obcurcie par sottes et desraisonnables raisons et 
ineptes opinions de Accurse, Balde, Bartole, de 
Castro,'de Imola, Hippolytus, Panorme, Bertachin, 
Alexandre, Curtius, et ces aultres vieulx mastins qui 
jamais n'entendirent la moindre loy des PandecteSj 
et n'estoyent que gros veaulx de disme, ignorans 
de tout ce qu'est nécessaire à l'intelligence des loix ; 
car, comme il est tout certain, ilz n'avoyent con- 
gnoissance de langue ny grecque, ny latine, mais 
seuUementde gothique et barbare. Et toutesfoy^ les 
loix sont premièrement prinses des Grecz, comme 
vous avez le tesmoignage de Ulpian, /. posteriori 
De orig. juris, et toutes les loix sont pleines de 
sentences et motz grecz ; et secondement sont ré- 
digées en latin le plus élégant et aorné qui soit en 
toute la langue latine, et n'en excepteroys voluntiers 
ny Saluste, ny Varron, ny Ciceron, ny Senecque, 
ny T. Live, ny Quintilian. Comment doncques 
eussent peu entendre ces vieulx resveurs le texte 
des loix, qui jamais ne virent bon livre de langue 
latine, comme manifestement appert à leur stille, 

qui est stille de ramonneur de cheminée ou de 
cujsinier et marmiteux, non de jurisconsulte? 

« Davantaige, veu que les loix sont extirpées du 
mylieu de philosophie môralle et naturelle, comment 
l'entendront ces folz qui ont, par Dieu ! moins 
estudié en philosophie que ma muUe ? Au regard 
des lettres de humanité et congnoissance des anti- 
quitez et histoire, ilz en estoient chargez comme un 
crapault de plumes, dont toutesfoys les droictz sont 
tous pleins, et sans ce ne pevent estre entenduz, 
comme quelque jour je monstreray plus apertement 
par escript. Par ce, si voulez que je congnoisse de 
ce procès, premièrement faictez moj brusler tous 
ces papiers, et secondement faictez moy venir les 
deux gentilz hommes personnellement devant moy; 
et, quand je les auray ouy, je vous en diray mon 
opinion sans fiction ny dissimulation quelconques. » 

A quoy aulcuns d'entre eulx contredisoient, 
comme vous sçavez que en toutes compaignies il y 
a plus de folz que de saiges, et la plus grande partie 
surmonte tousjours la meilleure, ainsi que dict Tite- 
Live parlant des Cartagiens. Maisledict Du Douhet 
tint au contraire virilement, contendent que Panta- 
gruel avoit bien dict ; que ces registres, enquestes, 
replicques, reproches, salvations, et aultres telles 
diableries n'estoient que subversions de droict et 
allongement de procès , et que le diable les empor- 
terpit tous s'ilz ne procedoient aultrement, selon 
équité evangelicque le philosophie que. Somme, 

tous les papiers furent bruslez, et les deux gentiiz 
hommes personnellement convocquez. 

Et lors Pantagruel leur dist : « Estez vous ceulx 
qui avez ce grand différent ensemble? — Ouj, 
dirent ilz, Monsieur. — Lequel de vous est deman- 
deur? — C'est moy, dist le seigneur de Baisecul. 
— Or, mon amy, contez moy de poinct en poinct 
vostre affaire, selon la vérité, car, par le corps bieu ! 
si vous en mentes d'un mot, je vous osteray la teste 
de dessus les espaules, et vous monstreray que en 
justice et jugement Ton ne doibt dire que vérité. 
Par ce, donnez vous garde de adjousterny diminuer 
au narré de vostre cas. Dictes. » 



CHAPITRE XI 

Comment les seigneurs de Baisecul et Humevesne 
plaidaient devant Pantagruel sans advocatz 

ONC commença Baisecul en la manière 

que s'ensuyt : 

« Monsieur, il est vray que une 

bonne femme de ma maison portoit 
vendre des œufz au marchez. — Couvrez vous, 
Baisecul, dist Pantagruel. — Grand mercy, Mon- 
sieur, dist le seigneur de Baisecul. Mais à propos 
passoit entre les deux tropicques, six blans vers le. 
zénith et maille, par autant que les mons Rhiphées 
avoyent eu celle année grande stérilité de happe- 

lourdes, moyennant une sédition de ballivemes 
meue entre les barragouins et les accoursiers pour 
la rébellion des Souyces, qui s'estoyent assemblez 
jusques au nombre de bon bies pour aller à Taguil- 
laoneuf le premier trou de l'an, que Ton livre la 
souppe aux bœufz, et la clef du charbon aux filles, 
pour donner Tavoine aux chiens. Toute la nuict Ton 
ne feit, la main sur le pot, que depescher bulles à 
pied et bulles à cheval, pour retenir les bateaulx, 
car les cousturiers vouloyent faire des retaillons 
desrobezune sarbataine pour couvrir la mer Oceane, 
qui pour lors estoit grosse d'une potée de chous, 
selon l'opinion des boteleurs de foin ; mais les phy- 
siciens disoyent que à son urine ilz ne congnois- 
soyent signe évident au pas d'ostarde de manger 
bezagues à la moustarde, si non que Messieurs de 
la court feissent par bémol commandement à la 
verolle de non plus allebouter après les maignaris, 
car les marroufles avoient jà bon commencement à 
danser l'estrindore au diapason 

Un pied au feu 
Et la teste au mylîeu, 

comme disoit le bon Ragot, a Ha ! Messieurs, Dieu 
modère tout à son plaisir, et contre fortune la di- 
"verse un chartier rompit nazardes son fouet. Ce fut 
au retour de la-bicocque, alors qu'on passa licentié 
maître Antitus de Crossonniers en toute lourderie, 
comme disent les canonistes. Btati lourdes, quoniam 
Rabelais. II. 9 

ipsi trehuchaverunt. Mais ce que faict la quaresme 
si hault, par saine t Fiacre de Brye, ce n'est pour 
aultre chose que 

La Penthecouste 
Ne vient foys qu'elle ne me couste; 

Mais hay avant. 
Peu de pluye abat grand vent, 

entendu que le sergeant me mist si hault le blanc à 
la butte que le greffier ne s'en leschat orbiculaire- 
ment ses doigtz empenez de jardz, et nous voyons 
manifestement que chascun s'en prent au nez, sinon 
qu'on regardast en perspective oculairement vers la 
cheminée, à l'endroit où pend l'enseigne du vin à 
quarentes sangles, qui sont nécessaires à vingt bas 
de quinquenelle. A tout le moins, qui ne vouldroit 
lascher l'oyseau devant talemouses que le descou- 
vrir, car la mémoire souvent se pert quand on se 
chausse au rebours? Sa, Dieu gard de mal Thibault 
Mitaine. » 

Alors, dist Pantagruel : « Tout beau, mon amy, 
tout beau, parlez à traict et sans cholere. J'entends 
le cas, poursuyvez. — Or, Monsieur, dist BaisecuU 
ladicte bonne femme, disant ses gaudez et audinos, 
ne peut se couvrir d'un revers, fault montant par la 
vertuz guoy des priveleges de l'Université, sinon 
par bien soy bassiner anglicquement, le couvrant 
d'un sept de quarreaulx et luy tirant un estoc voilant 
au plus prés du heu où l'on vent les vieux drapeaulx 
dont usent les pain très de Flandres quand ils veullent 

bieo à droîct ferrer les cigalles, et m'esbahys bien 
fort comment le monde ne pont, veu qu'il faict si 
beau couver. » Icy voulut interpeller et dire quel- 
que chose le seigneur de Humevesne, dont luy 
dist Pantagruel : a El ventre sainct Antoine ! t'ap- 
pertient il de parler sans commandement? Je sue 
icj de haan pour entendre la procédure de vostre 
différent, et tu me viens encores tabuster? Paix, de 
par le diable! paix! tu parleras' ton sou quand 
cestuy cy aura achevé. Poursuyvez, dist il à Baise- 
cul, et ne vous hastez point. 

— Voyant doncques, dist Baisecul, que la prag- 
maticque sanction n'en faisoit nulle mention, et que 
le pape donnoit liberté à un chascun de peter à son 
aise, si les blanchetz n'estoyent rayez, quelque pau- 
vreté que feust au monde, pourveu qu'on ne se 
signast de Ribaudaille, l'Arcanciel, fraischemeftt 
esmoulu à Milan pour esclourre les alouettes, con- 
sentit que la bonne femme escullast les isciaticques par 
le protest des petitz poissoirs couillatrys quiestoyent 
pour lors nécessaires à entendre la construction des 
vieilles bottes. Pour tant Jan le Veau, son cousin 
Gervais, remué d'une busche de moule, luy con- 
seilla qu'elle ne se mist poinct en ce hazard de se- 
conder la buée brimballatoyre sans premier aluner 
le papier à tant pille, nade, jocque, fore; car 

Non de ponte vadit. 
Qui cum sapientia cadit. 

attendu que Messieurs des Comptes ne convenoyent 
en la sommation des fleutes d'Allemant, dont on 
avoit basti les Lunettes des Princes, imprimée nou- 
vellement à Anvers. Et vojlà, Messieurs, que faict 
maulvais rapport; et encroy partie adverse, in sacer 
verho dotis, car; voulant obtempérer au plaisir du 
Roy, je me estois armé de pied en cap d'une car- 
relure de ventre pour aller veoir comment mes ven- 
dangeurs avoyent dechicqueté leurs haulx bonnetz 
pour mieubc jouer des manequins, car le temps estoit 
quelque peu dangereux de la foire, dont plusieurs 
francz archiers avoyent esté refusez à la monstre, 
nonobstant que les cheminées feussent assez haultes 
selon la proportion du javart et des malandres l'ilmi 
Baudichon, 

« Et par ce moyen fut grande année de quaque- 
rdlles en tout le pays de Artois, qui ne feust petit 
amandement pour messieurs les porteurs de couste- 
retz, quand on mangeoit sans desguainer cocques 
cigrues à ventre déboutonné. Et à la mienne vo- 
lunté que chascun eust aussi belle voix. Ton en 
jourroit beaucoup mieulx à lapaulme; et ces petites 
finesses qu'on faict à etymologizer les pattins des- 
cendroyent plus aisément en Seine pour tousjours 
servir au Pont-aux-Meusniers, comme jadis feut dé- 
crété par le roy de Canarre, et Tarrest en est au 
greffe de céans. 

« Pour ce. Monsieur, je requiers que par vostre 
seigneurie soit dict et declairé sur le cas ce que de 

raison, avecques despens, dommaiges et interestz. » 
Lors dist Pantagrael : « Mon amy, voulez vons 
plus rien dire? » Respondit Baisecul : « Non, 
Monsieur; car je ay dict tout le tu auUm^ et n'en 
ay en rien varié, sur mon honneur. — Vous donc- 
ques, dist Pantagruel, Monsieur de Humevesne, 
dictes ce que vous vouldrez, et abreviez, sans rien 
toutesfoys laisser de ce que servira au propos. » 

CHAPITRE XII 

Comment le seigneur de Humevesne plaidoie 
davant Pantagruel, 

ORS commença le seigneur de Hume- 
vesne ainsi que s'ensuit : 

a Monsieur et Messieurs, si Piniquité 
des hommes estoit aussi facillement 
veue en jugement categoricque comme on congnoit 
mousches en laict, le monde, quatre beufzl ne se- 
roît tant mangé de ratz comme il est, et seroient 
aureilles maintes sur terre qui en ont esté rongées 
trop iaschement, car, combien que tout ce que a 
dit partie adverse soit de dumet bien vray quand à 
la lettre et histoire du Facfum, toutesfoys, Mes- 
sieurs, la finesse, la tricherie, les petitz hanicroche- 
mens, sont cachez soubs le pot aux roses. 

« Doibs-je endurer que, à l'heure que je mange au 
pair ma souppe sans mal penser ny mal dire, Ton 

me vienne ratisser et tabuster ie cerveau, me son- 
nant l'antiquaille, et disant : 

Qui boit en mangeant sa soupe» 
Quand il est mort il n'y voit goutte. 

a Et, Saincte Dame 1 combien avons nous veu de 
gros cappitaines en plein camp de bataille, alors 
qu'on donnoit les horions du pain benist de la con- 
frarie, pour plus honnestement se dodeliner, jouer 
du lue, sonner du cul et faire les petiz saulx en plate 
forme ! Mais maintenant le monde est tout detravé 
de louchetz des balles de Lucestre ; l'un se desbau- 
che, l'aultre cinq, quatre et deux, et, si la Court n*y 
donne ordre, il fera aussi mal glener ceste année 
qu'il feist ou bien fera desgoubeletz. Si une pauvre 
personne va aux estuves pour se faire enluminer le 
museau de bouzes de vache ou acheter bottes de 
hyver, et les sergeans passans, ou bien ceubc du 
guet, ^eceuvenl la décoction d'un clyslere ou la 
matière fécale d'une selle percée sur leurs tintamar- 
res, en doibt l'on pourtant roigner les testons et. 
fricasser les escutz esles de bois? 

(( Aulcunesfoys nous pensons l'un, mais Dieu fatct 
l'aultre, et, quand le soleil est couché, toutes bestes 
sont à l'ombre. Je n'en veulx estre creu, si je ne le 
prouve hugrement par gens de plain jour. L'an 
trente et six, achaptant un courtault d'Âlemaigne 
hault et court, d'assez bonne laine et tsâott en 
graine, comme asseuroyent les orfevre^^outes- 

foys le notaire y mist du cxtera. Je ne sois poinct 
clerc pour prendre la luneavecques les dentz; mais, 
au pot de beurre où l'on selloit les instrumeos vul- 
canicques, le bruyt estoit que le bœuf salé faisoit 
trouver le vin sans chandelle, et feust il caiché au 
fond d'un sac de charbonnier , houzé et bardé 
avecques le chanfrain et hoguines requises à bien 
fricasser rusterie : c'est teste de mouton. Et c'est 
bien ce qu'on dict en proverbe, qu'il fait bon veoir 
vaches noires en boys bruslé quand on jouist de ses 
amours. J'en fis consulter la matière à messieurs les 
clercs, et pour resolution conclurent en frisesomortun 
qu'il n'est tel que faucher l'esté en cave bien garnie 
de papier et d'ancre, de plumes et ganivet de Lyon 
sur le Rosne, tarabin tarabas, car, incontinent que 
un harnoys sent les aulx, la rouille luy mangeue le 
foye, et puis l'on ne faict que rebecquer torty coUi 
fleuretant le dormir d'après disner; et voylà qui 
f^ct le sel tant cher. 

« Messieurs, ne croyez que, au temps que ladicte 
bonne femme englua la poche cuilliere pour le re- 
cord du sergeant mieulx apanager, et que la fres- 
sure boudinalle tergiversa par les bourses des usu- 
riers, il n'y eust rien meilleur à soy garder des cani- 
bales que prendre une liasse d'oignons lyée de trois 
cents naveaulx, et quelque peu d'une fraize de veau 
du meilleur alloy que ayent les alchistimes, et bien 
iuter et calciner ces pantoufles, mouflin mouflart^ 
avecques belle saulce de raballe, et soy mucer en 

quelque petit trou de taulpe, salvaDt tousjours les 
lardons. 

« Et, si le dez ne vous veult aultrement ambezars^ 
ternes du gros bout, guare daz, mettez la dame au 
coing du lict, fringuez la, toureloura la la, et beu- 
vez à oultrance, 

Depiscando grenoillibus 

à tout beaulx houseaulx coturnicques, ce sera pour 
les petitz oysons de mué qui s'esbatent'au jeu de 
foucquet, attendant battre le métal et chauffer la 
cyre aux bavars de godale. 

« Bien vray est il que les quatre beufz desquelz 
est question avoyent quelque peu la mémoire courte ; 
toutesfoys, pour sçavoirlagame, il n'en craignoyent 
courmaran ny quanard de Savoye, et les bonnes 
gens de ma terre en avoyent bonne espérance, 
disant : a Ces enfans deviendront grands en Algo- 
« risme ; ce noussera une rubrique de droict. » Nous 
ne pouvons faillir à prendre le loup, faisans nos 
hayes dessus le moulin à vent, duquel ha esté parlé 
par partie adverse. Mais le grand Diole y eut envie 
et mist les AUemans par le derrière, qui firent dia- 
bles de humer : « Her! tringue, tringue! » de dou- 
blet en case : car il n'y a nulle apparence de dire 
que 

A Paris sur Petit-Pont geline de feurre, 

et fussent ilz aussi huppez que duppes de marays. 

sinon vrayement qu'on sacrifiast les pompetes au 
moret fraichement esmoulu de lettres versalle» ou 
coursives, ce m'est tout un, pourveu que la tran- 
chefiile n'j engendre les vers. 

« Et, posé le cas que, au coublement des chiens 
courans, les marmouzelles eussent corne prinse de- 
vant que le notaire eust baillé sa relation par art 
cabalisticque, il ne s'ensuit, saulve meilleur jugement 
de la Court, que six arpens de pré à la grand laize 
feissent trois bottes de fine ancre sans souffler au 
bassin, considéré que aube funérailles du roy Charles 
l'on avoit en plain marché la toison pour deux et 
ar, j'entens par mon serment de laine. Et je voy 
ordinairement en toutes bonnes cornemuses que, 
quand l'on va à la pipée, faisant troys tours de 
balay par la cheminée et insinuant sa nomination, 
l'on ne faict que bander aux reins et soufler au cul, 
si d'adventure il est trop chault, et, quilk luy bille. 

Incontinent les lettres veues. 
Les vaches luy furent rendues. 

a Et an fut donné pareil arrest à la martingalle, 
l'an dix et sept, pour le maulgouvert de Louzefou- 
gerouse, à quoy il plaira à la Court d'avoir esguard. 
Je ne dy vrayement qu'on ne puisse par équité des- 
posseder en juste tiltre ceulx qui de l'eaue beniste 
beuvroyent comme on faict d'un rançon de tisse- 
rant, dont on faict les suppositoires à ceulx qui ne 
voulent resigner, sinon à beau jeu bel argent. 

lO 

« Tune, Messieurs, quid juris pro minoribus ? car 
l'usance commune de la loj sâlicque est telle que ie 
premier boute feu qui escornifle la vache, qui mous- 
che en plain chant de musicque sans solfier les 
poinctzdes savatiers, doibt en temps de godemarre 
sublimer la pénurie de son membre par la mousse 
cuillie alors qu'on se morfond à la messe de mi- 
nuict, pour bailler Testrapade à ces vins blancs 
d'Anjou qui font la jambette, collet à collet, à la 
mode de Bretaigne. 

a Concluant comme dessus, avecques despens, 
dommaiges et interestz. » 

Après que le seigneur deHumevesne eut achevé, 
Pantagruel dist au seigneur de Baisecul: « Mon 
amy, voulez vous rien replicquer? » A quoj re*- 
pondit Baisecul : « Non, Monsieur, car je n'en ay 
dict que la vérité ; et, pour Dieu, donnons fin à 
nostre différent, car nous ne sommes icj sans grand 
frais. » 

CHAPITRE XIII 




Comment Pantagruel donna sentence sus le différent 
des deux seigneurs. 

LORS Pantagruel se ieve et assemble 
tous les presidens, conseillîers et doc- 
teurs là assistans, et leur dist : « Orçza, 
Messieurs, vous avez ouy 

Vive vœis oraculo 

le différent dont est question; que vous en semble?» 
A quoy respondirent : « Nous l'avons véritablement 
ouy, mais nous n'y avons entendu. Au diable la 
cause ! Parce, nous vous prions unavoceei supplions 
par grâce que vueilliez donner là sentence telle que 
verrez, et ex nunc prout ex tune nous l'avons 
aggreable et ratifions de nos pleins consentemens. 
— Et bien, Messieurs ! dist Pantagruel, puisqu'il vous 
plaist, je le feray ; mais je ne trouve le cas tant 
difficile que vous le faictes. Vostre paraphe Caton, 
la loy Frater, la loy GalluSj la loy Quinque pedum, 
la loy Vinum, la loy Si Dominus, la loy Mater, la 
loy Mulier bona, la loy Si guis, la loy Pompoiiius, 
la loy Fundiy la loy Emptor, la loy Prxtor, la loy 
Venditor et tant d'aultres, sont bien plus difficiles 
en mon oppinion. d 

Et, après ce dict, lise pourmena un tour ou deux 
par la sale, pensant bien profundement, comme Ton 

pou voit estimer, car il gehaigoojt comme un asoe 
qu'on sangle trop fort, pensant qu'il failloit à un 
chascun faire droict, sans varier ny accepter personne ; 
puis retourna s'asseoir, et commença pronuncer la 
sentence comme s'ensuit : 

Veu^ entendu et bien calculé le différent d'entre les 
seigneurs de Baisecul et Humevesne, la Cour leur dict 
que, considérée Vorripilation de la ratepenade dé- 
clinent bravement du solstice estival pour mugueter 
les billes-vesées qui ont eu mat du pyon par les ma- 
ies vexations des lucifuges, qui sont au climat diar- 
homes d'un matagot à cheval bendcuit une arbaleste 
au reins, le demandeur eust juste cause de callafater 
le gallion que la bonne femme boursouffloit un pied 
chaussé et Vaultre nud, le'remboursant bas et roidde 
en sa conscience d'aultant de baguenaudes comme y a 
de poil en dix-huit vaches, et autant pour le brodeur, 

Semblablement est declairé innocent du cai^ privi- 
légié des gringuenaudes qu'on pensoit qu'il eust encouru, 
de ce qu'il ne pouvoit baudement fianter par la déci- 
sion d'une paire de gands parfumés de petarrades à 
la chandelle de noix, comme on use tn son pays de 
Mirebaloys, laschantla bouline avecques les bouletz de 
bronze, dont tes houssepailleurs pastissoyent conesta- 
blement ses legumaiges interbcutez du Loyrre à tout 
es sonnettes d'esparvier faictes à poinct de Hffigrie, 
que son beau frère portoit memoriallement en un pe- 
nser limitrophe, brodé de gueules à troys chevrons 

halkbrenez de canabasserie, au caignard angulaire 
dont on tire au Papeguay vermiforme avecques la vis- 
tempenarde. 

Mois, en ce qu'il met sus -au défendeur qu'il fut 
rataconneur, iyrofageux et goildronneur de mommye, 
qui n'a esté en brimballant trouvé vray, comme bien 
l'a debastu ledict deffendeur, la court le condemne en 
troys verrassées de caillebottes assimentées, preloreli- 
tantées et gaudepisées comme est la coustume du pays 
envers le dict défendeur, payable à la my d'oust en 
may ; mais le dict défendeur sera tenu de fournir de 
foin et d'estoupes à l'embouchement des chassetrapes 
guitturales emburelucocquées de guilverdons bien gra- 
bêlez à rouelle. 

Et amis comme devant, sans despens, et pour cause. 

Laquelle sentence pronuncée, les deux parties 
départirent toutes deux contentes de Tarrest, qui 
fust quasi chose increable : car venu n'estoit des- 
puys les grandes plujes, et n'adviendra de treze ju- 
bilez, que deux parties contendantes^ en jugement 
contradictoire soient egualement contentez d'un 
arrest diffinitif. 

Au regard des conseilliers et aultres docteurs qui 
là assistoyent, ils demeurèrent en ecstase esvanoys 
bien troys heures, et tous ravys en admiration de 
la prudence de Pantagruel plus que humaine, la- 
quelle avoyent congneu clerement en la décision de 
ce jugement tant difficile et espineux. Et y f eussent 

encores, sinon qu'on apporta force vinaigre et eaue 
rose pour leur faire revenir le sens et entendement 
accoustumé, dont Dieu soit loué partout! 

Comment Panurge racompte la manière comment 
il eschappa de la main des Turcqs, 

E jugement de Pantagruel feut incon- 
tinent sceu et entendu de tout le 
\^ monde, et imprimé à force, et rédigé 
es Archives du Palays, en sorte que le 
monde commença à dire: (c Salomon, qui rendit 
par soubson Tenfant à sa mère, jamais ne montra 
tel chief d'œuvre de prudence comme a faict le bon 
Pantagruel. Nous sommes heureux de l'avoir en 
nostre pays. » £t de faict, on le voulu t faire maistre 
des requestes et président en la Court ; mais il refusa 
tout, les remerciant gracieusement. « Car il y a, 
dist-il, trop grande servitude à ces offices, et à trop 
grande poine peuvent estre saulvez ceulx qui les 
exercent, veu la corruption des hommes; et croy 
que, si les sièges vuides des anges ne sont rempliz 
d'aultre sorte de gens, que de trente sept jubilez 
nous n'aurons le jugement final, et sera Cusanus 
trompé en ses conjectures. Je vous en advertis de 
bonne heure. Mais, si avez quelque muitz de bon 
vin, voluntiers j'en recepvray le présent. » 

Ce que ils firent voluntiers, et luy envoyèrent du 
ipeîileur de la ville, et beut assez bien. Mais le 
pauvre Panurge en beut vaillamment, car il estoit 
eximé comme un haran soret. Aussi alloit il du pied 
comme un chat maigre. Et quelcun l'admonesta à 
demje alaine d'un grand hanat plein devin vermeil, 
disant : « Compère, tout beau ! vous faictes rage 
de humer. — Je donne au diesble, dist-il, tu n'as 
pas trouvé tes petitz beuvreaux de Paris, qui ne 
beuvent en plus q'un pinson, et ne prenent leur 
bêchée sinon qu'on leurs tape la queue à la mode 
des passereaux. O compaing ! si je montasse aussi 
bien comme je avalle, je feusse desjà au dessus la 
sphère de la lune avecques Empedocles. Mais je ne 
sçaj que diable cecy veult dire : ce vin est fort bon 
et bien* délicieux ; mais plus j'en boy, plus j'ay de 
soif. Je croy que l'ombre de monseigneur Panta- 
gruel engendre les altérez, comme la lune faict les 
catarrhes. » Auquel commencèrent à rire les assistans. 

Ce que voyant, Pantagruel dist : « Panurge, 
qu'est-ce que avez à rire ? — Seigneur, dist il, je 
leur contoys comment ces diables de Turcqs sont 
bien malheureux de ne boire goutte de vin. Si aul- 
tre mal n'estoit en l'Alchoran de Mahumeth, en- 
cores ne me mettrois-je mie de sa loy. — Mais or 
me dictes comment, dist Pantagruel, vous eschap- 
pastes leurs mains? — 'Par Dieu! Seigneur, dist 
Panurge, je ne vous en mentiray de mot. Les pail- 
lards Turcqs m'avoient mys en broche tout lardé 

comme un connii, car j'estois tant eximé que aul- 
trement de ma chair eustesté fort maulvaise viande, 
et en ce poinct me faisojent roustir tout vif. Ainsi, 
comme ilz me roustissojent, je me recommandons 
à la grâce divine, ayant en memoyre le bon sainct 
Laurent, et tousjours esperoys en Dieu qu'il me 
delivreroit de ce torment, ce qui feut faict hïen 
eslrangement, car, ainsi que me recommandoys 
bien de bon cœur à Dieu, cryant : 
« Seigneur Dieu, ayde moi ! 
« Seigneur Dieu, saulve moy ! 
« Seigneur Dieu, oste moy de ce torment auquel 
« ces traistres chiens me détiennent pour la mainte- 
« nance de ta loy ! » 

Le roustisseur s'endormit par le vouloir divin, ou 
bien de quelque bon Mercure, qui endormit eau- 
tement Argus qui avoit cent yeulx. Quand je vys 
qu'il ne me tournoit plus en roustissant, je le regarde 
et voy qu'il s'endort. Lors je prens avecques les 
dents un tyson par le bout où il n'estoit point bruslé,- 
et vous le gette au gyron de mon roustisseur, et un 
aultre je gette le mieulx que je peuz soubz un lict 
de camp qui estoit auprès de la cheminée où estoit 
la paillasse de Monsieur mon roustisseur. Inconti- 
nant le feu se print à la paille, et de la paille au 
lict, et lict au solier, qui estoit embrunché de sapin, 
faict ^ quebues de lampes. Mais le bon feut que le 
feu que j'avoys getté au gyron' de mon paillard 
roustisseur luy brusla tout le penil, et se prenoit aux 

couillons, sinon qu'il n'estoit tant piinajs qu*il ne 
le sentist plustost que le jour, et, debouq estourdj 
se levant, cria à la fenestre tant qu'il peut : « Dal 
baroth ! dal baroth ! » qui vault autant à dire comme : 
« Au feu ! au feu I » £t vint droict à moj pour me 
getter du tout au feu ; et desja avoit couppé les 
chordes dont on m'avoit \yé les mains, et couppoit 
Ijens des piedz. 

i$ Mais le maistre de la maison, oujant le crj du 
feu et sentant ja la fumée de la rue, où il se pour- 
menoit avecques quelque aultresbaschatzet musaffiz, 
courut tant qu'il peut y donner secours, et pour em- 
porter les bagues. 

(( De pleine arrivée, il tire la broche où j'estoys 
embroché, et tua tout roidde mon routisseur, dont 
il mourut là par faulte de gouvernement ou aultre- 
ment, car il luj passa la broche peu au dessus du 
nombril v^rs le flan droict, et luy percea la tierce 
lobe du foye, et le coup haussant lui pénétra le dia- 
phragme, et par atravers la capsule du cueur luy sortit 
la broche par le haut des espaules, entre les spondyles 
et l'omoplate senestre. Vray est que, en tirant la 
broche de mon corps, je tumbey à terre prés des 
landiers, et me feist peu de mal la cheute, toutes^ 
foys non grand, car les lardons soustindrent le 
coup. 

« Puis, voyant mon baschatz que le. cas estoit 
désespéré et que sa maison estoit bruslée sans re- 
mission et tout son bien perdu, se donna à tous les 
RabtlaU. IL 1 1 

diables, appellant Grilgoth, Astarost, Rappallus et 
Gribouillis, par neuf fojs. 

<f Quoy voyant, je euzdepeur pour plus de cinq 
solz, craignant: « Les diables viendront à ceste 
heure pour emporter ce fol îcy : seroyent ilz bien 
gens pour m'emporter aussi? Je suis jademyrousty. 
Mes llrdons seront cause de mon mal, car ces dia- 
bles îcy sont frians de lardons, comme vous avez 
l'autorité du philosophe Jamblicque et Murmault 
en l'Apologie De Bossutis et contrefactU pro magis- 
tros nostros » ; mais je fis le signe de la croix, criant : 
« Agios ! Athanatos ! ho Theos ! • » Et nul ne 
venoit. 

(( Ce que cognoissant mon villain baschatz, se 
vouloit tuer de ma broche et s'en percer le cueur. 
De faict la mist contre sa poictrine, mais elle ne 
povoit oultrepasser, car elle n'estoit assez poinctue, 
et poulsoit tant qu'il povoit, mais il ne prouffitoit 
rien. 

« Alors je vinsà luy, disant : ce Missaire Bougrino^ 
« tu pars icy ton temps, car tu ne te tueras jamais 
(( ainsi; bien te blesseras quelcque hurte, dont tu 
(( languiras toute ta vie entre les mains des barbiers. 
« Mais, si tu veulx, je te tueray icy tout franc, en 
« sorte que tu n'en sentiras rien; et m'en croy, 
« car j'en ay bien tué d'aultres qui s'en sont bien 
trouvez. — Ha! mon amy, dist il, je t'en prie, 
et, ce faisant, je te donne ma bougette. Tien, voy 
la là. Il y a six cens seraphz dedans, et quelques 

« dyamans et rubiz en perfection. » Et où sont ilz? 
dist Ëpistemon. — Par sainct Joan, dist Panurge, 
ilz sont bien loing, s'ilz vont tous] ours. 

Mais où sont les neiges d'antan ? ' 

« C'estoit le plus grand soucj que eust Villon, le poète 
parisien. — Achevé, dist Pantagruel, je te prie, 
que nous sçaichons comment tu accoustras ton 
baschatz. — Foy d'homme de bien, dist Panurge, 
je n'en mentz de mot. Je le bande d'une meschante 
braje que je trouve là^idemjbruslée, et vous le lie 
rustrement piedz et mains de mes cordes, si bien 
qu'il n'eust sceu regimber, puis luy passay ma broche 
à travers la gargamelle et le pendys, acrochant la 
broche à deux gros crampons qui soustenoiént des 
alebardes, et vous attise un beau feu au dessoubz, 
et vous flambois mon milourt comme on faict les 
harans soretz à la cheminée. Puis, prenant sa bou- 
gette et un petit javelot quiestoitsur les crampons, 
m'en fuys le beau galot, et Dieu sçait comme je 
sentoys mon espaule de mouton 1 

« Quand je fuz descendu en la rue, je trouvay 
tout le monde qui estoit acouru au feu à force 
d'eau pour l'estaindre, et, me voyans ainsi à demy 
rousty, eurent pitié de moy naturellement, et me 
getterent toute leur eau sur moy, et me refraiche- 
rent joyeusement, ce que me fist fort grand bien ; 
puis me donnèrent quelque peu à repaistre, mais je 
ne mangeoys gueres, car ilz ne me bailloient que 

de l'eau à bojre, à leur mode. Aultre mal ne me 
firent, sinon un villain petit Turq, bossu par le 
devant, qui furtivement me crocquoit mes lardons ; 
mais je luj baillys si vert dronos sur les doigts à 
tout mon javelot qu'il n'y retourna pas deux fojs. 
Et une jeune Corinthiace qui m'avoit apporté un 
pot de myrobolans emblicz, confictz à leur mode, 
laquelle regardoit mon pauvre haire esmoucheté, 
comment il s'estoit retiré du feu, car il ne me alloit 
plus que jusques sur les genoulx. Mais notez que 
cestuy rotissement me guerut d'une isciaticque en- 
tièrement, à laquelle j'estoys subject, plus de sept 
ans avoit, du cousté auquel mon rôtisseur, s'endor- 
mant, me laissa b^sler. 

« Or, ce pendent qu'ilz se amusoyent à moy, 
le feu triumphoît, ne demandez comment, à pren- 
dre en plus de deux mille maisons, tant que quel- 
cun d'entre eulx l'advisa et s'escria, disant : a Ventre 
« Mahom ! toute la ville brusle, et nous amusons 
« icy I » Ainsi chascun s'en va à sa chascuniere. 

ce De moy, je prens mon chemin vers la porte. 
Quand je fuz sur un petit tucquet qui est auprès, 
je me retourne arrière, comme la femme de Loth, 
et vys toute la ville bruslant, dont je fuz tant aise 
que je me cuydé conchier de joye ; mais Dieu m'en 
punit bien. — Comment? dist Pantagruel. — Ainsi, 
dist Panurge, que je regardoys en grand liesse ce 
beau feu, me gabelant et disant : « Ha ! pauvres 
« pulces ! ha ! pauvres souris ! vous aurez maulvais 

« hyver, le feu est en vostre paillier ! » sortirent 
plus de six, voire plus de treze cens et unze chiens 
gros et menutz tous ensemble de la ville, fuyant le 
feu. De première venue acoururent droict à moj, 
sentant l'odeur de ma paillarde chair demy rostie, 
et me eussent dévoré à Theure, si mon bon ange ne 
m'eust bien inspiré, me enseignant un remède bien 
opportun contre le mal des dens. — Et à quel pro- 
pous, dist Pantagruel, craignois tu le mal des dens? 
N'estois tu guery de tes rheumes ? — Pasques de 
soles ! respondit Panurge, est jl mal de dens plus 
grand que quand les chiens vous tenent aux jam- 
bes? Mais soudain je me advise de mes lardons, et 
les gettoys au mylieu d'entre eulx. Lors chien* 
d'aller et de se entrebatre l'un l'aultre à belles dentz 
à qui auroit le lardon. Par ce moyen me laissèrent, 
et je les laisse aussi se pelaudans l'un l'aultre. Ainsi 
eschappé gaillard et dehayt, et vive la roustis- 
série! » 

CHAPITRE XV 

Comment Panurgc enseigne une manière bien 
nouvelle de bastir les murailles de Paris, 

ANTAGRUEL, queique jour, pour se re- 
créer de son estude, se pourmenoit 
vers les faulxbours Saine t Marceau, 
voulant veoir la Follie Guobelin. Pa- 
nurge estoit avecque luy, ayant tousjours le flacon 
soubz sa robbe et quelque morceau de jambon, car 
sans cela jamais ne alloit il, disant que c'estoit son 
garde corps. Aultre espée ne portoit il. £t, quand 
Pantagruel luy en voulut bailler une, il respondit 
qu'elle luy eschaufferoit la râtelle. « Voire mais, 
dist Ëpistemon, si l'on te assailloit, comment te de- 
fendroys tu? — A grands coups de brodequin^ 
respondit-il, pourveu que les estocz feussent deffen- 
duz. » 

A leur retour, Panurge consideroit les murailles 
de la ville de Paris, et en irrision dist à Pantagruel : 
« Voyez cy ces belles murailles. O ! que fortes 
sont et bien en poinct pour garder les oysons en 
mue I Par ma barbe ! elles sont competement mes* 
chantes pour une telle ville comme ceste cy, car 
une vache avecques un pet en abbatroit plus de six 
brasses. 

— O mon amy ! dist Pantagruel, sçaitz tu bien 
ce que dist Agesilace, quand on luy demanda pour- 

quoy la grande cité de Lacedemone n'estoit ceincté 
de murailles ? Car, monstrant les habitans et citoyens 
de la ville, tant bien expers en discipline militaire 
et tant fors et bien armez : «Voicy, dist-il, les mu- 
railles de la cité,» signifiant qu'il n'est muraille que de 
os, et que les villes et cités ne sçauroyent avoir 
muraille plus seure et plus forte que la vertus des 
citoyens et habitans ? Ainsi ceste ville est si forte 
par la multitude du peuple belliqueux qui est de- 
dans qu'il z ne se soucient de faire aultres murailles. 
Davantaige qui la vouldroit emmurailler, comme 
Strasbourg, Orléans ou Ferrare, il ne seroit possible, 
tant les frais et despens seroyentexcessifz. — Voire 
mais, dist Panurge, si faict il bon avoir quelque 
visaige de pierre quand on est envahy de ses en- 
nemys, et né feust ce que pour demander : « Qui 
est là bas? » Au regard des frays énormes que dic- 
tes estre nécessaires^ si on la vouloit murer, si Mes- 
sieurs de la yille me voulent donner quelque bon 
pot de vin, je leurs enseigneray une manière bien 
nouvelle comment ilz les pourront bastir à bon 
marché. — Comment? dist Pantagruel. — Ne le 
dictes doncques mie, respondit Panurge, si je vous 
l'enseigne. 

« Je voy que les callibistrys des femmes de ce pays 
sont à meilleur marché que les pierres : d'iceulx 
fauldroit bastir les murailles en les arrengeant par 
bonne symmeterye d'architecture, et mettant les 
plus grans aux premiers rancz, et puis en taluant à 

dos d'asne arranger les moyens, et finablement les 
petitz; puis faire un beau petit entrelardement à 
poinctes de diamans, comme la grosse tour de 
Bourges, de tant de bracquemars enroiddjs qui ha- 
bitent par les braguettes ^ claustrales. Quel diable 
defferoit telles murailles? Il n'y a métal qui tant 
resistast'^aux coup^. £t puis que les couillevrines se 
y vinssent frotter, vous en verriez, par Dieu ! incon- 
tinent distiller de ce benoist fruict de grosse verolle 
menu comme pluye. Sec, au nom des diables ! 
Dadvantaige, la fouldre ne tumberoit jamais dessus: 
car pourquoy ? ils sont touts benists ou sacrez. — 
Je n'y voy q'un inconvénient, Ho, ho ! ha, ha, ha ! 
dist Pantagruel ! — Et quel ? — C'est que les 
mousches en sont tant friandes que merveilles, et 
se y cueilleroyent facillement et y feroient leur or- 
dure; et voylà l'ouvrage gasté! — Mais voicy 
comment l'on y remediroit : il fauldroit tresbien les 
etmoucheter avecques belles quehuês, de renards, 
ou bon gros vietz dazes de Provence. £t, à ce 
propos, je vous veulx dire, nous en allans pour 
souper, un bel exemple que met Frater Lubinus, 
lihro De Compotationibus mendicantium : 

«Au temps que les bestes parloyent, il n'y a pas 
trois jours, un pauvre lyon, par la forest de Bievre 
se pourmenant et disant ses menus suffrages, passa 
par dessoubz un arbre auquel estoit monté un villain 
charbonnier pour abastre du boys; lequel, voyant 
le lyon, lui getta sa coignée et le blessa énorme- 

ment en une cuisse. Dont le Ijon, cloppant, tant 
courut et tracassa par la forest pour trouver ajde 
qu'il rencontra un charpentier, lequel voluntîers 
regarda sa plaje, la nettoya le mieulx qu'il peust 
et l'emplit de mousse^ luy disant qu'il esmouchast 
bien sa playe, que les mousches ne j feissent ordure, 
attendant qu'il yroit chercher de l'herbe au char- 
pentier. Ainsi le lion guery se pourmenoist par la 
forest, à quelle heure une vieille sempitemeuse 
ebuschetoit et amassoit du boys par ladicte forest ; 
laquelle, voyant le lyon venir, tumba de peur à la 
renverse, en telle faczon que le vent luy renversa 
robbe, cotte et chemise jusques au dessus des e&- 
paules. Ce que voyant, le lion accourut de pitié 
veoir si elle s'estoit faict aulcun mal, et, considérant 
son comment a nom, dist : « O pauvre femme ! qui 
t'a ainsi blessée? » £t, ce disant, apercent un re- 
gnard, [lequel il apella, disant: «Compère regnard, 
a hau cza cza, et pour cause. » Quand le regnard fut 
venu, il luy dict : « Compère, mon amy,* l'on a 
a blessé ceste bonne femme icy entre les jambes 
a bien villainement, et y a solution de continuité 
« manifeste ; regarde que la playe est grande de- 
« puis le cul jusques au nombril, mesure quatre, 
a mais bien cinq empans et demy. C'est un coup 
« de coignie;je me doubte que la playe soit vieille. 
« Pourtant, affin que les mousches n'y prennent, 
« esmouche la bien fort, je t'en prie, et dedans et 
a dehors ; tu as bonne quehue et longue ; esmouche, 

12 

« mon amy, esmouche, je t'en supplye, et ce pen- 
tt dent je vaj quérir de la mousse pour j mettre : 
«. car ainsi nous fault il secourir et ajder l'un l'au- 
a tre. Esmouche fort^ ainsi, mon amy, esmouche 
« bien, car ceste playe veult estre esmouchée sou- 
m vent ; aultrement la personne ne peut estre à son 
« aise. Or esmouche bien, mon petit compère, es- 
te mouche ; Dieu t'a bien pourveu de quehue, tu 
(( l'as grande et grosse à l'advenent, esmouche 
« fort, et ne t'ennuye poinct. Un bon esmouche- 
« teur qui, en esmouchetant continuellement, es- 
a mouche de son mouchet par mousches jamais 
a emousché ne sera. Esmouche, couillaud; es- 
a mouche, mon petit bedaud: je n'arresteray 
« gueres. » 

« Puis va chercher force mousse, et, quand il 
feut quelque peu loing, il s'escrya, parlant au re- 
gnard: « Esmouche bien tousjours, compère; es- 
te mouche, et ne te fasche jamais de bien esmou- 
« cher, mon petit compère. Je te feray estre à 
a gaiges esmoucheteur de Don Pietro de Castille. 
« Esmouche seulement, esmouche, et rien plus. » 
Le pauvre regnard esmouchoit fo^t bien et deçà et 
delà^ dedans et dehors ; mais la faulse vieille vesnoit 
et vessoit puant comme cent diables. Le pauvre 
regnard estoit bien mal à son ayse, car il ne sçavoit 
de quel cousté se virer pour évader le paffun des 
vesses de la vieille ; et, ainsi qu'il se tournoi t, il 
veit que au derrière estoit encores un aultre pertuys. 

non si grand que celluj qu'il esmouchoit, dont luj 
venoit ce vent tant puant et infect. 

<K Le lyon finablement retourne, portant de 
mousse plus que n'en tiendroyent dix ethuyt basles, 
et commença en mettre dedans la playe avecques 
un baston qu'il apporta ; et y en avoit ja bien mys 
seize basles et demie, et s'esbahyssoit : « Que dia- 
a ble ! ceste playe est parfonde, il y entreroit de 
a mousse plus de deux charrettées l » Mais le 
regnard l'advisa : « O compère lyon I mon amy, 
« je te prie, ne metz icy toute la mousse ; gardes 
<K en quelque peu, car y a encore icy dessoubz un 
« aultre petit pertuys qui put comme cinq cens 
« diables. J'en suis empoisonné de l'odeur, tant il 
a est punays. » Ainsi fauldroit guarder ces mu- 
railles des mousches et mettre esmoucheteurs à 
gaiges. » 

Lors dit Pantagruel : a Comment scez tu que les 
membres honteux des femmes sont à si bon marché, 
car en ceste ville il y a force preudes femmes, chas- 
tes et pucelles. — Et uhi prenus, dist Panurge. Je 
vous en diray non oppinion, mais vraye certitude 
et asseurance. Je ne me vante d'en avoir embourré 
quatre cens dix et sept despuis que suis en ceste 
ville, il n'y a que neuf jours 1 Mais, à ce matin, 
j'ai trouvé un bon homme qui, eA un bissac tel 
comme celluy de Esopet, portoit deux petites fil- 
lettes de l'eage de deux ou troys ans au plus, l'une 
davant, l'aultre derrière. Il me demande l'aulmosne. 

mais je luy feis reponce que j'avois beaucoup plus 
de couillons que de deniers. Et après luy demande : 
« Bon homme^ ces deux fillettes sont elles pucelles ? 
a — Frère, dist il, il y a deux ans que ainsi je les 
« porte ; et, au regard de ceste cy devant^ laquelle 
« je voy continuellement, en mon advis elle est 
a pu celle ; toutesfoys, je n'en vouldrois mettre mon 
a doigt au feu. Quant est de celle que je porte 
« derrière, je ne sçay sans faulte rien. » 

a Vrayement, dist Pantagruel, tu es gentil com- 
paignon^ je te veulx habiller de ma livrée. » £t le 
feist vestir galantement, selon la mode du temps 
qui couroit, excepté que Panurge voulut que la 
braguette de ses chausses fust longue de troys piedz, 
et quarrée, non ronde, ce que feust faict, et la fai- 
soit bon veoir. Et disoit souvent que le monde n'a- 
voit encores cogneu l'émolument et utilité qui est 
de porter grande braguette, mais le temps leur en- 
seigneroit quelque jour, comme toutes choses ont 
esté inventées en temps. 

« Dieu gard de mal, disoit il, le compaignon a 
qui la longue braguette a saulvé la vie ! 

(( Dieu gard de mal à qui la longue braguette a 
vallu pour un 'jour cent soixante mille et neuf 
escutz ! 

a Dieu gard de mal qui par sa longue braguette 
a saulvé toute une ville de mourir de faim I Et, par 
Dieu! je feray un livre Delà Commodité des longues 
braguettes quand j'auray plus de loysir. » . 

De faict, en composa un beau et grand livre 
avecques les figures^ mais il n'est encores imprimé, 
que je saiche. 



CHAPITRE XVI 
Des. Meurs ef condieiions de Panurge, 

ANURGE estoit de stature moyenne, ny 
trop grand, ny trop petit, et avoit le 
nez un peu aquillin, faict à manche de 
rasouer, et pour lors estoit de l'eage 
de trente et cinq ans ou environ, fin à dorer comme 
une dague de plomb, bien galand homme de sa 
personne, sinon qu'il estoit quelque peu paillard et 
subject de nature à une maladie qu'on appeloit en 
ce temps là 

Faulte d'argent, c'est doleur non pareille ; 

toutesfoys, il avoit soixante et troys manières d'en 
trouver tous] ours à son besoing, dont la plus hono- 
rable et la plus commune estoit par façon de larre- 
cin furtivement faict; malfaisant, pipeur, beuveur, 
bateur de pavez, ribleur, s*il en estoit à Paris, 

Au demeurant le meilleur filz du monde, 

et tousjours machinoit quelque chose contre les ser- 
geans et contre le guet. 

A l'ijne foys, il assembloit trois ou quatre bons 

rustres, les faisoit boire comme templiers sur le soir, 
après les menoit au dessoubz de Saincte Geneviefve, 
ou auprès du Colliege de Navarre, et, à l'heure que 
le guet montoit par là, ce qu'il congnoissoit en 
mettant son espée sur le pavé et l'aureille auprès, 
et lors qu'il oyoit son espée bransler, c'estoit signe 
infallible que le guet estoit prés; à l'heure donc- 
ques, luy et ses compaignons prenoyent un tombe- 
reau et luy bailloyent le bransle, le ruant de grande 
force contre la vallée, et ainsi mettoient tout le 
pauvre guet par terre comme porcs, puis fuyoyent 
de l'aultre cousté, car, en moins de deux jours, il 
sceut toutes les rues^ ruelles et traverses de Paris 
comme son Deus det, Â l'aultre foys, faisoit en quel- 
que belle place par où ledict guet debvoit passer 
une trainnée de pouldre de canon, et, à l'heure que 
passoit, mettoit le feu dedans, et puis prenoit son 
passe temps à veoir la bonne grâce qu'ils avoyent 
en fuyant, pensans que le feu sainct Antoine les 
tint aux jambes. 

£t au regard des pauvres maistres es ars, il les 
persecutoit sur tous aultres. Quand il rencontroit 
quelcun d'entre eulx par la rue^ jamais ne failloit 
de leur faire quelque mal, maintenant leurs mettant 
un estronc dedans leurs chaperons à bourlel, main- 
tenant leur attachant de petites quehuês de regnard 
ou des aureilles de lièvres par derrière, ou quelque 
aultre mal. Un jour que l'on avoit assigné à yceulx 
se trouver en la rue du Feurre, il leist une tartre 

borbonnoise composée de force de hailz, de galba- 
I num, de assa-foetida, de castoreum, d'estroncs tous 

cbaulx, et la destrampit en sanie de bosses chan- 
creuses, et de fort bon matin engressa et oignit tout 
le pavé, en sorte que le diable n'y eust pas duré. 
Et tous ces bonnes gens rendôyent là leurs gorges de- 
vant tout le monde comme s'ils eussent escorché le 
regnard, et en mourut dix ou douze de peste ;qua- 
torze en feurent ladres, dix et huict en feurent 
pouacres, et plus de vingt et sept en eurent la ve* 
rolle. Mais il ne s'en soucioit mie. 

Et portoit ordinairement un fouet soubz sa robbe, 
duquel il fouettoit sans remission les paiges qu'il 
trouvoit portans du vin à leurs maistres, pour les 
avancer d'aller. En son saye avoit plus de vingt et 
six petites bougettes et fasques tousjours pleines, 
l'une d'un petit d'eau de plomb et d'un petit Cous- 
teau affilé comme l'aguille d'un peletier, dont il 
couppoit les bourses ; l'aultre de aigrest, qu'il gettoit 
aux yeulx de ceulx qu'il trouvoit ; l'aultre de glate- 
rons enpenez de petites plumes de oysons pu de 
chappons, qu'il gettoit sus les robes et bonnetz des 
bonnes gens, et souvent leur en faisoit de belles 
cornes, qu'ilz portoyent par toute la ville, aulcunes- 
foys toute leur vie. 

Aux femmes aussi, par dessus leurs chapperons, 
au derrière, aulcunesfoys en mettoit faictz en forme 
d'un membre d'homme ; en l'aultre, un tas de çor- 
netz tous pleins de pulces et de poux qu'il emprun- 

toit des guenaulx de Sainct-Innocent, et les gettoit 
avecques belles petites cannes ou plumes dont on 
escript sur les colletz des plus sucrées damoiselles 
qu'il trouvoit, et mesmement en Teglise, car jamais 
ne se mettoit au cueur au hault, mais tousjours de- 
mouroit en la nef entre les femmes, tant à la messe, 
à vespres, comme au sermon ; en l'aultre, force 
provision de haims et claveaulx, dont il accouploit 
souvent les hommes et les femmes en compaignies 
où ilz estoient serrez, et mesmement celles qui por- 
toyent robbes de tafetas armoisy; et, à l'heure 
qu'elles se vouloyent départir, elles rompoyent 
toutes leurs robbes. 

En l'aultre, un fouzil garny d'esmorche, d'allu- 
mettes, de pierre à feu, et tout aultre appareil à ce 
requis. £n l'aultre, deux ou troys mirouers ardens, 
dont il faisoit enrager auculnesfoys les hommes et 
les femmes, et leur faisoit perdre contenence à 
Teglise, car il disoit qu'il n'y avoit q'un antislrophe 
entre femme folle à la messe et femme' molle à la 
fesse. En raultrg avoit provision de fil et d'agueilles, 
dont il faisoit mille petites diableries. 

Une foys, à l'issue du Palays, à la grand salle, 
lors que un cordelier disoit la messe de Messieurs, 
il luy ayda à soy habiller et revestir ; mais en 
Tacoustrant il luy cousit l'aulbe avec sa robbe et 
chemise, et puis se retira quand messieurs de la 
Court vindrent s'asseoir pour ouyr icelle messe. 
Mais, quand ce fut à Vite, missa est y que le pauvre 

fraterse voulut devestir son aulbe, il emporta easem- 
ble et habit et chemise, qui estoyent biea cousuz 
ensemble, et se rebrassit jusques aux espaules, moas- 
trant son callibistris à tout le monde, qui n'estoit 
pas petit sans doubte. Et le frater tous) ours tiroit, 
mais tant plus se descouvroit il, jusques à ce q'un 
de messieurs de la Court dist : « Et quoy ! ce beau 
père nous veut il icy faire Toffrande et baiser son 
cul? Le feu sainct Antoine le baise ! » Dés lors fut 
ordonné que les pauvres beaulx pères ne se despouil- 
leroyent plus devant le monde, mais en leur sacris- 
tie, mesmement en présence des femmes, car ce 
leur seroit occasion du péché d'envie. Et le monde 
demandoit pourquoy est ce que ces fratres avoyent 
la couille si longue. Ledict Panurge soulut très bien 
le problème, disant : <c Ce que faict les aureilles des 
asnes si grandes^ ce est parce que leurs mères ne 
leurs mettoyent point de béguin en la teste, comme 
dict De AUiaco en ses Suppositions. A pareille raison, 
ce que faict la couille des pauvres beatz pères, c'est 
qu'ilz ne portent poinct de chausses foncées, et 
leur pauvre membre s'estend en liberté à bride 
avallée, et leur va ainsi triballant sur les genoulx, 
comme font les patenostres aux femmes. Mais la 
cause pourquoy ilz Tavoient gros à Tequipolent, 
c'estoit que en ce triballement les humeurs du corps 
descendent audict membre, car, selon les légistes, 
agitation et motion continuelle est cause d^atrac- 
tion. 

Rabelais, IL i3 

Ilem, il avoit un aultre poche pleine de alun de 
plume, dont il gettoit dedans le doz des femmes 
qu'il voyoit les plus acrestées, et les faisoit despouil- 
1er devant tout le monde ; les aultres dancer comme 
jau sur breze, ou bille sur tabour ; les aultres cou- 
rir les rues, et luy après couroit, et à celles qui se 
despouilloyent , il mettoit sa cappe sur le doz, 
comme homme courtoys et gracieux. 

Item, en un aultre, il avoit une petite guedoufle 
pleine de vieille huile, et, quand il trouvoit ou 
femme ou homme qui eust quelque belle robbe, il 
leurs engressoit et guastoit tous les plus beaulx en- 
droictz soubz le semblant de les toucher et dire : 
« Voicy de bon drap, voicy bon satin, bon tafetas. 
Madame. Dieu vous doint ce que vostre noble 
cueur désire I Voz avez robbe neufve, novel amy; 
. Dieu vous y maintienne ! » Ce disant, leurs mettoit 
la main sur le collet, ensemble la maie tache y de- 
mouroit perpétuellement, si énormément engravée 
en Tame, en corps et renommée, que le diable ne 
l'eust poinct ostée ; puis à la fin leur disoit : « Ma- 
dame, donnez vous garde de tumber, car il y a icy 
un grand et salle trou devant vous. » 

En un aultre, il avoit tout plein de euphorbe 
pulvérisé bien subtilement, et là dedans mettoit un 
mouschenez beau et bien ouvré qu'il avoit desrobé 
à la belle lingere du Palays en luy oustant un poul 
dessus son sein, lequel toutesfois il y avoit mis. Et, 
quand il se trouvoit en compaignie de quelques 

bonnes dames, il leur mettoit sus le propos de lin- 
gerie et leur mettoit la main au sein, demandant : 
« Et cet ouvraige, est-il de Flandre ou de Hay- 
nault? » Et puis tiroit son mouschenez, disant : 
« Tenez, tenez, voyez en cy de l'ouvrage; elle est 
de Foutignan ou de Foutarabie, » et le secouoit 
bien fort à leur nez, et les faisoit esternuer quatre 
heures sans repos. Ce pendant il petoit comme un 
roussin, et les femmes ryoient, luy disans : <c Com- 
ment l vous petez, Panurge? — Non, foys, disoit 
il, Madame; mais je accorde au contrepoint de la 
musicque que vous sonnés du nez. » 

En l'aultre, un daviet, un pellican, un crochet et 
quelques aultres ferremens, dont il n'y avoit porte 
ni coffre qu'il ne crochetast. 

En l'aultre, tout plein de petitz goubeletz, dont 
il jouoit fort artificiellement, car il avoit les doigtz 
faictz à la main comme Minerve ou Arachne, et 
avoit aultresfoys crié le theriacle. Et, quand il chan- 
geoit un teston ou quelque autre pièce, le chan- 
geur eust esté plus fin que maistre Mousche si Pa- 
nurge n'eust faict esvanouyr à chascune foys cinq 
ou six grands blancs visiblement, apertement, 
manifestement, sans faire lésion ne blesseure aulcune, 
dont le changeur n'en eust senty que le vent. 

CHAPITRE XVII 

Comment Panurge guaingnoyt les pardons et maryoit 
les vieilles, et des procès qu'il eut à Paris. 

N jour, je trouvay Panurge quelque 
peu escorné et taciturne, et me doub- 
tay bien qu'il n'avoit denare, dont je 
luy dys : « Panurge, vous estes ma- 
lade, à ce que je voys à vostre physionomie, et 
j'entends le mal : vous avez un fiuz de bourse; 
mais ne vous souciez, j'ay encores six solx et maille 
que ne virent oncq père ny mère, qui ne vous faul- 
dront non plus que la veroUe en vostre nécessité. » 
A quoy il me respondit : « Et bren pour l'argent ; 
je n'en auray quelque jour que trop, car j'ay une 
pierre philosopbale qui me attire l'argent des bour- 
ses, comme l'aymant attire le fer. Mais voulés vous 
venir gaigner les pardons, dist-il? — Et, par ma 
foy, je luy respons, je ne suis grand pardonneur en 
ce monde icy, je ne sçay si je seray en l'aultre. 
Bien, allons, au nom de Dieu, pour un denier, ny 
plus ny moins. — Mais, dist-il, prestez-moy donc- 
ques un denier à l'interest. — Rien, rien, dis-je : 
je vous le donne de bon cueur. — Grates vobis do- 
minos, » dist-il. 

Ainsi allasmes, commenceant à Sainct Gervays, 
et je gaigne les pardons au premier tronc seule- 
ment, car je me contente de peu en ces matières; 

puis disoys mes menuz suffrages et oraisons de 
saincte Brigide ; mais il gaigna à tous les trônez , 
et tous] ours bailloit argent à chascun des pardon- 
naires. De là nous transportasmes à Nostre Dame, 
à Sainct Jean, à Sainct Antoine, et ainsi des aultres 
églises où estoit bancque de pardons. De ma part, 
je n'en gaignoys plus; mais luy, à tous les trônez 
il baisoit les relicques, et à chascun donnoit. 

Brief» quand nous feusmes de retour, il me mena 
boire au cabaret du Chasteau, et me montra dix 
ou douze de ses bougettes pleines d'argent. A quoy 
je me seignay, faisant la croix et disant : « Dont 
avez vous tant recouvert d'argent en si peu de 
temps? » A quoy il me responditque il l'avoitprins 
es bessains des pardons, « car, en leur baillant le 
premier denier, dist*il, je le mis si souplement que 
il sembla que feust un grand blanc. Ainsi d'une 
main je prins douze deniers, voyrebien douze liards 
ou doubles pour le moins, et de l'aultre trois ou 
quatre douzains; et ainsi par toutes les églises où 
nous avons esté. — Voire, mais, dis-je, vous vous 
dampnez comme une sarpe, et estes larron et sacri- 
lège. — Ouy bien, dist-il, comme il vous semble, 
mais il ne me semble, quand à moy, car les pardon- 
naires me le donnent quand ilz me disent en pré- 
sentant les reliques à baiser : Centuplum accipUsy 
que pour un denier j'en prene cent, car accipUs est 
dict selon la manière des Hébreux, qui usent du 
futur en lieu de l'impératif, comme vous avez en la 

loy : Diliges Dominuiriy id est : Dilige. Ainsi, quand 
le Pardonnigere me dict : Centuplum accipies, il 
veut dire : Centuplum accipe; et ainsi Texpose Rabi 
Kimy, et RabiÂben Ezra, et tous les massoretz, et 
ibi Bartolus. 

a Dadvantaige, le pape Sixte me donna quinze cens 
livres de rente sur son dommaine et thesor ecclé- 
siastique pour luy avoir guery une bosse chancreuse 
qui tant le tourmentoit qu'il en cuida devenir 
boyteux toute sa vie. Ainsi je me paye par mes 
mains, car il n'est tel, sur ledict thesor ecclesias- 
ticque. 

a Ho mon amy ! disoit-il, si tu sçavoys comment 
je fis mes chous gras de la croysade, tu seroys tout 
esbahy. Elle me valut plus de six mille fleurins. — 
£t où diable sont ilz allez? dis-je, car tu n'en as une 
maille. — Dont ilz estoyent venus, dist il; ilz ne 
feirent seullement que changer maistre. Mais j'en 
emploiay bien troys mille à marier non les jeunes 
filles, car elles ne trouvent que trop marys, mais 
grandes vieilles sempiterneuses qui n'avoient dentz 
en gueuUe. Considérant, ces bonnes femmes icy ont 
tresbien employé leur temps en jeunesse, et ont 
joué du serrecropiere à cul levé à tous venans, jus- 
ques à ce que on n'en a plus voulu. Et par Dieu ! 
je les feray saccader encores une foys devant qu'elles 
meurent. Par ce moyen, à Tune donnois cent fleu- 
rins, à l'aultre six vingtz, à l'aultre trois cens, selon 
qu'elles estoient bien infâmes, détestables et abho- 

minables, car, d*aultant qu'elles estojent plus hor- 
ribles et exécrables, d'autant il leur failloyt donner 
dadvantage, aultrément le diable ne les eust voulu 
biscoter. Incontinent m'en alloys à quelque porteur 
de coustretz gros et gras, et faisoys moy mesmes le 
mariage ; mais, premier que luy monstrer les vieilles, 
je luy monstroys les escutz, disant : « Compère, 
« voicy qui est à toy si tu veuix fretin fretailler un 
« bon coup. » Dés lors les pauvres bayres bubaial- 
loient comme vieulx muUetz. Ainsi leur faisoys bien 
aprester à bancqueter, boire du meilleur, et force 
espiceries pour mettre les vieilles en ruyt et en cha- 
leur. Fin de compte, ilz besoingnoyent comme 
toutes bonnes âmes, sinon que à celles qui estoyent 
horriblement villaines et defaictes, je leur faisoys 
mettre un sac sur le visaige. Davantaige, j'en ai 
perdu beaucoup en procès. — • Et quelz procès as- 
tu peu avoir? disois-je : tu ne as ny terre ny maison. 
— Mon amy, dist il, les damoyselles de cette ville 
avoient trouvé par instigation du diable d'enfer une 
manière de colletz, oucachecoulx àlahaulle façon, 
qui leur cachoyent si bien les seins que l'on n'y pou- 
voit plus mettre la main par dessoubz, car la fente 
d'iceulx elles avoyent mise par derrière, et estoyent 
tous cloz par devant, dont les pauvres amans, do- 
lans, contemplatifz , n'estoyent contens. Un beau 
jour de mardy, j'en presentay requeste à la court, 
me formant partie contre lesdictes damoyselles, et 
remonstrant les grands interestz que je y pretendois, 

protestant que à mesme raison je feroys couldre la 
braguette de mes chausses au derrière , si la court 
n'y donnoit ordre. Somme toute, les damoyselles 
formèrent syndicat, monstrerent leurs fondemens, 
et passèrent procuration à défendre leur cause ; 
mais je les poursuivy si vertement que par arrest 
de la cour fut dict que ces haulx cachecoulx ne 
seroyent plus portez, sinon qu'il feussent quelque 
peu fenduz par devant. Mais il me cousta beau- 
coup. 

« J'euz un aultre procès bien bord et bien sale 
contre maistre Fyfy et ses suppostz, à ce qu'ilz 
n'eussent plus à lire clandestinement de nuyct la 
Pipe de Bussart ne le Quart de sentences, mais de 
beau plein jour, et ce, es escholes du Feurre, en 
face de tous les aultres sophistes, où je fuz condenné 
es despens pour quelque formalité de la relation 
du sergent. 

« Une autre foys, je fourmay complainte à la court 
contre les mulles des presidens et conseilliers et aultres, 
tendent à fin que, quand en la basse court du Palays 
l'on les mettroit à ronger leur frain, les conseillieres 
leur feissent de belles baverettes, affin que de leur 
bave elles ne gastassent le pavé, en sorte que les 
pages du Palais peussent jouer dessus à beaulx detz 
ou au reniguebieu à leur ayse, sans y guaster leurs 
chausses aulx genoulx. £t de ce en euz bel arrest; 
mais il me couste bon. 

<( Or sommez à ceste heure combien me coustent 

les petitz bancquetz quejje fais aux paiges du Palajs 
de jour en jour. — Et à quelle fin? dis^je. — Mon 
amy, dist il, tu ne as passetemps aulcun en ce 
monde. J'en aj plus que le Roy, et, si vouloys te 
raislier avecques moy, nous ferions diables. — Non, 
non, dis-je, par sainct Âdauras I car tu seras une foys 
pendu. — Et toy, dist il, tu seras une foys enterré : 
lequel est plus honorablement, ou Tair, ou la terre ? 
Hé ! grosse pécore I 

« Ce pendent que ces paiges bancquetoient je 
garde leurs muUes et couppe à quelc'une l'estriviere du 
cousté du montouoir, en sorte que elle ne tient 
que à un fillet. Quand le gros enflé de conseillier, 
ou aultre, a prins son bransle pour monter sus, ilz 
tombent tous platz comme porcz devant tout le 
monde, et aprestent à rire pour plus de cent francs. 
Mais je me rysencores d'advantage, c'est que, eulx 
arrivez au logis, ilz font fouetter monsieur dupaige 
comme seigle vert. Par ainsi, je ne plains poinctce 
que m'a cousté à les bancqueter. » 

Fin de compte, il avoit, comme ay dict dessus, 
soixante et troys manières de recouvrer argent, 
mais il en avoit deux cens quatorze de le despendre, 
hors mis la réparation de dessoubz le nez. 

CHAPITRE XVIII 

Comment un grand clerc de Angleterre voulait arguer 
contre Pantagruel, et fut vaincu par Panurge. 

N ces mesmes jours, un sçavant homme 
nommé Thaumaste, oyant le bruict et 
renommée du sçavoir incomparable de 
Pantagruel, vint du pays de Angle- 
terre en ceste seule intention de veoir Pantagruel 
et le congnoistre, et esprouver si tel estoit son sça- 
voir comme en estoit la renommée. De faict, arrivé 
•à Paris, se transporta vers Thostel dudict Panta- 
gruel, qui estoit logé à THostel Sainct Denys, et 
pouf lors se pourmenoit par le jardin avecques Pa- 
nurge, philosophant à la mode des perîpateticques. 
De première entrée, tressaillit tout de paour, le 
voyant si grand et si gros; puis le salua, comme est 
la façon, courtoysement, luy disant : « Bien vray 
est il, ce dict Platon, prince des philosophes, que, 
si l'imaige de science et sapience estoit corporelle 
et spectable es yeulx des humains, elle exciteroit 
tout le monde en admiration de soy, car seuUement 
le bruyt d'icelle espendu par Tair, s'il est receu es 
aureilles des studieux et amateurs d'icelle qu'on 
nomme philosophes, ne les laisse dormir ny reposer 
à leur ayse, tant les stimule et embrase de acourir 
au lieu et veoir la personne en qui est dicte science 
avoir estably son temple et produyre ses oracles, 

comme il nous feust manifestement demonstré en la 
royne de Saba, que vint des limites d'Orient et mer 
Persîcque pour veoir Tordre de la maison du saige 
Salomon et ouir sa sapience ; en Anacharsis, qui de 
Scjthie alla jusques en Athènes pour veoir Solon ; 
en Pythagoras, qui visita les vaticinateurs memphi- 
ticques; en Platon, qui visita les mages de Egypte 
et Architas de Tarente; en Apolonius Tyaneus, 
qui alla jusques au mont Caucase, passa les Scythes, 
les Massagettes, les Indiens, navigea le grand fleuve 
Physon jusques es Brachmanes, pour veoir Hiar- 
chas, et en Babyloine, Caldëe, Médëe, Assyrie, 
Parthie, Syrie, Phœnice, Arabie, Palestine, Alexan- 
drie, jusques en Ethiopie, pour veoir les gymno- 
sophistes. 

« Pareil exemple avons nous de Tite Live, pour 
lequel veoir et ouyr plusieurs gens studieux vin- 
drent en Rome des fins limitrophes de France et 
Hespagne. Je ne me ause recenser au nombre et 
ordre de ces gens tant parfaictz; mais bien je veulx 
estre dict studieux et amateur non seulement des 
lettres, mais aussi des genslettrez. De faict, ouyant 
le bruyt de ton sçavoir tant inestimable, ay délaissé 
pays, parens et maison, et me suis icy transporté, 
rien ne estimant la longueur du chemin, Tattedia- 
tion de la mer, la nouveaulté des contrées, pour 
seulement te veoir et conférer avecques toy d'aul- 
cuns passages de philosophie, de geomantie et de 
cabalie, desquelz je doubte et ne puis contenter 

mon esprit, lesquelz, si tu me peulx souldre, je me 
rens dés à présent ton esclave, moj et toute ma 
postérité, car aultre don ne aj que assez je esti- 
masse pour la recompense. 

« Je les redigeray par escript, et demain le feray 
sçavoir à tous les gens sçavans de la ville, affîn que 
devant eulx pubiicquement nous en disputons. 

« Mais voicy la manière comment j'entens que 
nous disputerons : je ne veulx disputer pro et confra, 
comme font ces sotz sophistes de ceste ville et de 
ailleurs ; semblablement, je ne veulx disputer en la 
manière des academicques par déclamation, ny 
aussi par nombres, comme faisoit Pythagoras et 
comme voulut faire Picus Mirandula à Romme ; 
mais je veulx disputer par signes seulement, sans 
parler, car les matières sont tant ardues que les 
parolles humaines ne seroyent suffisantes à les ex- 
pliquer à mon plaisir. Par ce, il plaira à ta magni- 
ficence de soy y trouver. Ce sera en la grande salle 
de Navarre, à sept heures du matin. » 

Ces parolles achevées, Pantagruel luy dist hono- 
rablement : ce Seigneur, des grâces que Dieu m'a 
donné, je ne vouldroyes denier à personne en des- 
partir à mon pouvoir, car tout bien vient de luy, 
et son plaisir est que soit multiplié, quand on se 
trouve entre gens dignes et ydoines de recepvoir 
ceste céleste manne de honeste sçavoir. Au nom- 
bre desquelz, parceque en ce temps, comme jà 
bien apperçoy, tu tiens le premier ranc, je te no- 

tifîe que à toutes heures me trouveras prest de ob- 
tempérer à une chascune de tes requestes selon 
mon petit pouvoir, combien que plus de ioy je 
deusse apprendre que toy de moj ; mais, comme 
as protesté, nous conférerons de tes doubtes en- 
semble, et en chercherons la resolution jusques au 
fond du puis inespuisable auquel disoit Heraclite 
estre la vérité cachée. £t loue grandement la ma- 
nière d'arguer que as proposée : c'est assavoir par 
signes, sans parler, car, ce faisant, toj et moy 
nous nous entendrons et serons hors de ces frape- 
mens de mains que font ces badaulx sophistes, 
quand on arguë, alors qu'on est au bon de l'argu- 
ment. Or demain je ne fauldraj me trouver au lieu 
et heure que me as assigné; mais je te prye que 
entre nous n'y ait débat ny tumulte^ et que ne 
cherchons honeur ny applausement des hommes, 
mais la vérité seule. » 

A quoy respondit Thaumaste : a Seigneur, Dieu 
te maintienne en sa grâce, te remerciant de ce que 
ta haulte magnificence tant se veult condescendre 
à ma petite vilité! Or à Dieu jusques à demain. — 
A Dieu, » dist Pantagruel. 

Messieurs, vous qui lisez ce présent escript, ne 
pensez que jamais gens plus feussent eslevez et 
transportez en pensée que feurent toute celle nuict 
tant Thaumaste que Pantagruel, car ledict Thau- 
maste dist au concierge de l'Hostel de Cluny, au- 
quel il estoit logé, quQ de sa vie ne se e stoit trouvé 

tant altéré comme il estoit celle nuict. « Il m'est, 
disoit il, advis que Pantagruel me tient à la gorge. 
Donnez ordre que beuvons, je vous prie, et faictes 
tant que ayons de l'eaue fresche pour me guarga- 
riser le palat. » 

De l'aultre cousté, Pantagruel entra en la haulte 
game, et de toute la nuict ne faisoit que ravasser 
après : 

Le livre de Beda, De Numéris et Signis ; 

Le livre de Plotin, De Inenarrabilibus ; 

Le livre de Procle, De Magia ; 

Les livres de Artemidore, Ilepl-'OvetpoxpcTuicdv; 

De Anaxagoras, Ilepl Jjy\iulbw ; 

D'Ynarius, Ilepl 'Acparwv; 

Les livres de Phitistion ; 

Hipponax, Ilepl 'Avsx^paMn^TCùv ; 

Et un tas d'aultres, tant que Panurge luy dbt : 
« Seigneur, laissez toutes ces pensées, et vous allez 
coucher, car je vous sens tant esmeu en vostrc es- 
prit que bien tost tomberiez en quelque fièvre éphé- 
mère par cest excès de pensement. Mais, premier 
beuvant vingt et cinq ou trente bonnes foys, retirez 
vous et dormez à vostre aise, car de matin je res- 
pondray et arguéray contre monsieur l'Anglois ; et, 
au cas que je ne le mette ad metam non loqui^ 
dictes mal de moy. 

— Voire mes, disl Pantagruel , Panurge , mon 
amy, il est merveilleusement sçavant ; comment luy 
pourras tu satisfaire ? — Tresbien , respondit Pa- 

norge. Je vous prje, n'en parlez plus et m'en 
laissez faire. Y a il homme tant sçavant que sont 
les diables? — Non, vrayement, dist Pantagruel, 
sans grâce divine especiale. — £t toutesfojrs, dist 
Panurge, j'ay argué maintesfoys contre eulx et les 
ay faictz quinaulx et mis de cul. Par ce, soyez as- 
seuré de ce glorieux Ângloys, que je vous le feray 
demain chier vinaigre devant tout le monde. » 

Ainsi passa la nuict Panurge à chopiner avecques 
les paiges et jouer toutes les aigueillettes de ses 
chausses à primus et secundus, et à la vergette. Et, 
quand vint l'heure assignée, il conduysit son maistre 
Pantagruel au lieu constitué. Et hardiment croyez 
qu'il n'y eut petit ne grand dedans Paris qu'il ne 
se trouvast au lieu, pensant : « Ce diable de Pan- 
tagruel, qui a convaincu tous les resveurs et be- 
jaunes sophistes, à ceste heure aura son vin, car 
cest Angloys est un aultre diable de Vauvert. Nous 
verrons qui en gaignera. » 

Ainsi, tout le monde assemblé, Thaumaste les 
attendoit, et, lors que Pantagruel et Panurge arri- 
vèrent à la salle, tous ces grimaulx, artiens et in- 
trans, commencèrent frapper des mains, comme est 
leur badaude coustume. 

Mais Pantagruel s'escrya à haulte voix, comme 
si ce eust esté le son d'un double canon, disant : 
« Paix ! de par le diable, paix ! Par Dieu ! coquins, 
si vous me tabustez icy, je vous coupe ray la teste 
à trestous. » A laquelle parolle ilz demourerent tous 

estonnez comme canes, et ne ausoient seulement 
tousser, voire eussent-ilz mangé quinze livres de 
plume , et furent tant altérez de ceste seule voix 
qu'ils tirojent la langue demy pied hors la gueuUe^ 
comme si Pantagruel leur eust les gorges salées. 

Lors commença Panurge à parler, disant à l'An- 
gloys : <K Seigneur, es-tu icy venu pour disputer 
contentieusement de ces propositions que tu as mis, 
ou bien pour aprendre et en sçavoir la vérité? » A 
quoy respondit Thaumaste : « Seigneur, aultre 
chose ne me ameine sinon bon désir de apprendre 
et sçavoir ce dont j'ay doubté toute ma vie, et n'ay 
trouvé ny livre, ny homme qui me ayt contenté en 
la resolution des doubtes que j'ay proposez. Et, 
au regard de disputer par contention, je ne le veulx 
faire, aussi est ce chose trop vile, et le laisse à ces 
maraulx sophistes, lesquelz en leurs disputa tions ne 
cherchent vérité, mais contradiction et débat. 

— Doncques, dist Panurge, si je, qui suis petit 
disciple de mon maistre monsieur Pantagruel, te 
contente et satisfays en tout et par tout, ce seroit 
chose indigne d'en empescher mondict maistre. 
Par ce, mieulx vauldra qu'il soit cathedrant, ju- 
geant de noz propos et te contentent au parsus, 
s'il te semble que je ne aye satisfaict à ton studieux 
désir. — Vrayement, dist Thaumaste, c'est très- 
bien dict. Commence doncques. » 

Or notez que Panurge avoit mis au bout de sa 
longue braguette un beau floc de soie rouge, 

blanche, . \erte et bleue, et dedans avoit mis une 
belle pomme d'orange. 

CHAPITRE XIX 

Comment Panurge feist qulnaud l'Angîoys, qui 

arguait par signe, 

DONCQUEs, tout le monde assistant et 
escoutant en bonne silence, TAngloys 
leva hault en l'air les deux mains sé- 
parément, clouant toutes les extre- 
mitez des doigts en forme qu'on nomme en Chi- 
nonnoys cul de poulie, et frappa de l'une i'aultre 
par les ongles quatre foys, puys les ouvrit, et ainsi 
à plat de l'une frappa I'aultre en son strident, une 
foys de rechief les joignant comme dessus, frappa 
deux foys, et quatre foys de rechief les ouvrant ; 
puys les remist joinctes et extendues l'une jouxte 
I'aultre, comme semblant dévotement Dieu prier. 

Panurge soubdain leva en l'air la main dextre, 
puys d'icelle mist le poulce dedans la narine d'y- 
celluy cousté, tenant les quatre doigtz estenduz et 
serrez par leur ordre en ligne parallelle à la pêne 
du nez, fermant l'œil gausche entièrement, et 
guaignant du dextre avecques profonde dépression 
de la sourcille et paulpiere; puis la gausche leva 
hault avecques fort serrement et extension des 
quatre doigtz et élévation du poulse, et la tenoyt 
Rabelais. II, i5 

bien mignonnement deczà et delà ; autant en fai- 
soit de la dextre sur l'anglet de l'œil dextre. 

Thaumaste commençza paslir et trembler, et luy 
feisi tel signe : de la main dextre il frappa du doigt 
meillieu contre le muscle de la vole qui est au des- 
soubz le poulce, puis mist le doigt indice de la 
dextre en pareille boucle de la senestre ; mais il le 
mist par dessoubz, non par dessus, comme faisoit 
Panurge. 

Adoncques Panurge frappe la main Tune contre 
Taultre et souffle en paulme ; ce faict, met encores 
le doigt indice de la dextre en la boucle de la gau- 
che, le tirant et mettant souvent ; puis estendit le 
menton, regardant intentement Thaumaste. 

Le monde, qui n'entendoit rien à ces signes, en- 
tendit bien que en ce il demandoit sans dire mot à 
Thaumaste : « Que voulez-vous dire là? » De faict, 
Thaumaste commença suer à grosses gouttes, et 
sembloit bien un homme qui feust ravy en haulte 
contemplation. Puis se advisa et mist tous les ongles 
de la gauche contre ceulx de la dextre, ouvrant | 

les doigts comme si ce eussent estes demys cercles^ 
et elevoit tant qu'il povoit les mains en ce signe. ' 

A quoy Panurge soubdain mist le poulce de la 
main dextre soubz les mandibules, et le doigt auri- 
culaire d'icelle en la boucle de la gauche, et en ce 
poinct faisoit sonner ses dentz bien mélodieusement 
les basses contre les haultes. 

Thaumaste, de grand hahan, se leva, mais en se 

levant fist un gros pet de boulangier, car le bran 
vint après, et pissa vinaigre bien fort, et puoit comme 
tous les diables. Les assistans commencèrent se 
estouper les nez, car il se conchioit de angustie ; 
puis leva la main dextre, la clouant en telle faczon 
qu'il assembloit les boutz de tous les doigts en- 
semble, et la main gauche assist toute pleine sur la 
poictrine. 

A quoy Panurge tira sa longue braguette avec- 
ques son floc, et Testendit d'une couldée et demie, 
et la tenoit en l'air de la main gauche, et de la 
dextre print sa pomme d'orange, et, la gettant en 
l'air par sept foys, à la huytiesme la cacha au poing 
de la dextre, la tenant en hault tout coy ; puis com- 
mença secouer sa belle braguette, la monstrant à 
Thaumaste. 

Après cella, Thaumaste commença enfler les 
deux joues comme un cornemuseur, et souffloit 
comme se il enfloit une vessie de porc. 

A quoy Panurge mist un doigt de la gauche ou 
trou du cul, et de la bouche tiroit l'air comme 
quand on mange des huytres en escalle ou quand 
on hume sa soupe; ce faict, ouvre quelque peu de 
la bouche, et avecques le plat de la main dextre 
frappoit dessus, faisant en ce un grand son et par- 
fond, comme s'il venoit de la superficie du dia- 
phragme par la trachée artère, et lefeistparseizefoys. 

Mais Thaumaste souffloit tousjours comme une 
oye. 

Âdoncques Panurge mist le doigt indice de la 
dextre dedans la bouche, le serrant bien fort avec- 
ques les muscles de la bouche. Puis le tiroit, et, le 
tirant, faisoit un grand son, comme quand les pe- 
titz garsons tirent d'un canon de sulz avecques 
belles rabbes, et le fist par neuf fojs. 

Alors Thaumaste s'escria : a Ha ! Messieurs, le 
grand secret ! il y a mis la main jusques au coulde. » 
Puis tira un poignard qu'il avoit, le tenant par la 
poincte contre bas. 

A quoy Panurge print sa longue braguette et la 
secouoit tant qu'il povoit contre ses cuisses, puis 
mist ses deux mains lyez en forme de peigne sur sa 
teste, tirant la langue tant qu'il povoit et tournant 
les yeulx en la teste comme une chievre qui 
meurt. 

a Ha! j'entens, dist Thaumaste, mais quoy? » 
faisant tel signe qu'il mettoit le manche de son poi- 
gnard contre la poictrine, et sur la poincte mettoit 
le plat de la main en retournant quelque peu le 
bout des doigts. 

A quoy Panurge baissa sa teste du cousté gauche 
et mist le doigt mylieu en l'aureille dextre, eslevant 
le poulce contre mont; puis croisa les deux bras 
sur la poictrine, toussant par cinq foys, et à la cin- 
quiesmé frappant du pied droit contre terre ; puis 
leva le bras gauche, et, serrant tous les doigtz au 
poing, tenoit le poulse contre le front, frappant 
de la main dextre par six foys contre la poictrine. 

Mais Thaumaste, comme non content de ce^ 
mist le poulse de la gauche sur le bout du nez, fer- 
mant le reste de ladicte main. 

Dont Panurge mist les deux maistres doigtz à 
chascun cousté de la bouche, le retirant tant qu'il 
pouvoit et monstrant toutes ses dentz, et des deux 
poulses rabaissoit les paulpiers des yeulx bien par- 
fondement, en faisant assez layde grimace, selon 
que sembloit es assistans. 

CHAPITRE XX 

Comment Thaumaste racompU Us vertus et sçavoir 

de Panurge. 

DONCQUES se leva Thaumaste, et, os- 
tant /Son bonnet de la teste, remercia 
ledict Panurge doulcement, puis dist 
à haulte voix à toute l'assistance : 
« Seigneurs, à ceste heure puis-je bien dire le mot 
evangelicque : Et ecce plusquam Salomon hic. Vous 
avez icj un thesor incomparable en vostre présence : 
c'est monsieur Pantagruel, duquel la renommée 
me avoit icy attiré du fin fond de Angleterre pour 
conférer avecques luy des problèmes insolubles 
tant de magie, alchymie, de caballe, de geomantie, 
de astrologie, que de philosophie, lesquelz je avoys 
en mon esprit. Mais de présent je me courrouce 
contre la renommée, laquelle me semble estre en- 




I20 LIVRE II, CHAPITRE XX 

vieuse contre luy, car elle n'en raporte la miliesme 
partie de ce que en est par efficace. Vous avez veu 
comment son seul disciple me a contenté et m'en 
a plus dict que n'en demandoys : d'abundand m'a 
ouvert et ensemble solu d'aultres doubles inesti- 
mables. En quoy je vous puisse asseurer qu'il m'a 
ouvert le vray puits et abysme de encyclopédie, 
voire en une sorte que je ne pensoys trouver homme 
qui en sceust les premiers elemens seulement, c'est 
quand nous avons disputé par signes, sans dire mot 
ny demy. Mais à temps je redigeray par escript ce 
que avons dict et résolu, affin que Ton ne 
pense que ce ayent esté mocqueries, et le feray im- 
primer, à ce que chascun y apreigne, comme je ay 
faict. Dont povez juger ce que eust peu dire le 
maistre, veu que le disciple a faict telle prouesse, 
car non est discipulus super magistrum. En tous cas. 
Dieu soit loué ! et bien humblement vous remercie 
de l'honneur que nous avez faict à cest acte. Dieu 
vous le rétribue éternellement ! » 

Semblables actions de grâces rendit Pantagruel 
à toute l'assistance, et, de là partant, mena disner 
Thaumaste avecques luy, et croyez qu'ilz beurent à 
ventre déboutonné, car en ce temps là on fermoit 
les ventres à boutons, comme les collet2 de pré- 
sent, jusques à dire : a Dont venez-vous? » Saincte 
dame ! comment ils tiroyent au chevrotin I et flac- 
cons d'aller, et eulx de corner : « Tyre, — baille, 
— paige, — vin, — boutte, de par le diable! 

boutte. y> Il n'y eut celluy qui ne beust vingt-cinq 
ou trente muys; et sçavez comment? Sicut Urra 
sine aqua, car il faisoit chault, et dadvantaige se 
estoyent altérez. 

Au regard de l'exposition des propositions mises 
par Thaumaste, et significations des signes des- 
quelz ils usèrent en disputant, je vous les exposeroys 
selon la relation d'entre eulx mêmes ; mais l'on m'a 
dit que Thaumaste en feist un grand livre imprimé 
à Londres, auquel il declaire tout sans rien laisser. 
Par ce, je m'en déporte pour le présent. 

CHAPITRE XXI 

Comment Panurge feut amoureux d'une haulte 

dame de Paris. 

ANURGE commença estre en réputation 
en la ville de Paris par ceste disputa- 
tion que il obtint contre l'Angloys, et 
faisoit dés lors bien valoir sa bra- 
guette, et la feist au dessus esmoucheter de bro- 
derie à la romanicque. Et le monde le louoit pu- 
blicquement, et en feust faicte une chanson, dont 
les petitz enfans alloyent à la moustarde, et estoit 
bien venu en toutes compaignies des dames et da- 
moiselles, en sorte qu'il' devint glorieux, si bien 
qu'il entreprint venir au dessus d'une des grandes 
dames de la ville. 

16 

De faict, laissant un tas de longs prologues et 
protestations que font ordinairement ces dolens 
contemplatifs amoureux de karesme, lesquelz poinct 
à la chair ne touchent, luy dict un jour : « Ma 
dame, ce seroit bien fort utile à toute la republic- 
que, délectable à vous, honneste à vostre lignée^ 
et à moy nécessaire, que feussiez couverte de ma 
race ; et le croyez, car l'expérience vous le demons- 
trera. » La dame, à ceste paroUe, le reculla 
plus de cent lieues, disant ; « Meschant fol, vous 
appartient il me tenir telz propos? A qui pensez- 
vous parler ? Allez, ne vous trouvez jamais devant 
moj, car, si n'estoit pour un petit, je vous ferojs 
coupper bras et jambes. — Or, dist jl, ce me seroit 
bien tout un d'avoir bras et jambes couppez, en 
condition que nous fissons, vous et moj, un tran- 
son de chère lye, jouans des mannequins à basses 
marches, car (monstrant sa longue braguette) voicy 
maistre Jean Jeudy qui vous sonneroit une anti- 
quaille dont vous sentirez jusques à la moelle des 
os. Il est galland, et vous sçait tant bien trouver les 
alibitz forains et petits poullaîns grenez en la ra- 
touere que, après luy, n'y a que espousseter. » A 
quoy respondit la dame : « Allez, meschant, allez. 
Si vous me dictes encores un mot, je appelleray le 
monde, et vous feray icy assommer de coups. -*- 
Ho ! dist il, vous n'estez tant maie que vous dictez, 
non, ou je suis bien trompé à vostre physionomie : 
car plus tost la terre monteroit es cieulx et les haulx 

cieulx descendroyent en Tabysme , et tout ordre 

de nature seroyt parverti, qu'en si grande beaulté 

et élégance comme la vostre y eust une goutte 

de fiel ny de malice. L'on dict bien que à grand 

peine 

Veit on jamais femme belle 
Qui aussi ne feust rebelle; 

mais ceila est dict de ces beaultez vulgaires. La 
vostre est tant excellente^ tant singulière, tant ce- 
leste, que je croy que nature Ta mise en vous 
comme un paragon pour nous donner entendre 
combien elle peut faire quand elle veult employer 
toute sa puissance et tout son sçavoir. Ce n'est que 
miel, ce n'est que sucre, ce n'est que manne ce- 
leste, de tout ce qu'est en vous. C'estoit à vous à 
qui Paris debvoit adjuger la pomme d'or, non à 
Venus, non, ny à Juno, ny à Minerve, car oncques 
n'y eut tant de magnificence en Juno, tant de pru- 
dence en Minerve, tant de élégance en Venus, 
comme y. a en vous. O dieux et déesses célestes I 
que heureux sera celluy à qui ferez celle grâce de 
ceste cy accoUer, de la baiser et de frotter son lart 
avecques elle ! Par Dieu ! ce sera moy, je le voy 
bien, car desja elle me ayme tout à plein; je le 
congnoys et suis à ce prédestiné des phées. Donc- 
ques, pour gaigner temps, boutte, poussenjam- 
bions. » 

Et la vouloit embrasser ; mais elle fîst semblant 
de se mettre à la fenestre pour appeller les voisins 

à la force. Adoncques sortit Panurge bien tôst, et 
lui dist en fuyant : a Ma dame, attendez moy icy ; 
je les voys quérir moy mesme, n'en prenez la 
poine. » Ainsi s'en alla, sans grandement se sou- 
cier du reffus qu'il avoit eu, et n'en fist oncques 
pire chiere. 

Au lendemain, il se trouva à Teglise à l'heure 
qu'elle alloit à la messe. A l'entrée lui bailla de 
l'eau beniste, se enclynaiit parfondement devant 
elle ; après se agenouilla auprès de elle familiaire- 
ment, et luy dist : a Madame, saichez que je suis 
tant amoureux de vous que je n'en peuz ny pisser 
ny fianter; je ne sçay comment l'entendez. S'il 
m'en advenoit quelque mal, que en seroit il? — Allez, 
dist elle, allez, je ne m'en soucie ; laissez moy icy 
prier Dieu. — Mais, dist il, equivocquez sur « A 
Beaumont le Viconte ». — Je ne sçauroys, dist 
elle. — C'est, dit il, « A beau con le vit monte ». 
Et sur cella priez Dieu qu'il me doint ce que vostre 
noble cueur désire, et me donnez ces patenostres 
par grâce. — Tenez, dist elle, et ne me tabustez 
plus. » Ce dict, luy vouloit tirer ses patenostres, 
qui estoyent de cestrin avecques grosses marques 
d'or; mais Panurge promptement tira un de ses 
cousteaux, et les couppa tresbien, et les emporta 
à la fryperie, luy disant : « Voulez-vous mon Cous- 
teau ? — Non, non, dist elle. — Mais, dist-il, à 
propos, il est bien k vostre commandement, corps 
et biens, trippes et boyaulx. » 

Ce pendent la dame n'estoit fort contente de ses 
patenostres, car c'estoit une de ses contenences à 
l'église ; et pensoit : a Ce bon bavart icy est quel- 
que esventé, homme d'estrange pays ; je ne recou- 
vreray jamais mes patenostres. Que m'en dira mon 
mary ? Il se courroucera à moy, mais je luy diray 
que un larron me les a couppés dedans l'église, ce 
que il croira facillement, voyant encores le bout du 
ruban à ma ceincture. » 

Après diner, Panurge Talla veoir, portant en sa 
manche une grande bourse pleine d'escuz du Palais 
et de gettons, et luy commença dire : « Lequel 
des deux ayme plus l'autre, ou vous moy, ou moy 
vous? » A quoy elle respondit : « Quant est de 
moy, je ne vous hays poinct, car, comme Dieu le 
commande, je ayme tout le monde. 

— Mais^ à propos, dist il, n'estez vous amou- 
reuse de moy? — Je vous ay, dist elle, ja dict tant 
de foys que vous ne me tenissiez plus telles pa- 
rolles ; si vous m'en parlez encores, je vous mons- 
treray que ce n'est à moy à qui vous debvez ainsi 
parler de deshonneur. Partez d'icy, et me rendez 
mes patenostres, à ce que mon mary ne me les de- 
mande. — Comment, dist il. Madame, voz pate- 
nostres? Non feray, par mon sergent! Mais je 
vous en veux bien donner d'aultres. En aymerez 
vous mieubc d'or bien esmaillé en forme de grosses 
sphères, ou de beaulx lacz d'amours, ou bien toutes 
massifves comme gros lingotz ? ou si en voulez de 

ebene, ou de gros hyacinthes, de gros grenatz tail- 
lez avecques les marches de fines turquoyses, ou de 
beaulx topazes marchez de fins saphiz, ou de beaulx 
balays à tout grosses marches de dyamans à vingt 
et huyt quarres? Non, non, c'est trop peu. J'ensçay 
un beau chapelet de fines esmeraudes marchées de 
ambre gris, coscoté, et à la boucle un union per- 
sicque gros comme une pomme d'orange ; elles ne 
coustent que vingt et cinq mille ducatz : je vous en 
veulx faire un présent, car j'en ay du content. » 
£t de ce disoit, faisant sonner ses gettons comme 
si se feussent escutz au soleil. « Voulés vous une 
pièce de veloux violet cramoysi tainct en grene, 
une pièce de satin broché ou bien cramoysi ? Vou- 
lez vous chaisnes, doreures, templettes, bagues? 
Il ne fault que dire ouy. Jusques à cinquante mille 
ducatz, ce ne m'est rien cela. » 

Par la vertus desquelles parolles il luy faisoit ve- 
nir l'eau à la bouche ; mais elle luy dici: « Non, je 
vous remercie; je ne veulx rien de vous. — Par 
Dieu I dist il, si veulx bien moy de vous ; mais c'est 
chose qui ne vous coustera rien, et n'en aurez rien 
moins. Tenez (montrant sa longue braguette), voicy 
maistre Jan Chouart qui demande logis. » 

£t après la vouloit accoUer; mais elle commença 
à s'escrier, toutesfoys non trop hault. Âdoncques 
Panurge tourna son faulx visaige et lui dist: «Vous 
ne voulez doncques aultrement me laisser un peu 
faire ? Bren pour vous ! Il ne vous appartient tant 

de bien ny de honneur, mais, par Dieu ! je vous 
feray chevaucher aux chiens. » Et, ce dict, s'en fouit 
le grand pas, de peur des coups, lesquelz il crai- 
gnoit naturellement. 



CHAPITRE XXII. 

Comment Panurge feist un tour à la dame parisianne, 
qui ne fut poinct à son adventage. 

R notez que le lendemain estoit la 
grande feste du sacre, à laquelle toutes 
les femmes se mettent en leur triumphe 
G!^^^^§)fe de habillemens; et pour ce jour ladicte 
dame s'estoit vestue d'une tresbelle robbe de satin 
cramoysi et d'une cotte de veloux blanc bien pre- 
•cieux. Le jour de la Vigile, Panurge chercha tant 
d'un cousté et d'aultre qu'il trouva une lycisque 
orgoose, en laquelle il lya avecques sa ceincture, 
et la mena en sa chambre, et la nourrist tresbien 
cedict jour et toute là nuyct. Au matin la tua, et 
en prit ce que sçavent les geomantiens gregoys, et 
le mist en pièces le plus menu qu'il peut, et les em- 
porta bien cachées, et alla où la dame devoit aller 
pour suyvre la procession, comme est de coustume 
à ladicte feste. Et, alors qu'elle entra, Panurge luy 
donna de l'eaue beniste, bien courtoisement la sa- 
luant, et, quelque peu de temps après qu'elle eut 

dict ses menuz suffrages, il se va joindre à elle en 
son banc, et luj bailla un rondeau par escript en la 
forme que s'ensuyt : 

RONDEAU 

Pour ceste foys que à vous^ dame tresbelle, 
Mon cas disoys, par trop feustes rebelle 
De me chasser sans espoir de retour, 
Veu que à vous oncq ne feis austère tour 
En dict ny faict, en soubson ny libelle. 

Si tant à vous desplaisoit ma querelle, 
Vous pouviez par vous, sans maquerelle, 
Me dire : « Amy, partez d'icy entour 
Pour ceste foys. » 

Tort ne vous fays, si mon cueur vous decelle, 
En remonstrant comme i'ard Testincelle 
De la beaulté que couvre vostre atour : 
Car rien n*y quiers, sinon qu'en vostre tour 
Me faciez dehait la combrecelle 
Pour ceste foys. 

Et ainsi qu'elle ouvrit le papier pour veoir que 
c'estoit, Panurge promptement sema la drogue 
qu'il avoit sur elle en divers lieux, et mesmement 
au replis de ses manches et de sa robbe, puis luy 
dist : « Ma dame, les pauvres amans ne sont tous- 
jours à leur aise. Quant est de moy, j'espère que 
les maies nuictz, les travaulx et ennuitz esquelz me 
tient l'amour de vous me seront en déduction de 
autant des poines de purgatoire. A tout le moins 

priez Dieu qu*il me doint en mon mal patience. » 
Panurge n'eut achevé ce mot que tous les chiens 
qui estoient en l'église acoururent à ceste dame, 
pour l'odeur des drogues que il avoit es^andu sur 
elle. Petitz et grands, gros et menuz, tous y ve- 
noyent tirans le membre, et la sentens, et pissans par 
tout sur elle. C'estoyt la plus grande villanie du 
monde. Panurge les chassa quelque peu, puis d'elle 
print congé, et se retira en quelque chappelle pour 
veoir le deduyt, car ces villains chiens compissoyent « ^ 
tous ses habillemens, tant que un grand lévrier luy 
pissa sur la teste, les aultres aux manches, les aultres 
à la croppe; les petitz pissoient sur ses patins: en 
sorte que toutes les femmes de là autour avoyent / 
beaucoup affaire à la saulver. Et Panurge de rire, \ 
et dist à quelc'un des seigneurs de la ville : « Je \ 
croy que ceste dame là est en chaleur, ou bien que 
quelque lévrier l'a couverte fraischement. » 

Et quand il veid que tous les chiens grondoyent 
bien à l'entour de elle, comme ilz font autour d'une 
chienne chaulde, partit de là et alla quérir Panta- 
gruel. Par toutes les rues où il trouvoit chiens, il 
leur bailloit un coup de pied, disant : « Ne yrez 
vous pas avec voz compaignons aux nopces ?> De- 
vant, devant, de par le diable ! devant I » Et, arrivé 
au logis, dist à Pantagruel: ce Maistre, je vous prye, 
venez veoir tous les chiens du pays qui sont assem- 
blés à l'entour d'une dame, la plus belle de ceste 
ville, et la veulent jocqueter. » A quoy voluntiers 
Hahtlavi. Il, i 7 

consentit Pantagruel, et veit le mjstere, lequel il 
trouva fort beau et nouveau. 

Mais le bon feut à la procession, en laquelle 
furent veuz'plus de six cens mille et quatorze chiens 
à l'entour d'elle, lesquelz luy faisoient mille hayres; 
et, par tout où elle passoit, les chiens frays venuz 
la suyvoyent à la trasse, pissans par le chemin où 
ses robbes avoyent touché. 

Tout le monde se arestoit à ce spectacle, consi- 
dérant les contenences de ces chiens, qui luy mon* 
toyent jusques au col, et luy gasterent tous ses 
beaulx acoustremens, à quoy ne sceust trouver aul- 
cun remède, sinon soy retirer en son hostel. Et 
chiens d'aller aprés^ et elle de se cacher, et cham- 
berieres de rire. 

Quand elle feut entrée en sa maison et fermé la 
porte après elle, tous les chiens y acouroyent de 
demye lieue, et compisserent si bien la porte de sa 
maison qu'ils y feirent un ruysseau de leurs urines 
auquel les cannes eussent bien nagé ; et c'est celluy 
ruysseau qui de présent passe à Sainct -Victor, 
auquel Guobelin tainct l'escarlatte, pour la vertu 
specificque de ses pisse-chiens, comme jadis près- 
cha publicquement nostre maistre Doribus. Ainsi 
vous aist Dieu. Un moulin y eust peu mouldre, non 
tant toutesfoys que ceulx du Bazacle à Thoulouse. 

CHAPITRE XXIII 

Comment Pantagruel partit de Paris, ouyant nouvelles 
que les Dipsodes envahyssoient le pays des ilmau- 
rotes, et la cause pourquoy les lieues sont tant pe^ 
tites en France. 

EU de temps après, Pantagruel ouyt 
nouvelles que son père Gargantua 
avoit esté translaté au pays des Phées 
par Morgue, comme feut jadis Ogier 
et Artus, ensemble que, le bruyt de sa translation 
entendu, les Dipsodes estoyent yssus de leurs li- 
mites et avoyent gasté un grand pays de Utopie, 
et tenoyent pour lors la grande ville des Amau- 
rotes assiégée. Dont partit de Paris sans dire à 
Dieu à nuUuy, car l'affaire requeroit diligence, et 
vint à Rouen. 

Or, en cheminant, voyant Pantagruel que les 
lieues de France estoient petites par trop au regard 
des aultres pays, en demanda la cause et raison à 
Panurge, lequel luy dist une histoire que mect Ma-- 
rotus du Lac, monachus, es Gestes des Kois de Ca- 
narre, disant que, « d'ancienfaeté, les pays n'estoyent 
distinctz par lieues, miliaires, stades ny parasanges, 
jusques à ce que le roy Pharamond les distingua, 
ce que feut faict en la manière que s'ensuyt. Car 
il print dedans Paris cent beaulx jeunes et gallans 
compaignons bien délibérez et cent belles garses 

picardes, et les feist bien traicter et bien penser par 
huyt jours, puis les appella, et à chascun bailla sa 
garse avecques force argent pour les despens, leur 
faisant commandement qu'ils allassent en divers 
lieux par cy et par là, et, à tous les passages qu'ilz 
biscoteroyent leurs garses, que ilz missent une 
pierre, et ce seroit une lieue. Ainsi les compaignons 
joyeusement partirent, et, pour ce qu'ilz estoient 
frays et de séjour, ilz fanfreluchoient à chasque 
bout de champ. Et voylà pourquoy les lieues de 
France sont tant petites. Mais, quand ilz eurent 
long chemin parfaict, et estoient ja las comme 
pauvres diables, et n'y avoit plus d'olif en ly caleil, 
ilz nebclinoient si souvent, et se contentoyent bien^ 
j'entends quand aux hommes, de quelque mes- 
chante et paillarde foys le jour. Et voyla qui faict 
les lieues de Bretaigne,de Lanes, d'Allemaigne, et 
aultre pays plus esloignez, si grandes. Les aultres 
mettent d'aultres raisons, mais celle-là me semble la 
meilleure. » A quoy consentit voluntiers Pantagruel. 

Partans de Rouen , arrivèrent à Hommefleur, où 
se mirent sur mer Pantagruel, Panurge, Epistemon, 
Eusthenes et Carpalim. Auquel lieu, attendans le 
vent propice et calfretant leur nef, receut d'une 
dame de Paris, laquelle il avoit entretenu bonne 
espace de temps, unes lettres inscriptes au dessus : 

Au plus aymé des belles et moins loyal des preux , 

P. N. T. G. R. L. 

CHATITRE XXIV 

Lettres que un messagier aporta à Pantagruel d'une 
dame de Paris, et l'exposition d'un mot escript en 
un anneau d'or, 

UAND Pantagruel eut leue l'inscription, 
il feut bien esbahy, et, demandant au-* 
dict messagier te nom de celle qui 
Tavoit envoyé, ouvrit les lettres, et 
rien ne trouva dedans escript, mais seulement un 
anneau d'or avecques un diament en table. Lors 
appella Panurge et luy monstra le cas. A quoy Pa- 
nurge luy dist que la feuille de papier estoit es- 
cripte ; mais c'estoit par telle subtilité que Ton n'y 
veoit poinct d'escripture."Et, pour le sçavoir, la 
mist auprès du feu pour^veoir si l'escripture estoit 
faicte avec du sel ammoniac destrempé en eau; 
puis la mist dedans l'eau pour sçavoir si la lettre 
estoit escripte du suc de tithymalle. 

Puis la monstra à la chandelle, si elle estoit 
poinct escripte du jus de oignons blans; puis en 
frotta une partie d'huille de noix, pour veoir si 
elle estoit poinct escripte de lexif de figuier; puis en 
frotta une part de laict de femme allaictant sa fille 
première née, pour veoir si elle estoit poinct es- 
cripte de sang de rubettes ; puis en frotta un coing 
de cendres d'un nie de arondelles, pour veoir si 

elle estoit escripte de rousée qu'on trouve dedans 
les pommes de Alicacabut. 

Puis en frotta un aultre bout de la sanie des au- 
reilles, pour veoir si elle estoit escripte de fiel de 
corbeau ; puis les trempa en vinaigre, pour veoir si 
elle estoit escripte de laict de espurge; puis les 
graissa d'axunge de souris chauves, pour veoir si elle 
estoit escripte avec sperme de baleine, qu'on appelle 
ambre gris; puis la mist tout doulcement dedans 
un bassin d'eau fresche, et soubdain la tira, pour 
veoir si elle estoit escripte avecques alum de plume. 

Et, voyant qu'il n'y cognoissoit rien, appela le 
messagier, et luy demanda : « Compaing, la dame 
qui t'a icy envoyé t'a elle poinct baillé de baston 
pour apporter ? » pensant que feust la finesse que 
mect Aule Celle. Et le messagier luy respondit : 
« Non, Monsieur. » Adoncques Panurge luy vou- 
lut faire raire les cheveulx, pour sçavoir si la dame 
avoit faict escripre avecques fort moret sur sa teste 
rase ce qu'elle vouloit mander; mais, voyant que 
ses cheveulx estoyent fort grands, il désista, consi- 
dérant que en si peu de temps ses cheveulx n'eus- 
sent creuz si longs. 

Alors dist à Pantagruel : « Maistre, par les ver- 
tus Dieu ! je n'y sçaurois que faire ny dire. Je 
ay employé, pour cognoistre si rien y ha icy escript, 
une partie de ce que en met messere Francesco di 
Nianto le Thuscan, qui a escript la manière de lire 
les lettres non apparentes, et ce que escript Zoroas- 

ter, Péri Grammaton acriion^ et Calphurnius Bas- 
sus, Dt literis illegibilibus ; mais je n'y voy rien, et 
croy qu'il n'y a aultre chose que l'anneau. Or le 
voyons. 

Lors, le regardant, trouvèrent escript par de- 
dans en hébrieu : Lamah hazahthani, dont appe- 
lèrent Epistemon, luy demandant que c'estoit à 
dire. A quoy respondit que c'estoyent motz he- 
braïcque's signifians : « Pourquoy me as tu laissée ? » 
Dont soubdain replicqua Panurge : « J'entens le 
cas ; voyez vous ce dyamant ? c'est un dyamant 
faulx. Telle est donc l'exposition de ce que veult 
dire la dame : a Dy, amant faulx, pourquoy me as 
« tu laissée ? » Laquelle exposition entendit Panta- 
gruel incontinent, et luy souvint comment à son 
départir n'avoit dict à Dieu à la dame, et s'en con- 
tristoit, et voluntiers fust retourné à Paris pour 
faire sa paix avecques elle. 

Mais Espitemon luy reduyt à mémoire le dépar- 
tement de Eneas d'avecques Dido, et le dict de 
HeraclidesTarentin, que, la navire restant à l'ancre, 
quand la nécessité presse il fault coupperla chorde 
plus tost que perdre temps à la deslier, et qu'il 
debvoit laisser tous pensemens pour survenir à la 
ville de sa nativité, qui estoit en dangier. 

De faict, une heure après se leva le vent nommé 
nord- nord -west, auquel ilz donnèrent pleines 
voilles, et .'prindrent la haulte mer, et en briefs 
jours , passans par Porto Sancto et par Medere , 

firent scalle es isles de Canarre. Delàpartans, pas- 
sèrent par cap Blanco, par Senege, par cap Virido, 
par Gambre, par Sagres, par Melli, par le cap de 
Bona Sperantza, et firent scalle au royaulme de 
Melinde. De là partans, feirent voille auvent de la 
Transmontane, passans par Meden, par Uti^ par 
Udem, par Gelasim, par les isles des Phées, et 
jouxte le royaulme de Achorie; finablement arri- 
vèrent au port de Utopie , distant de la ville des 
Amaurotespar troys lieues et quelque peu davantaige. 

Quand ilz feurent en terre quelque peu refrai- 
chiz, Pantagruel dist : ce Enfans, la ville n'est loing 
d'icy ; davant que marcher oultre, il seroit bon déli- 
bérer de ce qu*est à faire, affin que ne semblons es 
Athéniens, qui ne consultoient jamais sinon après 
le cas faict. Estes vous délibérez de vivre et mou- 
rir avecques moy ? — Seigneur, ouy, dirent ilz 
tous; tenez-vous asseuré de nous comme de voz 
doigtz propres. — Or, dist il, il n'y a qu'un poinct 
que tienne mon esperit suspend et doubteux : c'est 
que je ne sçay en quel ordre ny en quel nombre 
sont les ennemis qui tiennent la ville assiégée , car, 
quand je le sçauroys, je m'y en iroys en plus grande 
asseurance. Par ce, advisons ensemble du moyen 
comment nous le pourrons sçavoir. » A quoy tous 
ensemble dirent : « Laissez nous y aller veoir, et 
nous attendez icy, car pour tout le jourd'huy nous 
vous en apporterons nouvelles certaines. 

— Je, dist Panurge, entreprens de entrer en 

leur camp par le meillieu des guardes et du guet, 
et bancqueter avec eulx et bragmader à leurs des- 
pens, sans estre congneu de nuUy; visiter l'artille- 
rie, les tentes de tous les capitaines, et me prélasser 
par les bandes, sans jamais estre descouvert. Le 
diable ne me affineroit pas, car je suis de la lignée 
de Zopyre. 

— Je, dist Epistemon, sçay tous les stratagemates 
et prouesses des vailtans capitaines et champions du 
temps passé et toutes les ruses et finesses de disci- 
pline militaire; je iray, et, encore que feusse des- 
couvert et décelé, j'eschapperay en leur faisant 
croire de vous tout ce que me plaira, car suis de la 
lignée de Sinon. 

— Je , dist Eusthenes , entreray par à travers 
leurs tranchées, maulgré le guet et tous les gardes, 
car je leur passeray sur le ventre et leur rompray 
bras et jambes , et feussent ilz aussi fors que le 
diable, car je suis de la lignée de Hercules. 

— Je*, dist Carpalim , y entreray si les oiseaulx 
y entrent, car j'ay le corps tant allaigre que je au- 
ray saulté leurs tranchées et percé outtre tout 
leur camp davant qu'ilz me ayent apperceu ; et ne 
crains ny traict, ny flesche, ny cheval, tant soit le- 
gier, et feust-ce Pégase de Perseus ou Pacolet, 
que devant eulx je n'eschappe gaillard et sauf. 
J'entreprens de marcher sur les espiz de bled, sur 
l'herbe des prez, sans qu'elle fléchisse dessoubz 
moy, car je suis de la lignée de Camille Amazone. j> 

i8 

CHAPITRE XXV 

Comment Panurge, Carpalim, Eusthenes, Epistemon, 
compaignons de Pantagruely desconfirent six cens 
soixante chevaliers bien subtilement. 

iNSi qu'il disoit cela, ilz adviserent six 
cens soixante chevaliers, montez à 
l'advantage sus chevaulx legiers, qui 

[accouroyent là veoir quelle navire 

c'estoit qui estoit de nouveau abordée au port, et 
couroyent à bride avallée pour les prendre s'ilz 

eussent peu. 

Lors dist Pantagruel : a Enfans, retirez vous en 
la navire ; voyez cy de noz ennemis qui accourent, 
mais je vous les tueray icy comme bestes, et feus- 
sént ilz dix foys autant. Cependant retirez vous, et 
en prenez vostre passetemps. » Adonc respondit 
Panurge : <c Non, Seigneur, il n'est de raison que 
ainsi faciez ; mais, au contraire, retirez vous en la 
navire, et vous et les aultres, car tout seul les des- 
confiray icy ; mais y ne fauldra pas tarder. Avancez 
vous. » A quoy dirent les aultres : « C'est bien 
dict. Seigneur, retirez vous, et nous ayderons icy à 
Panurge, et vous congnoistrez que nous sçavons 
faire. >^ Adonc Pantagruel dist : « Or je le veulx 
bien ; mais, au cas que feussiez plus foybles, je ne 

vous fauldray. » 

Alors Panurge tira deux grandes cordes de la nef 

et les atacha au tour qui estoit sur le tillac, et les 
mist en terre, et en fîst un long circujt^ l'un plus 
loing, i'aultre dedans cestuy là, et dist à Episte- 
mon : « Entrez dedans la navire, et, quand je 
vous sonneray, tournez le tour sus le tillac diligen- 
tement en ramenant à vous ces deux chordes. » 
Puis dist à Eusthenes et à Carpalim : a Enfans, 
attendez icy, et vous offrez es ennemys franche- 
ment, et obtempérez à eux, et faictes semblant de 
vous rendre ; mais advisez que ne entrez au cerne 
de ces chordes : retirez vous tousjours hors. » Et 
incontinent entra dedans la navire, et print un fais 
de paille et une botte de pouldre de canon, et es- 
pandit par le cerne des chordes, et avec une mi- 
graine de feu se tint auprès. 

Soubdain arrivèrent à grande force les chevaliers, 
et les premiers chocquerent jusques auprès de la 
navire; et parce que le rivage glissoit, tumberent 
eux et leurs chevaulx jusques au nombre de qua- 
rante et quatre. Quoy voyans, les aultres appro- 
chèrent, pensans que on leur eust résisté à l'arrivée. 
Mais Panurge leur dist : a Messieurs, je croy que 
vous soyez faict mal ; pardonnez le nous, car ce 
n'est de nous, mais c'est de la lubricité de l'eau de 
mer, qui est tousjours unctueuse. Nous nous rendons 
à vostre bon plaisir. » Autant en dirent ses deux 
compaignons, et Epistemon, qui estoit sur le 
tillact. 

Cependent Panurge s'esloignpit, et, voyant que 

tous estoyent dedans le cerne des chordes et que 
ses deux compaignons s'en estoyent esloignez, fai- 
sans place à tous ces chevaliers qui à foulle alloyent 
pour veoir la nef et qui estoit dedans, soubdain 
crya à Epistemon : « Tire ! tire ! » Lors Epistenion 
commença tirer au tour, et les deux chordes se' 
empestrerent entre les chevaulx, et les ruoyent psw 
terre bien aysement avecques les chevaucheurs. 
Mais eulx, ce voyant, tirèrent à Tespée, et les vou- 
ioyent desfaire, dont Panurge met le feu en la 
trainée et les fist touts là brusler comme amcs dan- 
nées. Hommes et chevaulx, nul n'en eschappa, ex- 
cepté un qui estoit monté sur un cheval turcq, qui 
le gaigna à fouyr; mais, quand Carpalim Tapper- 
ceut, il courut après en telle hàstiveté et allaigresse 
qui le attrapa eu moins de cent pas, et, saultant 
sur la crouppe de son cheval, l'embrassa p^r der- 
rière et l'amena à la navire. 

Geste deffaicte parachevée, Pantagruel feut bien 
joyeux, et loua merveilleusement l'industrie de ses 
compaignons, et les fist refraichir et bien repaistre 
sur le rivaige joyeusement, et boire d'autant le 
ventre contre terre, et leur prisonnier avecques eulx 
familiairement, sinon que le pauvre diable n'estoit 
point asseuré que Pantagruel ne le devorast tout 
entier, ce qu'il eust faict, tant avoit la gorge large, 
aussi facillement que feriez un grain de dragée, et 
ne luy eust monté en sa bouche en plus qu'un grain 
de millet en la gueulle d'un asne. 

CHAPITRE XXVI 




Comment Pantagruel et ses compaignons estaient 
fâchez de manger de la chair salée, et comme 
Carpalim alla chasser pour avoir de la venaison, 

iNSi comme ilz bancquetoyent, Car- 
palim dist : <i £t ventre sainct Quenet ! 
ne mangerons nous jamais de venaison ? 
Ceste chair sallée me altère tout. Je 
vous voys apporter icy une cujsse de ces chevaulx 
que avons faict brusler : elle sera assez bien 
rostie. » Tout ainsi qu'il se levoit pour ce faire, 
apperceut à Torée du bojs un beau grand chevreul 
qui estoit jssu du fort, voyant le feu de Panurge, 
à mon advis. Incontinent courut après de telle 
roiddeur qu'il sembloit que feust un carreau d'arba- 
leste, et l'attrapa en un moment; et en courant 
print de ses mains en Tair : 

Quatre grandes o tardes. 

Sept bitars. 

Vingt et six perdrys grises. 

Trente et deux rouges. 

Seize faisans, 

Neuf beccasses, 

Dix et neuf hérons, 
• Trente et deux pigeons ramiers; 
et tua de ses pieds dix ou douze, que levraubc, 
que lapins, qui ja estoyent hors de paige; 

Dixhujt rasies parez ensemble, 

Quinze sanglerons, 

Deux blereaux, 

Trojs grands renards. 

Frappant doncques le chevreul de son malcus à 
travers la teste, le tua, et, l'apportant, recueillit ses 
levraulx, rasies et sanglerons; et, de tant loing que 
peust estre ouy, s'escria, disant : a Panurge, mon 
amy, vinaigre ! vinaigre ! » Dont pensoit le bon 
Pantagruel que le cueur luy fîst mal , et commanda 
qu'on luy apprestast du vinaigre. Mais Panurge 
entendit bien qu'il y avoit levrault au croc ; de faict, 
monstra au noble Pantagruel comment il portoit à 
son col un beau chevreul , et toute sa ceincture 
brodée de levraulx. 

Soubdain Epistemon fîst , au nom des neuf 
Muses, neuf belles broches de boys à l'anticque; 
Eusthenes aydoît à escorcher, et Panurge mist deux 
selles d'armes des chevaliers en tel ordre qu'elles 
servirent de landiers; et firent roustisseur leur pri- 
sonnier, et au feu où brusloyent les chevaliers firent 
roustir leur venaison. Et après, grand chère à force 
vinaigre! au diable l'un qui se faignoit : c'estoit 
triumphe de les veoir bauffrer. 

Lors dist Pantagruel : a Pleust à Dieu que chas- 
cun de vous eust deux paires de sonnettes de sacre 
au menton, et que je eusse au mien les grosses 
horologes de Renés , de Poictiers , de Tours et de 
Cambray, pour veoir l'aubade que nous donnerions 

au remuement de noz badigoinces ! — Mais, dist 
Panurge, il vaut t mieuk penser de nostre affaire un 
peu et par quel moyen nous pourrons venir au 
dessus de noz ennemys. — C'est bien advisé, » 
dist Pantagruel. Pourtant demanda à leur prison- 
nier : « Mon amy, dys nous icy la vérité, et ne 
nous mens en rien, si. tu ne veulx estre escorché 
tout vif , car c'est moy qui mange les petiz enfans. 
Conte nous entièrement Tordre, le nombre et la 
forteresse de l'armée. » 

A quoy respondit le prisonnier : « Seigneur, sa- 
chez pour la vérité que en l'armée sont troys cens 
geans tous armez de pierre de taille, grands à mer- 
veilles, toutesfoys non tant du tout que vous, ex- 
cepté un qui est leur chef et à nom Loupgarou, et 
est tout armé d'enclumes cyclopicques; cent soixante 
et troys mille piétons tous armés de peaulx de lutins, 
gens fortz et courageux ; unze mille quatre cens 
hommes d'armes; troys mille six cens doubles ca- 
nons, et d'espingarderie sans nombre ; quatre vingtz 
quatorze mille pionniers; cent cinquante mille pu- 
tains, belles comme déesses. — Voyla pour moy, 
dist Panurge. — Dont les aulcunes sont Amazones, 
les aullres Lyonnoyses, les aultres Parisiannes, Tou- 
rangelles, Angevines, Poictevines, Normandes, 
Allemandes; de tous pays et toutes langues y en a. 
■^— Voire mais, dist Pantagruel, le roy y est-il? — 
Ouy, Sire, dist le prisonnier; il y est en personne, 
et nous le nommons Anarche, roy des Dypsodes, 

qui vault autant à dire comme gens altérez, car 
vous ne veistes oncques gens tant altérez ny beu- 
vans plus voluntiers ; et a sa tente en la garde des 
geans. 

— C'est assez, dist Pantagruel. Sus, enfans, 
estez vous délibérez d'y venir avecques moy? » 
A quoy respondit Panurge : « Dieu confonde qui 
vous laissera! J'ay ja pensé comment je vous les 
rendray touts mors comme porcs, qu'il n'en escbap- 
pera. Au diable le jarret! Mais je me soucie quel- 
que peu d'un cas. 

— Et qu'est ce? dist Pantagruel. 

— C'est , dist Panurge , comment je pourray 
avanger à braquemarder toutes les putains qui y 
sont en ceste aprés-disnée , qu'il n'en eschappe pas 
une que je ne taboure en forme commune. 

— Ha, ha, ha! » dist Pantagruel. 

£t Carpalim dist : (( Au diable de Biterne ! Par 
Dieu ! j'en embourreray quelque une. — Et je, 
dist Eusthenes^ quoy ! qui ne dressay oncques puis 
que bougeasmes de Rouen, au moins que l'aguille 
montast jusques sur les dix ou unze heures ^ voire 
encores que l'aye dur et fort comme cent diables. 
— Vrayement, dist Panurge, tu en auras des plus 
grasses et des plus refaictes. 

— Comment, dist Epistemon, tout le monde 
chevauchera, et je meheray l'asne 1 Le diable em- 
porte qui en fera rien ! Nous userons du droict de 
guerre : qui potest capere capiat, — Non, non. 

dist Panarge; mais atache ton asne à un croc et 
chevauche comme le monde. » 

Et le bon Pantagruel ryoit à tout, puis leur dist : 
« Vous comptez sans vostre hostc. J'aj grand peur 
que, devant qu'il soit nuyct, ne vous voje en estât 
que ne aurez grande envie d'arresser, et qu'on vous 
chevauchera à grand coup de picque et de lance. 

— Baste! dist Epistemon. Je vous les rends à 
roustir ou boillir, à fricasser ou mettre en paste. 
Hz ne sont en si grand nombre comme avoit Xer- 
cés, car il avoit trente cens mille combatans, si 
croyez Hérodote et Troge Pompone; et toutesfoys 
Themistocles à peu de gens les desconfît. Ne vous 
souciez, pour Dieu! — Merde, merde, dist Pa- 
nurge. Ma seulle braguette espoussetera tous les 
hommes, et saine t Balletrou, qui dedans y repose, 
decrotera toutes les femmes. 

— Sus doncques, enfans, dict Pantagruel; com- 
mençons à marcher. » 

CHAPITRE XXVII 

Commtnt Pantagruel droissa un trophée en mémoire 
de leur prouesse, et Panurge un aultre en mémoire 
des levraulx; et comment Pantagruel de ses petz. 
engendroit les petitz hommes, et de ses vesnes les 
petites femmes; et comment Panurge rompit un 
gros baston sur deux verres. 

EVANT que partions d'icj, dist Panta- 
gruel, en mémoire de la prouesse que 
avez présentement faict, je veulx éri- 
ger en ce lieu un beau trophée. ï> 
Adoncques un chascun d'entre eulx, en grande 
liesse et petites chansonnettes villaticques , dres- 
sèrent un grand boys auquel y pendirent une selle 
d'armes, un chanfrain de cheval, des pompes, des 
estrivieres, des espérons, un haubert, un hault ap- 
pareil asseré, une hasche, un estoc d'armes, un 
gantelet, une masse, des goussetz, des grèves, un 
gorgery, et ainsi de tout appareil requis à un arc 
triumphal ou trophée; puis, en mémoire étemelle, 
escripvit Pantagruel le dicton victorial comme s'en- 
suyt : 

Ce fut icy qu'apparut la vertus 
De quatre preux et vaillans champions 
Qui, de bon sens non de hamois Testuz, 
Comme Fabie ou les deux Scipions, 

Firent six cens soixantes morpions, 
Puissans ribaulx, bnisler comme une escorce. 
Prenez-y tous, roys, ducz, rocz et pions. 
Enseignement que engin mieulx Tault que force * 
Car la victoire, 
Comme est notoire. 
Ne gist que en heur. 
Du consistoire 
Oà règne en gloire 
Le hault Seigneur 
Vient non au plus fort ou greigneur, 
Ains à qui luy plaist, com'fault croire. 
Doncques a chevauche et honneur 
Cil qui par foy en luy espoire. 

Ce pendent que Pantagruel escripvoit les carmes 
susdictz, Panurge emmancha en un grand pal les 
cornes du chevreul et la peau et les piedz droitz 
de devant d'idelluy, puis les aureilles des trois 
levraulx, le rable d'ufi lapin, les mandibules d'un 
lièvre, les aesles de deux bitars, les piedz de quatre 
ramiers, une guedofle de vinaigre, une corne où 
ilz mettoient le sel, leur broche de boys, une lar- 
douere, un meschant chauldron tout pertuisé, une 
breusse où ilz saulsoient, une salière de terre et un 
guobelet de Beauvoys; et, en imitation des vers et 
trophée de Pantagruel, escripvit ce que s'ensuyt : 

Ce feut icy que mirent à baz culz 

Joyeusement quatre gaillars pions, 

Pour bancqueter à Thonneur de Baccus, 

Beuvans à gré comme beaux carpions. 

Lors y perdit râbles et cropions 

Maistre Levrault, quand chascun s*y efforce. 

Sel et Tinaigre, ainsi que scorpions 

Le poursuivoyent, dont en eurent Testorce : 

Car Pinventoire 

D'un defensoire 

En la chaleur. 

Ce n'est que à boire 

Droict et net, voire 

Et du meilleur. 
Mais manger levrault, c'est malheur. 
Sans de vinaigre avoir mémoire : 
Vinaigre est son ame et valeur, 
Retenez-le en poinct peremptoire. 

Lors dist Pantagruel : u Allons, enfans, c'est 
trop musé icy à la viande, car à grand poine voit 
on advenir que grans bancqueteurs facent beaulx 
faictz d'armes. Il n'est umbre que d'estandartz, il 
n'est fumée que de chevaulx et clycquetys que de 
harnoys. » 

A ce commencza Espitemon soubrire, et dist : 
« Il n'est umbre que de cuisine, fumée que de pas- 
tez, et clicquetys que de tasses. » 

A quoy respondit Panurge : « Il n'est umbre 
que de courtines, fumée que de tetins, et clicquetjs 
que de couillons. » Puis se levant fist un pet, un 
sault et un sublet, et crya à haultc voix joyeuse- 
ment : <c Vive tousjours Pantagruel! 9 

Ce voyant, Pantagruel en voulut autant faire; 
mais du pet qu'il fist la terre trembla neuf lieues à 
la ronde, duquel avec l'air corrumpu engendra plus 
de cinquante et troys mille petitz hommes nains et 
contrefaictz , et d'une vesne qu'il fist engendra au- 

tant de petites femmes acropies, comme vous en 
Yojez en plusieurs lieux, qui jamais ne croissent, 
sinon comme les quehues des vasches, contre bas, 
ou bien comme les rabbes de Lymousin, en rond. 

« Et quoy ! dist Panurge, voz petz sont-ilz tant 
fructueux? Par Dieu ! voicy de belles savates 
d'hommes, et de belles vesses de femmes ; il les fault 
marier ensemble : ilz engendreront des mouches 
bovines. » Ce que fist Pantagruel, et les nomma 
pygmées, et les envoya vivre en une isie là auprès, 
où ilz se sont fort multipliez despuis. Mais les 
grues leur font continuellement guerre, desquelles 
ilz se défendent courageusement, car ces petitz 
boutz d'hommes, lesquelz en Escosse Ton appelle 
manches d'estrilles, sont volontiers cholericques. 
La raison physicale est parce qu'ilz ont le cueur 
prés de la merde. 

En ceste mesme heure, Panurge print deux verres 
qui là estoient, tous deux d'une grandeur, et les 
emplit d'eau tant qu'ilz en peurent tenir, et en 
mist l'un sur une escabelle et l'aultre sur une aultre, 
les esloingnans à part par la distance de cinq piedz; 
puis print le fust d'une javeline de la grandeur de 
cinq piedz et demy et le mist dessus les deux 
verres, en sorte que les deux boutz du fustz tou- 
choient justement les hors des verres. Cela faict, 
print un gros pau et dist à Pantagruel et es aultres : 
a Messieurs, considérez comment nous aurons facil- 
lement victoire de noz ennemys, car ainsi comme 

je rompray ce fust icy dessus les verres sans que les 
verres soient en rien rompus ne brisez, encores, 
que plus est, sans que une seulle goutte d^eau en 
sorte dehors, tout ainsi nous romprons la teste à 
noz Dipsodes sans ce que nul de nous soit blessé 
et sans perte aulcune de noz besoignes. Mais, affin 
que ne pensez qu'il y ait enchantement, tenez, 
dist-11 à Eusthenes, frappez de ce pau tant que 
pourrez au millieu. » Ce que fist Eusthenes, et le 
fust rompit en deux pièces tout net sans que une 
goutte d'eau tumbast des verres ; puis dist : « J'en 
sçay bien d'aultres; allons seullement en asseu- 
rance. » 

CHAPITRE XXVIII 

Comment Pantagruel eut victoire bien estrangement 
des Dipsodes et des ^eans, 

PRÉS tous ces propos , Pantagruel ap- 
pella leur prisonnier et le renvoya, 
disant : « Va t'en à ton roy en son 
camp , et luy dis nouvelles de ce que 
tu as veu, et qu'il se deUbere de me festoyer de- 
main sus le midy : car, incontinent que mes gai- 
leres seront venues, qui sera de matin au plus tard, 
je luy prouveray par dixhuyt cens mille combattans 
et sept mille geans, tous plus grans que tu me veois, 
qu'il a faict follement et contre raison de assaillir 

ainsi mon pays. » En quoy faignoit Pantagruel 
avoir armée sur mer. Mais le prisonnier respondit 
qu'il se rendoit son esclave et qu'il estoit content 
de jamais ne retourner à ses gens, ains plustost 
combatre avecques Pantagruel contre eulx, et, pour 
Dieu, qu'ainsi le permist. A quoy Pantagruel ne 
voulut consentir, ains luy commanda que partist de 
là briefvement et allast ainsi qu'il avoit dict, et luy 
bailla une boette pleine de euphorbe et de grains 
de coccognide confîctz en eau ardente en forme 
de compouste, luy commandant la porter à son roy 
et luy dire que, s'il en pouvoit manger une once 
sans boire, qu'il pourroit à luy résister sans peur. 
Adonc le prisonnier le supplia à joinctes mains que 
à l'heure de sa bataille il eust de luy pitié. Dont 
luy dist Pantagruel : « Après que tu auras le tout 
annoncé à ton roy, metz tout ton espoir en Dieu, 
et il ne te délaissera poinct; car de moy, encores 
que soye puissant, comme tu peulz veoir, et aye 
gents infînitz en armes, toutesfoys je n'espère en 
ma force ny en mon industrie ; mais toute ma fiance 
est en Dieu, mon protecteur, lequel jamais ne de- 
laisse ceulx qui en luy ont mis leur espoir et 
pensée. » 

Ce faict, le prisonnier luy requist que, touchant 
sa ranson, il luy voulut faire party raisonnable. A 
quoy respondist Pantagruel que sa fin n'estoit de 
piller ny ransonner les humains, mais de les enrichir 
et reformer en liberté totalle. 

« Va-t'en, dist-il, en la paix du Dieu vivant, et 
ne suiz jamais maulvaise compaignie , que malheur 
ne te advienne. » 

Le prisonnier party, Pantagruel dist à ses gens : 
« Enfans, j'ay donné entendre à ce prisonnier que 
nous avons armée sur mer, ensemble que nous ne 
leur donnerons l'assault que jusques à demain sus 
le midy, à celle fin que eulx, doublant la grande 
venue de gens, ceste nuyct se occupent à mettre 
en ordre et soy remparer; mais ce pendent mon 
intention est que nous chargeons sur eux environ 
l'heure du premier somme. » 

Laissons icy Pantagruel avecques ses apostoles, 
et parlons du roy Anarche et de son armée. Quand 
le prisonnier feut arrivé, il se transporta veis le roy 
et luy conta comment estoit venu un grand géant, 
nommé Pantagruel, qui avoit desconfit et faict 
roustir cruellement tous les six cens cinquante et 
neuf chevaliers, et luy seul estoit saulvé pour en 
porter les nouvelles. Davantaige , avoit charge du- 
dict géant de luy dire qu'il luy aprestast au lende- 
main, sur le midy, à.disner, car il deliberoit de le 
envahir à la dicte heure. Puis luy bailla celle boete 
en laquelle estoient les confitures. Mais, tout soub- 
dain qu'il en eut avallé une cueillerée, luy vint tel 
eschauffement de gorge avecque ulcération de la 
luette que la langue luy pela. Et, pour remède 
qu'on luy feist, ne trouva allégement quelconques 
sinon de boire sans remission, car, incontinent 

qu'il ostoit le guobelet de la bouche, la langue luy 
brusloit. Par ce, Ton ne faisoit que luy entonner 
vin en gorge avec un embut. 

Ce que voyans, ses capitaines, baschatz et gens 
de garde gousterent desdictes drogues pour es-: 
prouver si elles estoient tant alteratives; mais il leur 
en print comme à leur roy. Et tous fiacconnerent 
si bien que le bruyt vint par tout le camp comment 
le prisonnier estoit de retour, et qu'ilz debvoient 
avoir au lendemain l'assault, et que à ce ja se pre- 
paroit le roy et les capitaines, ensemble les gens 
de garde, et ce par boire à tyre larigot. Parquoy un 
chascun de l'armée commencza martiner, chopiner 
et tringuer de mesmes. Somme, ilz beurent tant et 
tant qu'ilz s'endormirent comme porcs, sans ordre, 
parmy le camp. 

Maintenant retournons au bon Pantagruel, et 
racontons comment il se porta en cest affaire. Par- 
tant du lieu du trophée, print le mast de leur na- 
vire en sa main comme un bourdon, et mîst dedans 
la hune deux cens trente et sept poinsons de vin 
blanc d'Anjou, du reste de Rouen, et atacha à sa 
ceincture la barque toute pleine de sel , aussi aisé- 
ment comme les lansquenettes portent leurs petitz 
panerotz, et ainsi se mist en chemin avecques ses 
compaignons. 

Quand il fut prés du camp des ennemys, Pa- 
nurge luy dist : « Seigneur, voulez-vous bien faire? 
Dévaliez ce vin blanc d'Anjou de la hune, et beu- 

vons icy à la bretesque. » A quoy condescendit 
voluntiers Pantagruel, et beurent si net qu'il n'y 
demeura une seulle goutte des deux cens trente et 
sept poinsons, excepté une ferriere de cuir bouilly 
de Tours que Panurge emplit pour soy, car il Tap- 
pelloit son vademecum, et quelques meschantes 
baissieres pour le vinaigre. 

Après qu'ilz eurent bien tiré au chevrotin, Pa- 
nurge donna à manger à Pantagruel quelque diable 
de drogues composées de lithontripon, nephroca- 
tarticon, coudinac cantharidisé , et aultres espèces 
diureticques. Ce faict, Pantagruel dist à Carpalim : 
« Allez en la ville, gravant comme un rat contre la 
muraille comme bien sçavez faire, et leur dictes 
que à l'heure présente ilz sortent et donnent sur 
les ennemys tant roiddement qu'ilz pourront; et, ce 
dict, descendez, prenant une torche allumée avec- 
ques laquelle vous mettrez le feu dedans toutes les 
tentes et pavillons du camp ; puys vous crierez tant 
que pourrez de vostre grosse voix, et partez dudit 
camp. — Voire mais, dist Carpalim, seroit-ce bon 
que je encloasse toute leur artillerie? — Non, non, 
dist Pantagruel; mais bien mettez le feu en leurs 
pouldres. » 

A quoy obtempérant, Carpalim paitit soubdain 
et fist comme avoit esté décrété par Pantagruel, et 
sortirent de la ville tous les combatans qui y es- 
toyent. Et, alors que il eut mis le feu par les tentes 
et pavillons, passoit legierement par sur eulx sans 

qu'ilz en sentissent rien, tant ilz ronfloyent et dor- 
moyent parfondement. I! vint au lieu où estoit 
rartillerie, et mist le feu en leurs munitions. Mais 
ce feust le dangier : le feu fut si soubdain que il 
cuida embraser le pauvre Carpalim, et, n'eust esté 
sa merveilleuse hastiveté, il estoit fricassé comme 
un cochon ; mais il départit si roidement q'un quar- 
reau d'arbaleste ne vole pas plustost. Quant il feust 
hors des tranchées, il s'escria si espoventablement 
qu'il sembloit que tous les diables feussent des- 
chainez. Auquel son s'esveillerent les ennemys; 
mais sçavez-vous comment? Aussi estourdys que le 
premier son de matines, qu'on appelle en Lusson- 
noys frotte-couille. 

Ce pendent Pantagruel commença semer le sel 
qu'il avoit en sa barque, et, parce qu'ilz dormoient 
la gueule baye et ouverte, il leur en remplit tout 
le gouzier, tant que ces pauvres haires toussissoient 
comme regnards , cryans : « Ha ! Pantagruel , tant 
tu nous chauffes le tison 1 » Soubdain print envie à 
Pantagruel de pisser, à cause des drogues que luy 
avoit baillé Panurge, et pissa parmy leur camp si 
bien et copieusement qu'il les noya tous ; et y eut 
déluge particulier dix lieues à la ronde, et dist 
l'histoire que, si la grand jument de son père y eust 
esté et pissé pareillement, qu'il y eust eu déluge 
plus énorme que celluy de Deucalion , car elle ne 
pissoit foys qu'elle ne fist une rivière plus grande 
que n'est le Rosne et le Danouble. 

Ce que voyant, ceulx qui estoient yssuz de la 
ville disoient : « Hz sont tous mors cruellement; 
voyez le sang courir. » Mais ilz estoient trompez, 
pensans de l'urine de Pantagruel que feust le sang 
des ennemys, car ilz ne veoyent sinon au lustre du 
feu des pavillons et quelque peu de clarté de la 
lune. Les ennemys, après soy estre reveillez , 
voyans d'un cousté le feu en leur camp et l'inun- 
dation et déluge urinai, ne sçavoyent que dire ny 
que penser. Aulcuns disoient que c'estoit la fin du 
monde et le jugement final, qui doibt estre con- 
sommé par feu; les aultres, que les dieux marins 
Neptune, Protheus, Tritons, aultres, les persecu- 
toient, et que de faict c'estoit eaue marine et salée. 

O ! qui pourra maintenant racomter comment se 
porta Pantagruel contre les troys cens geans 1 O ma 
Muse, ma Calliope, ma Thalie, inspire-moy à ceste 
heure, restaure-moy mes esperitz, car voicy le pont 
aux asnes de logicque, voicy le trebuchet, voicy la 
difficulté de pouvoir exprimer Thorrible bataille que 
fut faicte. A la mienne volunté que je eusse main- 
tenant un boucal du meilleur vin que beurent onc- 
ques ceulx qui liront ceste histoire tant veridicque. 

Comment Pantagruel deffit les troys cens geans, 
armez de pierres de taille, et Loupgarou, leur 
capitaine, 

ES geans, voyant que tout leur camp 
estoit noyé, emportèrent leur roy 
I^Anarche à leur col, le mieulx qu'ilz 
peurent, hors du fort, comme fist 
Eneas son père Anchises de la conflagration de 
Troye. Lesquelz quand Panurge apperceut, dist à 
Pantagruel : « Seigneur, voyez là les geans qui 
sont yssuz ; donnez dessus à vostre mast gualante- 
ment à la vieille escrime, car c'est à ceste heure 
qu'il se fault monstrer homme de bien; et de nostre 
cousté nous ne vous fauldrons, et hardiment, que 
je vous en tueray beaucoup. Car, quoy 1 David tua 
bien Goliath facillement. Et puis ce gros paillard 
Eusthenes, qui est fort comme quatre beufz, ne s'y 
espargnera. Prenez couraige, chocquez à travers 
d'estoc et de taille. » Or dist Pantagruel : « De 
couraige, j'en ay pour plus de cinquante francs. Mais 
quoy! Hercules ne ausa jamais entreprendre contre 
deux. — C'est, dist Panurge, bien chié en mon nez; 
vous comparez-vous à Hercules? Vous avez, par 
Dieu, plus de force aux dentz et plus de sens au 
cul que n'eut jamais Hercules en tout son corps et 
ame. Autant vault l'homme comme il s'estime. » 

Eulx disans ces paroles , voicy arriver Loupgarou 
avecques tous ses geans, lequel, voyant Pantagruel 
seul, feut esprins de témérité et oultrecuidance , 
par espoir qu'il avoît de occire le pauvre bon 
hommet. Dont dict à ses compaignons geans : 
« Paillars de plat pays, par Mahom ! si auicun de 
vous entreprent combatre contre ceulx-cy, je vous 
feray mourir cruellement. Je veulx que me laissiez 
combattre seul ; ce pendent vous aurez vostre passe- 
temps à nous regarder. » Adonq se retirèrent tous 
les geans, avecques leur roy, là auprès où estoieât 
les flaccons, et Panurge et ses compaignons avtc- 
ques eulx, qui contrefaisoit ceulx qui ont eu la ve- 
roUe, car il tordoit la gueule et retiroit les doigts, 
et en paroUe enrouée leur dist : <c Je reni« bien, 
compaignons; nous ne faisons poinct la guerre. 
Donnez-nous à repaistre avecques vous ce pendent 
que nos maistres s'entrebatent. » A quoy voluntiers 
le roy et les geans consentirent, et les firent banc- 
queter avecques eulx. Ce pendent Panurge leur 
contoit les fables de Turpin, les exemples de saine t 
Nicolas et le conte de la Ciguoingne. 

Loupgarou doncques s'adressa à Pantagruel avec 
une masse toute d'acier pesante neuf mille sept 
cens quintaulx deux quarterons^ d'acier de Calibes^ 
au bout de laquelle estoient treze poinctes de dya- 
mans, dont la moindre estoit aussi grosse comme 
la plus grande cloche de Nostre-Dame de Paris (il 
s'en failloit par adventure l'espesseur d'un ongle, 

OU au pius^ que je ne mente, d'un doz de ces 
cousteaulx qu'on appelle couppe-aureille , mais 
pour un petit, ne avant ne arrière, et estoit phée, 
en manière que jamais ne pouvoit rompre, mais, 
au contraire, tout ce qu'il en touchoit rompoit 
incontinent. 

Ainsi doncques, comme il approuchoit en grande 
fierté, Pantagruel, jectant les yeulx au ciel, se re- 
commanda à Dieu de bien bon cueur, faisant veu 
tel comme s'ensuyt : 

<( Seigneur Dieu, qui tousjours as esté mon pro- 
tecteur et mon servateur, tu vois la destresse en 
laquelle je suis maintenant. Rien icy ne me amené 
sinon zèle naturel, ainsi comme tu as octroyé es 
humains de garder et défendre soy, leurs femmes, 
enfans, pays et famille, en cas que ne seroit ton 
négoce propre, qui est la foy : car en tel affaire tu 
ne veulx coadjuteur, sinon de confession catho- 
licque et service de ta paroUe. Et nous as défendu 
toutes armes et defences, car tu es le Tout-Puis- 
sant qui, en ton affaire propre et où ta cause 
propre est tirée en action, te peulx défendre trop 
plus qu'on ne sçauroit estimer, toy qui as mille 
milliers de centaines de millions de légions d'anges, 
duquel le moindre peut occire tous les humains et 
tourner le ciel et la terre à son plaisir, comme 
jadys bien apparut en l'armée de Sennacherib. 
Doncques, s'il te plaist à ceste heure me estre en 
ayde, comme en toy seul est ma totale confiance 



l6o LIVRE II, CHAPITRE XXIX 

et espoir, je te fais veu que par toutes contrées, tant 
de ce pays de Utopie que d'ailleurs, où je auray 
puissance et auctorité, je feray prescher ton sainct 
Evangile purement, simplement et entièrement, si 
que les abus d'un tas de papelars et faulx pro- 
phètes, qui ont par constitutions humaines et inven- 
tions dépravées envenimé tout le monde, seront 
d'en tour moy exterminez. » 

Alors feut ouye une voix du ciel, disant : Hoc 
fac tt vinces, c'est-à-dire : « Pays ainsi , et tu auras 
victoire. » 

Puys, voyant Pantagruel que Loupgarou appro- 
cheoit la gueulle ouverte, vint contre luy hardiment 
et s'escrya tant qu'il peut : <c A mort , ribault ! à 
mort! » pour luy faire paour, selon la discipline 
des Lacedemoniens, par son horrible cry. Puis luy 
getta de sa barque, qu'il portoit à sa ceincture, plus 
de dix et huyct cacques et un minot de sel, dont 
il luy emplit et gorge et gouzier, et le nez et les 
yeulx. De ce irrité, Loupgarou luy lancea un coup 
de sa masse, luy voulant rompre la cervelle. 

Mais Pantagruel feut habille, et eut tousjours 
bon pied et bon œil. Par ce démarcha du pied 
gausche un pas arrière : mais il ne sceut si bien faire 
que le coup ne tumbast sur la barque, laquelle 
rompit en quatre mille octante et six pièces, et versa 
la reste du sel en terre. 

Quoy voyant, Pantagruel gualentement ses bras 
desplie et, comme est l'art de la hasche, luy donna 

du gros bout de son mast en estoc au dessus de 
la mammelle, et, retirant le coup à gauche en tail- 
lade, luy frappa entre col et collet ; puis, avanceant 
le pied droict, luy donna sur les couillons un pic 
du hault bout de son mast, à quoy rompit la hune, 
et versa troys ou quatre poinsons de vin qui estoient 
de reste. Dont Loupgarou pensa qu'il luy eust in- 
cisé la vessie, et, du vin, que se feust son urine qui 
en sortist. 

De ce non contant, Pantagruel vouloit redoubler 
au coulouoir; mais Loupgarou, haussant sa masse, 
avancea son pas sur luy, et de toute sa force la vou- 
loit enfoncer sur Pantagruel. De faict, en donna si 
vertement que, si Dieu n'eust secouru le bon Panta- 
gruel, il Teust fendu despuis le sommet de la teste 
jusquesau fond de la râtelle ; mais le coup déclina à 
droict par la brusque hastiveté de Pantagruel, et en- 
tra sa masse plus de soixante et treize piedz en terre 
à travers ung gros rochier, dont il feist sortir le feu 
plus gros que neuf mille six tonneaux. 

Voyant Pantagruel qu'il s'amusoit à tirer sa dicte 
masse qui tenoit en terre entre le coc, luy court 
sus, et luy vouloit avaller la teste tout net ; mais 
son mast, de maie fortune, toucha un peu au fust 
de la masse de Loupgarou, qui estoit phée comme 
nous avons dict devant. Par ce moyen, son mast 
luy rompit à troys doigtz de la poignée, dont il 
feut plus estonné qu'un fondeur de cloches, et s'es- 
cria : « Haï Panurge, où es-tu? » Ce que ouyant, 
Rabelais, ÏI. 21 

Panurge dict au roy et aux geans : « Par Dieu I ilz 
se feront mal, qui ne les départira. » Mais les geans 
estoient aises comme s'ilz feussent de nopces. 

Lors Carpalim se voulut lever de là pour secou- 
rir son maistre; mais un géant luy dist : a Par Gol- 
farin, nepveu de Mahom, si tu bouges d'icy, je te 
mettray au fond de mes chausses comme on faict 
d'un suppositoire ! Aussi bien suis je constipé du 
ventre, et ne peulx gueres bien cagar, sinon à force 
de grincer les dentz? » 

Puis Pantagruel, ainsi destitué de baston, reprint 
le bout de son mast en frappant torche lorgne des- 
sus le géant ; mais il ne luy faisoit mal en plus que 
feriez baillant une chicquenaude sus un enclume de 
forgeron. 

Ce pendent Loupgarou tiroit de terre sa masse, 
et Tavoit ja tirée, et la paroit pour en ferir Panta- 
gruel, qui estoit soubdain au remuement et de- 
clinoit tous ses coups, jusques à ce que une foys, 
voyant que Loupgarou le menassoit disant : « Mes- 
chant, à ceste heure te hascheray je comme chair à 
pastez 'y, jamais tu ne altéreras les pauvres gens. » 
Pantagruel le frappa du pied un si grand coup 
contre le ventre qu'il le getta en arrière à jambes 
rebindaines, et vous le trainnoyt ainsi à l'escorche 
cul plus d'un traict d'arc. Et Loupgarou s'escrioit, 
rendant le sang par la gorge : « Mahom ! Mahom ! 
Mahom! » 

Â quelle voix se levèrent tous les geans pour le 

secourir. Mais Panurge leur dist : « Messieurs, n'y 
alez pas, si m'en croyez, car nostre maistre est fol 
et frappe à tors et à travers, et ne regarde point 
où. Il vous donnera malencontre. » Mais les geans 
n'en tindrent compte, voyant que Pantagruel estoit 
sans baston. 

Lorsque aprocher les veid Pantagruel , priiit 
Loupgarou par les deux piedz, et son corps leva 
comme une picque en l'air, et d'icelluy armé d'en- 
clumes frappoit parmy ces geans armez de pierres 
de taille, et les abbatoit comme un masson faict de 
couppeaulx, que nul arrestoit devant luy qu'il ne 
ruast par terre. Dont, à la rupture de ces harnoys 
pierreux, feut faict un si horrible tumulte qu'il me 
souvint quand la grosse tour de beurre qui estoit à 
Sainct Estienne de Bourges fondit au soleil. 

Panurge, ensemble Carpalim et Eusthenes, ce 
pendent esgorgetoyent ceulx qui estoyent portez 
par terre. 

Faictes vostre compte qu'il n'en eschappa tin 
seul, et, à veoir Pantagruel, sembloit un fauscheur 
qui de sa faulx(c'estoit Loupgarou) abbatoit l'herbe 
d'un pré (c'estoyent les geans). Mais à ceste es- 
crime Loupgarou perdit la teste. Ce feut quand 
Pantagruel en abatit iin qui avoit nom Riflandouille, 
qui estoit armé à hault appareil ; c'estoit de pierres 
de gryson, dont un esclat couppa la gorge tout 
oultre à Epistemon; car aultrement la plus part 
d^entre eulx estoyent armez à la legiere : c'estoit 

de pierre de tufe, et les aultres de pierre ardoj- 
zine. Finablement, voyant que tous estoient mors, 
getta (e corps de Loupgarou tant qu'il peut contre 
la ville, et tomba comme une grenoille sus le ventre 
en la place mage de ladicte ville, et, en tombant, 
du coup tua un chat bruslé, une chatte mouillée, 
une canne petiere et un ojson bridé. 

CHAPITRE XXX 

Comment Epistemon, qui avoit la coupe testée, feut 
guery habillement par Panurge, et des nouvelles 
des diables et des damnez, 

ESTE desconfîte gigantale parachevée, 
Pantagruel se retira au lieu des flac- 
cons, et appella Panurge et les aul- 
iS^iâii^^ir?r€s» très, lesquelz se rendirent à luy saibs 
et saulves, excepté Eusthenes, lequel un des geans 
avoit egraphiné quelque peu au visaige , ainsi qu'il 
l'esgorgetoit, et Epistemon, qui ne se comparoit 
poinct. Dont Pantagruel fut si dolent qu'il se vou- 
lut tuer soy-mesmes;mais Panurge luydict: «Dea, 
seigneur, attendez un peu, et nous le chercherons 
entre les mors, et voirons la vérité du tout. » Ainsi 
doncques, comme ilz cherchoyent, ilz le trouvèrent 
tout roidde mort , et sa teste entre ses bras toute 
sanglante. 
. Lors Eusthenes s'escria : « Ha ! maie mort, nous 

« 

aMu toUu le plus parfaict des hommes? »Alaquelle 
voix se leva Pantagruel, au plus grand dueil qu'on 
veît jamais au monde , et dist à Panurge : a Ha ! 
mon amj, Tauspice de vos deux verres et du fiist 
de javeline estoyt bien par trop fallace? » Mais 
Panuige dist : a Enfans, ne pleurez goutte ; il est 
encores tout chault, je vous le gueriray aussi sain 
qu'il fut jamais. » Ce disant, print la teste et la 
tint sus sa braguette chauldement , affin qu'elle ne 
print vent. Eusthenes et Carpalim portèrent le corps 
au lieu où ilz avoient bancquetté, non par espoir 
que jamais guerist, mai» affin que Pantagruel le 
veist. 

Toutesfojs Panurge les reconfortoit , disant : 
a Si je ne le guery, je veulx perdre la teste, qui 
est le gaige d'un fol. Laissez ces pleurs et me ay- 
dez. » Âdonc nectoya très-bien de beau vin blanc 
le col et puis la teste, et y synapiza de pouldre de 
diamerdis, qu'il portoit tousjours en une de ses fas- 
ques; après les oignit de je ne sais quel oingne- 
ment, et les afusta justement veine contre veine, 
nerf contre nerf, spondyle contre spondyle, affin 
qu'il ne feust tortycolly, car telles gens il hayssoit 
de mort. Ce faict, luy fîst alentour quinze ou seize 
poincts de agueille, affin qu'elle ne tumbast de re- 
chief ; puis mist à l'en tour un peu d'un unguent 
qu'il appelloit resuscitatif . Soubdain Epistemon com- 
mença respirer, puis ouvrir les yeulx, puis baisler, 
puis estemuer, puis fîst un gros pet de mesnage. 

Dont dist Panurge : « Â ceste heure est il guery 
asseurement. » Et loy bailla à boire un voirre d'un 
grand villain via blanc avecques une roustie succrée. 

En ceste faczon feust Epistemon guery habille- 
ment, excepté qu'il feut enroué plus de troys sep- 
maines , et eut une toux seiche dont il ne peut 
oncques guérir sinon à force de boire. 

Et là commencza à parler, disant qu'il avoit veu 
les diables, avoit parlé à Lucifer familièrement et 
fait grand chère en enfer et par les Champs Eli- 
sées ; et asseuroit davant tous que les diables es- 
toyent bons compaignons; Au regard des damnez, 
il dist qu'il estoit bien marry de ce que Panurge 
Tavoit si tost revocqué en vie : « Car je prenois, 
dist il, un singulier passetemps à les veoir. 

— Comment? dist Pantagruel. 

— L'on ne les traicte, dist Epistemon, si mal que 
vous penseriez ; mais leur estât est changé en es- 
trange façon. Car je veis Alexandre le Grand qui 
repetassoit de vieilles chausses, et ainsi guaignoit 
sa pauvre vie. 

« Xercés crioit la moustarde. 

« Romule estoit saulnier; 

« Numa, clouatier; 

« Tarquin, tacquin; 

« Piso, paisant; 

« Sylla, riveran. 

« Cyre estoit vachier; 

« Thcmistocles, verrier; 

« Epaminondas, myrallier; 

a Brute et Cassie, agrîmenseurs ; 

« Demosthenes, vigneron ; 

a Cîceron, atizefeu; 

« Fabie, enfîleur de patenostres; 

« Artaxercés, cordier; 

« Eneas, meusnier; 

« Âchilies, teigneux; 

(( Âgamenon, lichecasse; 

a Ulysses, fauscheur; 

« Nestor, harpailleur; 

« Darie, cureur de retraictz; 
. a Ancus Martius, gallefretier; 

« Camillus, gallochier; 

« Marcellus, esgousseur de febves ; 

« Drusus, trinquamolle. 

« Scipion Africain cryoit la lye en un sabot. 

« Asdrubal estoit lanternier; 

(( Hannibal, cocquassier. 

a Priam vendoit les vieulx drapeaulx. 

(( Lancelot du Lac estoit escorcheur de chevaulx 
mors. 

a Tous les chevaliers de la Table ronde estoyent 
pauvres gaingnedeniers, tirans la rame pour passer 
les rivières de Coccyte, Phlegeton, Styx, Acheron 
et Le thé, quand messieurs les diables se voulent 
esbatre sur l'eau, comme font les bastelieres de 
Lyon et gondoliers de Venise. Mais pour chascune' 

passade ilz ne ont que une nazarde, et sus le soir 
quelque morceau de pain chaumeny. 

a Trajan estoit pescheur de grenoilles; 

« Antonin, lacquays; 

« Commode, gayetier; 

a Pertinax, eschalleur de noys; 

« Luculle, grillotier; 

« Justinian, bimbelotier. 

« Hector estoit fripesaulce. 

« Paris estoit pauvre loqueteux ; 

a Âchilles, boteleur de foin ; 

« Cambyses, muUetier; 

« Ârtaxerces, escumeur de potz. 

« Néron estoit vielleux, et Fierabras son varlet; 
mais il luy faisoit mille maulx et luy faisoit manger 
le pain bis et boire vin poulsé ; luy, mangeoit et 
beuvoit du meilleur. 

« JuUes César et Pompée estoient guoildronneurs 
de navires. 

« Valentin et Orson servoient aux estuves d'en- 
fer et estoient ragletorelz. 

a Giglan et Gauvain estoient pauvres porchiers. 

« Geoffroy à la grand dent estoit allumetier ; 

« Godeffroy de Billon, dominotier. 

<c Jason estoit manillier; 

« Don Piètre de Castille, porteur de rogatons ; 

« Morgant, brasseur de byere. 

« Huon de Bourdeaulx estoit relieur de ton- 
neaulx; 

<x Pyrrhus, souillart de cuysine. 

<x Ântioche estoit ramoneur de cheminées. 

« Romule estoit rataconneur de bobelins ; 

« Octavian, ratisseur de papier; 

« Nerva, houssepaillier; 

a Le pape Jules, crieur de petitz pastez ; mais 
il ne portoit plus sa grande et bougrisque barbe. 

« Jan de Paris estoit gresseur de bottes ; 

« Arthus de Bretaigne, degresseur de bonnetz ; 

« Perceforest, porteur de coustretz. 

« Boniface pape huytiesme estoit escumeur des 
marmites. 

« Nicolas pape tiers estoit papetier. 

a Le pape Alexandre estoit preneur de ratz ; 

« Le pape Sixte, gresseur de verolle. 

— Comment, dist Pantagruel, y a il des verollez 
de par delà? 

— Certes, dist Epistemon; je n'en veiz oncques 
tant : il en y a plus de cent millions , car croyez 
que ceulx qui n'ont eu la verolle en ce monde-cy 
l'ont en l'aultre. 

— Cor Dieu 1 dist Panurge, j'en suis doncques 
quite, car je y ay esté jusques au trou de Gylba- 
thar et remply les bondes de Hercules, et ay abattu 
des plus meures 1 

— Ogier le Dannoys estoit frobisseur de har- 
noys. 

« Le roy Tigranes estoit recouvreur; 
c( Galien Restauré, preneur de taulpes; 

22 

« Les quatre filz Ajmon, arracheurs de dentz. 

« Le pape Calixte esloit barbier de maujoinct; 

« Le pape Urbain, crocquelardon. 

« Melusine estoit souillarde de cuysine ; 

<( Matabrune, lavandière de buées ; 

« Cleopatra, revenderesse d'oignons ; 

« Hélène, courratiere de chamberieres ; 

« Semyramis, espouilleresse de belistres. 

« Dido vendoit des mousserons. 

« Panthasilée estoit cressonnière ; 

« Lucresse, hospitalière; 

« Hortensia, filandiere; 

« Livie, racleresse de verdet. 

« En ceste façon, ceulx qui avoient esté gros, 
seigneurs en ce monde icy guaingnojent leur pau- 
vre meschante et paillarde vie là-bas. Au contraire, 
les philosophes et ceulx qui avoient esté indigens 
en ce monde de par delà estoient gros seigneurs en 
leur tour. 

« Je veiz Diogenes qui se prelassoit en magnifi- 
cence avec une grand robbe de poulpre et un 
sceptre en sa dextre , et faisoit enrager Alexandre 
le Grand quand il n'avoit bien répétasse ses chaus- 
ses, et le payoit en grands coups de baston. 

« Je veiz Epictete, vestu gualentement à la fran- 
çojse, soubz une belle ramée, avecques force da- 
moizelles, se rigolant, beuvant, dançant, faisant en 
tous cas grand chère, et auprès de luy force escuz 

au soleil. Au dessus de la treille estoient pour sa 
devise ces vers escriptz : 

Saulter, dancer, faire les tours, 
Et boire vin blanc et vermeil. 
Et ne faire rien tous les jours 
Que compter escuz au soleil. 

a Lors, quand me veit, il me invita à boire avec- 
ques luy courtdisement, ce que je feiz voluntiers, 
et chopinasmes theologalement. Ce pendent vint 
Cyre luy demander un denier, en Thonneur de 
Mercure, pour achapter un peu d*oignons pour 
son souper, a Rien , rien , dict Epictete ; je ne 
« donne poinct deniers. Tien, marault, voyla un 
« escu; soys homme de bien. » Cyre feut bien aise 
d'avoir rancontré tel butin ; mais les aultres coquins 
de royx qui sont là bas, comme Alexandre, Daire 
^t aultres, le desroberent la nuyct. 

a Je veiz Pathelin, thesaurier de Rhadamanthe, 
qui marchandoit des petitz pastez que cryoit le 
pape Jules, et luy demanda combien la douzaine. 
« Troys blancs, dist le pape. — Mais, dist Pathe- 
<i lin , troys coups de barre ! Baille icy, villain , 
a baille, et en va quérir d'aultrcs. » Le pauvre 
pape alloit pleurant. Quand il feut devant son 
maistre pâtissier, luy dict qu'on luy avoit osté ses 
pastez. Âdonc le pâtissier luy bailla l'anguillade, 
si bien que sa peau n'eust rien vallu à faire corne- 
muses. 

« Je veiz maistre Jean le Maire qui contrefaisoit 
du pape, et à tous ces pauvres roys et papes de ce 
inonde faisoit baiser ses piedz, et en faisatit du 
grobis leur donnoitsa bénédiction, disant : « Guai- 
« gnezles pardons, coquins, guaignez : ilz sont à bon 
a marché. Je vous absoulz de pain et de soUppe, 
« et vous dispense de ne valoir jamais rien. » Et 
appelia Caillette et Triboulet, disant : a Messieurs 
<( les cardinaulx, depeschez leurs bulles, à chastun 
« un coup de pau sus les reins. » Ce que fut faict 
incontinent. Je veiz maistre Françoys Villon qui 
demanda à Xercés : « Combien la denrée de mous- 
« tarde ? — Un denier, » dist Xercés. A quoy dict 
ledict de Villon : « Tes fièvres quartaines, villain ! 
« la blanchée n'en vault q'un pinard, et tu nous 
« surfaictz icy les vivres. » Adonc pissa dedans son 
bacquet, comme font les moustardiers à Paris. 

a Je veiz le Franc Archier de Baignolet qui es- 
toit inquisiteur des hérétiques. Il rencontra Perse- 
forest pissant contre une muraille en laquelle estoit 
painct le feu de sainct Antoine. Il le declaira héré- 
tique, et le eust fait brusler tout vif, n'eust esté 
Morgant qui, pour son profîciat et aultres menuz 
droict, luj donna neuf muys de bière.» 

Or dist Pantagruel : « Reserve nous ces beaulx 
comptes à une aultre foys; seullement, dis nous 
comment y sont traictez les usuriers. 

— Je les veiz, dist Epistemon, tous occupez à cher- 
cher les espingles rouillées et vieulx doux parmy 

les ruisseaulx des rues, comme vous voyez que font 
les coquins de ce monde. Mais le quintal de ces 
quinqualleries ne vault que un boussin de pain : en- 
cores y en a il maulvaise depesche. Ainsi les pau- 
vres malautruz sont aulcunes fojs plus de troys 
sepmaines sans manger morceau ny miette , et tra- 
vaillent jour et nuict, attendant la foyre à venir ; 
mais de ce travail et de malheurté y ne leur sou- 
vient, tant ilz sont actifz et mauldictz, pourveu 
que, au bout de Tan, ilz guaignent quelque mes- 
chant denier. 

— Or, dict Pantagruel, faisons un transon de 
bonne chère et beuvons, je vous en prie, enfans; 
car il faict beau boire tout ce moys. » 

Lors dégainèrent flaccons à tas, et des muni- 
tions du camp feirent grande chère ; mais le pau- 
vre roy Anarche ne se povoit esjouyr. Dont dist 
Panurge : « De quel mestier ferons nous Monsieur 
du roy icy, affin qu'il soit ja tout expert en l'art 
quand il sera de par delà à tous les diables ? — 
Vrayement, dist Pantagruel, c'est bien advisé à 
toy. Or fais-en à ton plaisir, je le te donne. — 
Grand mercy, dist Panurge; le présent n'est de 
refus, et l'ayme de vous. » 

CHAPITRE XXXI 

Comment Pantagruel entra en la ville des Amaurotes, 
et comment Panurge maria le roy Anarche et le 
feist cryeur de saulce vert, 

PRÉS celle victoire merveilleuse, Pan- 
tagruel envoya Carpalim en la ville 
des Amaurotes dire et annoncer com- 
ment le roy Anarche estoit prins et 
tous leurs ennemys defaictz. Laquelle nouvelle en- 
tendue, sortirent au devant de luy tous les habitans 
de la ville, en bon ordre et en grande pompe 
triumphale, avecques une liesse divine, et le con- 
duirent en la ville ; et furent faictz beaulx feux de 
joye par toute la ville, et belles tables rondes, 
garnies de force vivres, dressées par les rues. Ce 
feut un renouvellement du temps de Saturne, tant 
y fut faicte lors grande chère. 

Mais Pantagruel, tout le sénat ensemble, dist : 
« Messieurs, ce pendent que le fer est chault il le 
fault batre ; pareillement, devant que nous dé- 
baucher davantaige, je veulx que allions prendre 
d'assault tout le royaulme des Dipsodes. Pourtant, 
ceulx qui avecques moy vouldront venir se apres- 
tent à demain après boire, car lors je commenceray 
marcher. Non qu*il me faille gens davantaige pour 
me ayder à le conquester, car autant vauldroit que 

je le tinse desja; mais je voy que ceste ville est 
tant pleine des habitants qu'ilz ne peuvent se tour- 
ner par les rues. Doncques je les meneray comme 
une colonie en Dipsodie, et leur donneray tout le 
pays, qui est beau, salubre, fructueux et plaisant 
sus tous les pays du monde, comme plusieurs de 
vous sçavent qui y estes allez aultreffoys. Un 
chascun de vous qui y vouldra venir soit prest 
comme j'ay dict. » 

Ce conseil et délibération fut divulgué par la 
ville, et au lendemain se trouvèrent en la place 
devant le palais jusques au nombre de dixhuyct 
cens cinquante et six mille et unze, sans les 
femmes et petitz enfans. Ainsi commencèrent à 
marcher droict en Dipsodie, en si bon ordre qu'ilz 
ressembloyent es enfans d'Israël quand ilz partirent 
de Egypte pour passer la mer Rouge. 

Mais, davant que poursuyvre ceste entreprinse, 
je vous veulx dire comment Panurge traicta son 
prisonnier le roy Ânarche. Il lui souvint de ce que 
avoit raconté Epistemon, comment estoient traictez 
les roys et riches de ce monde par les Champs Eli- 
sées, et comment ilz guaignoient pour lors leur vie 
à vilz et salles mestiers. Pourtant un jour habilla 
son dict roy d'un beau petit pourpoint de toille, 
tout deschicqueté comme la cornette d'un Âlba- 
nois, et de belles chausses à la marinière, sans 
souliers, car, disoit-il, ilz luy gasteroient la veue, 
et un petit bonnet pers, avecques une grande 

plume de chappon. Je faulx, car il m'est advis qu'il 
y en avoit deux, et une belle ceincture de pers et 
vert, disant que ceste livrée luy advenoit bien, veu 
qu'il avoit esté pervers. 

En tel poinct l'amena davant Pantagruel, et luy 
dist : « Congnoissez-vous ce rustre ? — Non, certes, 
dist Pantagruel. — C'est Monsieur du roy de troys 
cuittes. Je le veulx faire homme de bien ; ces 
diables de roys icy ne sont que veaulx et ne sça- 
vent ny ne valent rien, sinon à faire des maulx es 
pauvres subjectz et à troubler tout le monde par 
guerre pour leur inique et détestable plaisir. Je le 
veulx mettre à mestier, et le faire crieur de saulce 
vert. Or commence à cryer : « Vous fault-il poinct 
« de saulce vert? » Et le pauvre diable cryoit. 
« C'est trop bas, dist Panurge. » Et le print par 
Taureille, disant : « Chante plus hault en g, sol, 
ré, ut. Ainsi, diable ! tu as bonne gorge, tu ne fuz 
jamais si heureux que de n'estre plus roy. » Et 
Pantagruel prenoit à tout plaisir, car je ause bien 
dire que c'estoit le meilleur petit bon homme qui 
fust d'icy au bout d'un baston. Ainsi feut Anarche 
bon cryeur de saulce vert. 

Deux jours après, Panurge le maria avecques 
une vieille lanterniere, et luy-mesmes fist les nop- 
ces à belles testes de mouton, bonnes bastilles à la 
moustarde et beaulx tribars aux ailz, dont il en- 
voya cinq somma'des à Pantagruel, lesquelles il 
mangea toutes, tant il les trouva appétissantes, et 

à boire belle piscantine et beau corme. Et, pour 
les faire dancer, loua un aveugle qui leur sonnoit 
la note ayecques sa vielle. Après disner les amena 
au palais et les monstra à Pantagruel, et luy dist, 
monstrant la mariée : a Elle n'a garde de peter. 
— Pourquoy? dist Pantagruel. — Pource, dist 
Panurge, qu'elle est bien entamée. — Quelle pa- 
role est cela? dist Pantagruel. — Ne voyez-vous, 
dist Panurge, que les chastaignes qu'on faict cuire 
au feu, si elles sont entières, elles pètent que c'est 
raige, et, pour les engarder de peter, Ton les en- 
tame. Aussi ceste nouvelle mariée est bien entamée 
par le bas : ainsi elle ne pétera poinct. » 

Pantagruel leur donna une petite loge auprès 
de la basse rue, et un mortier de pierre à piler la 
saulce. Et firent en ce poinct leur petit mesnage, 
et feut aussi gentil cryeur de saulce vert qui feust 
oncques veu en Utopie. Mais l'an m'a dict despuis 
que sa femme le bat comme piastre, et le pauvre 
sot ne se ause défendre, tant il est niés. 

CHAPITRE XXXII 

Comment Pantagruel de sa langue couvrit toute une 
armée, et de ce que l*auteur veit dedans sa bouche, 

iNSi que Pantagruel avecques toute sa 
bande entrèrent es terres des Dipso- 
des^ tout le monde en estoit joyeux, 
et incontinent se rendirent à luy, 
et de leur franc vouloir luy apportèrent les clefz 
de toutes les villes où il alloit, exceptez les Al- 
myrodes, qui voulurent tenir contre luy, et fei- 
rent responce à ses heraulx qu'ilz ne se rende- 
royent sinon à bonnes enseignes. 

« Quoy ! dict Pantagruel, en demandent-ilz 
meilleures que la main au pot et le verre au 
poing? Allons, et qu'on me les mette à sac. » 
Adonc tous se mirent en ordre, comme délibérez 
de donner l'assault. 

Mais on chemin, passant une grande campaigne, 
furent saisiz d'une grosse housée de pluye. A 
quoy commencèrent se tresmousser et se serrer l'un 
l'aultre. Ce que voyant, Pantagruel leur fist dite 
par les capitaines que ce n'estoit rien, et qu'il veoil 
bien au dessus des nuées que ce ne seroit qu'une 
petite rousée, mais à toutes fins qu'ilz se missent 
en ordre, et qu'il les vouloit couvrir. Lors se 
mirent en bon ordre et bien serrez. Et Panta- 

gruel tira sa langue seulement à demy, et les en 
couvrit comme une geline faict ses pouUetz. 

Ce pendent je, qui vous fais ces tant véritables 
contes, m'estois caché dessoubz une fueiUe de bar- 
dane qui n'estoit moins large que l'arche du pont 
de Monstrible; mais^ quand je les veiz ainsi bien 
couvers, je m'en allay à eulx rendre à Tabrit, ce 
que je ne peuz, tant ilz estoient, comme l'on dict: 
a Au bout de l'aulne fault le drap. » Doncques, le 
mieux que je peuz, montay par dessus, et chemi- 
nay bien deux lieues sus sa langue, tant que je en- 
tray dedans sa bouche. Mais, ô dieux et déesses! 
que veiz-je là ? Juppiter me confonde de sa fouldre 
trisulque si j'en mens ! Je y cheminoys comme l'on 
faict en Sophie à Constantinople, et y veiz de 
grands rochiers comme les monts des Dannoys (je 
croy que c'estoient ses dentz), et de grands prez, 
de grandes forestz, de fortes et grosses villes, non 
moins grandes que Lyon ou Poictiers. 

Le premier que y trouvay, ce fut un bon homme 
qui plantoit des choulx. Dont tout esbahy luy de- 
raanday : « Mon amy, que fais-tu icy ? — Je plante, 
dit-il, des choulx. — Et à quoy ny comment? 
dis-je. — Ha ! Monsieur, dist-il, chascun ne peut 
avoir les couillons aussi pesant qu'un mortier, et ne 
pouvons estre tous riches. Je gaigne ainsi ma vie, 
et les porte vendre au marché en la cité qui est icy 
derrière. — Jésus 1 dis-je, il y a icy un nouveau 
monde? — Certes, dist-il, il n'est mie nouveau, 

mais Ton dist bien que hors d'icy y a une terre 
neufve où ilz ont et soleil et lune et tout plein de 
belles besoignes; mais cestuy-cj est plus ancien. 

— Voire mais, dis-je, mon amy, comment a nom 
ceste ville où tu portes vendre tes choulx ? — Elle 
a, dist-il, nom Aspharage, et sont christians, gens 
de biens, et vous feront grande chère. » Bref, je 
deliberay d'y aller. 

Or, en mon chemin, je.trouvay un compaignon 
qui tendoit aux pigeons, auquel je demanday : 
« Mon amy, dont vous viennent ces pigeons icy? 

— Cyre, dist-il, ilz viennent de Taultre monde. » 
Lors je pensay que, quand Pantagruel basloit, les 
pigeons à pleines volées entroyent dedans sa gorge, 
pensans que feust un colombier. 

Puis entray en la ville, laquelle je trouvay belle, 
bien forte et en bel air; mais à l'entrée les portiers 
me demandèrent mon bulletin, de quoy je fuz fort 
esbahy, et leur demanday: « Messieurs, y a-il ici 
dangier de peste ? — O ! seigneur} dirent-ilz, l'on 
se meurt icy auprès tant que le chariot court par 
les rues. — Vray Dieu ! dis-je. Et où? » A quoy 
me dirent que c'estoit en Laringues et Pharingues, 
qui sont deux grosses villes telles comme Rouen et 
Nantes, riches et bien marchandes. Et la cause de 
la peste a esté pour une puante et infecte exhalation 
qui est sortie des abysmes despuis n'a gueres, dont 
ilz sont mors plus de vingt et deux cens soixante 
mille et seize personnes despuis huict jours. 

Lors je pense et calcule, et trouve que c*estoit 
une puante halaine qui estoit venue de Testomach 
de Pantagruel alors qu'il mangea tant d'aillade, 
comme nous avons dict dessus. 

De là partant, passay entre les rochiers, qui 
estoient ses dentz, et feis tant que je montay sus 
une, et là trouvay les plus beaulx lieux du monde, 
beaulx grands jeux de paulme, belles galleries, 
belles praries, force vignes et une infinité de cas- 
sines à la mode italicque par les champs pleins de 
délices; et là demouray bien quatre mo^s, et ne 
feis oncques telle chère que pour lors. Puis des- 
cendis par les dentz du derrière pour venir aux 
baulievres, mais en passant je fuz destroussé des 
brigans par une grande forest qui est vers la partie 
des aureilles; puis trouvay une petite bourgade à 
la devallée (j'ay oublié son nom), où je feiz encore 
meilleure chère que jamais^ et gagnay quelque peu 
d'argent pour vivre. Sçavez-vous comment? A dor- 
mir, car Ton loue les gens à journée pour dormir, 
et gaignent cinq et six solz par jour ; mais ceux 
qui ronflent bien fort gaignent bien sept solx et 
demy. 

Et contois aux sénateurs comment on m'avoit 
destroussé par la vallée, lesquelz me dirent que, 
pour tout vray, les gens de delà estoient mal vivans 
et brigans de nature, 

A quoy je congneu que, ainsi comme nous 
avons les contrées de deçà et de delà les montz, 

aussi ont-ilz deçà et delà les dentz. Mais il fait 
beaucoup meilleur deçà, et y a meilleur air. 

Là commençay penser qu'il est bien vraj ce que 
Ton dit^ que la moytié du monde ne sçait comment 
l'autre vit, veu que nul avoit encores escrit de ce 
païs-là, auquel sont plus de xxv royaulmes habitez, 
sans les desers et un gros bras de mer; mais j'en 
ay composé un grand livre intitulé VHistoire des 
GorgiaSy car ainsi les ay-je nommez parce qu'ilz 
demourent en la gorge de mon maistre Pantagruel. 

Finablement vouluz retourner, et, passant par 
sa barbe, me gettay sus ses espaules, et de là me 
devalle en terre et tumbe devant luy. 

Quand il me apperceut, il me demanda : a Dond 
viens-tu, Alcofrybas? » Je luy responds : « De vostre 
gorge. Monsieur. — Et despuis quand y es-tu ? 
dist-il. — Despuis, dis-je, que vous alliez contre 
les Almyrodes. — H y a, dist-il, plus de six moys. 
Et de quoy vivois-tu? que beuvoys-tu? » Je res- 
ponds : « Seigneur, de mesmes vous, et des plus 
frians morceaulx qui passoient par vostre gorge 
j'en prenois le barraige. — Voire mais, dist-il, où 
chioys-tu? — En vostre gorge. Monsieur, dis-je^ 
— Ha ! ha ! tu es gentil compaignon, dist-il. Nous 
avons, avecques l'ayde de Dieu, conquesté tout le 
pays des Dipsodes; je te donne la chatellenie de 
Salmigondin. — Grand mercy, dis-je, Monsieur; 
vous me faictes du bien plus que n'ay deservy en- 
vers vous. » 

CHAPITRE XXXIII 

Comment Pantagruel feut malade, et la façon 

comment il guérit. 

EU de temps après, le bon Pantagrael 
tomba malade, et feut tant prins de 
l'estomach qu'il ne pouvoit boire ny 
manger ; et, parce qu'un malheur ne 
vient jamais seul, luy print une pisse chaulde qui 
le tourmenta plus que ne penseriez ; mais ses mé- 
dians le secoururent, et très-bien, avecques force 
de drogues lenitives et diureticques, le feirent pisser 
son malheur. Son urine tant estoit chaulde que de- 
puis ce temps-là elle n'est encores refroydie. Et en 
avez: 

En France: 
En divers lieulx, selon qu'elle print son cours, et 
l'on appelle les bains chaulx^ comme : 
A Coderetz, 
A Limous, 
A Dast, 
A Balleruc, 
A Neric, 
A Bourbonnensy, et ailleurs ; 

En Italie : 
A Mons Grot, 
A Appone, 
A Sancto Petro de Padua, 



184 LIVRE II, CHAPITRE XXXIII 

A Saincte Hélène ^ 

A Casa Nova, 

A Sancto Bartholomeo, 

En la conté de Bouloigne, 

A ia Porrette, et mille au! très lieux. 

Et m'esbahis grandement d'un tas de fols philo- 
sophes et medicins, qui perdent temps à disputer 
dont vient ia chaleur de cesdictes eaulx , ou si 
c'est à cause du baurach, ou du soulphre, ou de 
l'allun, ou du salpêtre qui est dedans la minere, 
car ilz ne y font que ravasser, et mieulx leur vaul- 
droit se aller froter le cul au panicault que de perdre 
ainsi le temps à disputer de ce dont ilz ne sçavent 
l'origine : car la resolution est aysée, et n'en fauit 
enquester davantaige que lesdictz bains sont chaulx 
parce qu'iiz sont yssus par une chaulde-pisse du 
bon Pantagruel. 

Or, pour vous dire comment il guerist de son 
mal principal, je laisse icy comment pour une mi- 
norative il print quatre quintaulx de scammonnée 
colophoniacque, six vingt et dix-huyt charretées de 
casse, unze mille neuf cens livres de reubarbe, sans 
les aultres barbouillemens. 

Il vous fault entendre que, par le conseil des 
medicins, feut décrété qu'on osteroit ce qui luy 
faisoit le mal à Testomach. Pour ce, l'on fist dix- 
sept grosses pommes de cuyvre plus grosses que 
celle qui est à Rome à l'aguille de Virgile, en telle 
façon qu'on les ouvroit par le mylieu et fermoit 

à un ressort. En l'une entra un de ses gens portant 
une lanterne et un flambeau allumé. Et ainsi Tavalla 
Pantagruel comme une petite pillule. 

En cinq aultres entrèrent tro^s paysans, chascun 
ayant une pasle à son col. 

En sept aultres entrèrent sept porteurs de cous- 
tretz, chascun ayant une corbeille à son col, et 
ainsi furent avallées comme pilluies. 

Quand furent en Testomach, chascun deffit son 
ressort, et sortirent de leurs cabanes, et premier 
celluy qui portoit la lanterne, et ainsi cherchèrent 
plus de demye lieue en un goulphre horrible, puant 
et infect plus que Mephitis, ny la Palus Camarine^ 
ny le punays lac de Sorbone, duquel escript 
Strabo. Et, n'eust esté qu'ilz estoient très-bien 
antidotez le cueur, l'estomach et le pot au vin, le- 
quel on nomme la caboche, ilz feussent suffoquez 
et estaintcs de ces vapeurs abhominables. O quel 
parfum 1 O quel vaporament pour embrener touretz 
de nez à jeunes gualoyses ! 

Après, en tactonnant et fleuretant, approchèrent 
de la matière fécale et des humeurs corrumpues; 
finablement trouvèrent une mont-joye d'ordure. 
Lors les pionniers frappèrent sus pour la desrocher, 
et les aultres, avecques leurs pasles, en emplirent 
les corbeilles; et, quand tout fut bien nettoyé, 
chascun se retira en sa pomme. Ce faict, Panta- 
gruel se parforce de rendre sa gorge, et facillement 
les mist dehors, et ne monstroient en sa gorge en 

>4 

plus qu'un pet en la vostre, et la sortirent hors de 
leurs pillules joyeusement. Il me souvenoit quand 
les Gregeoys sortirent du cheval en Troye. Et par 
ce moyen fut guery et reduict à sa première con- 
valescence. Et de ces pillules d'arin en avez une 
à Orléans, sus le clochier de Tesglise de Saincte- 
Croix. 

CHAPITRE XXXIV 
La conclusion du présent livre et l'excuse de l'auteur. 

R, Messieurs, vous avez ouy un com- 
mencement de rhistoire horrificque de 
mon maistre et seigneur Pantagruel. 
Ici je feray fin à ce premier livre : la 
teste me faict un peu de mal, et sens bien que les 
registres de mon cerveau sont quelque peu brouillez 
de ceste purée de septembre. Vous aurez la reste de 
l'histoire à ces foires de Francfort prochainement 
venantes, et là vous, verrez comment Panurge fut 
marié, etcocqu dés le premier moys de ses nopces; 
et comment Pantagruel trouva la pierre philoso- 
phale, et la manière de la trouver et d'en user; et 
comment il passa les mons Caspies, comment il na- 
viga par la mer Athlanticque, et deflît les Canniba- 
les, et conquesta les isles de Perlas; comment il 
espousa la fille du roy de Inde, nommée Prestjan ; 
comment il combatit contre les diables etfist brusler 

cinq chambres d'enfer, et mist à sac la grande cham- 
bre noire, et getta Proserpine au feu, et rompit 
quatre dentz à Lucifer et une corne au cul; et com- 
ment il visita les régions de la lune pour sçavoir si, 
à la vérité, la lune n'estoit entière, mais que les 
femmes en avoient troys quartiers en la teste ; et 
mille aultres petites jojeusetés toutes véritables. Ce 
sont belles besoignes. 

Bon soir, Messieurs. PardonnaU mi, et ne pen- 
sez tant à mes faultes que ne pensez bien es 
vostres. Si vous me dictes : « Maistre, il sem- 
bleroit que ne fussiez grandement saige de nous 
escrire ces balivernes et plaisantes mocquettes, » je 
vous responds que vous ne Testes gueres plus de 
vous amuser à les lire. Toutesfoys, si pour passe- 
temps joyeulx les lisez, comme passant temps les 
escripvoys, vous et moy sommes plus dignes de 
pardon q'un grand tas de sarrabovittes, cagotz, 
escargotz, hypocrites, caffars, rapars, botineurs, et 
aultres telles sectes de gens qui se sont desguisez 
comme masques pour tromper le monde. 

Car, donnans entendre au populaire commun 
qu'ilz ne sont occupez sinon à contemplation et 
dévotion, en jeusnes et macération de la sensualité, 
sinon vrayement pour sustenter et alimenter la 
petite fragilité de leur humanité, au contraire font 
chiere, Dieu sçait quelle ! 

Et curios simulant, sed bacchanaîia vivunt. 

Vous le pouvez lire en grosse lettre et enlumi- 
neure de leurs rouges muzeaulx et ventres à pou- 
laine, sinon quand ilz se parfument de soulphre. 
Quant est de leur estude, elle est toute consummée 
à la lecture des livres pantagruelicques, non tant 
pour passer temps joyeusement que pour nuyre à 
quelc'un meschantement, sçavoir est: articulant, 
monorticulant, torticulant, cuUetant, couilletant et 
diabliculant, c'est-à-dire callumniant. Ce que fai- 
sans, semblent es coquins de village qui fougent et 
echarbottent la merde des petitz enfans, en la sai- 
son des cerises et guignes, pour trouver les noyaulx 
et iceux vendre es drogueurs qui font Thuille de 
Maguelet. 

Iceulx fuyez, abhorrissez et hajssez aultant que 
je fojs, et vous en trouverez bien, sur ma foj. Ei 
si desirez estre bons Pantagruelistes, c'est à dire 
vivre en paix, joye, santé, faisans tousjours grand 
chère, ne vous fiez jamais en gens qui regardent 
par un partuys. 

Fin des chronicques de Pantagruel^ roy des Dipsodes, 
restituez à leur naturel, avec ses faictz et prouesses 
espoventahlesy composez par feu M. Alcofribas, 
abstracteur de quinte^ssence. 

Nous suivons le texte de l'édition de Lyon, François Juste, 
1542, in- 16^ et nous empruntons nos Variantes : i^ à l'é- 
dition de Lyon, Claude Nourry, sans date, m-4°, désignée 
par A ; 2° à V édition de Lyon, François Juste, i 533, w-24 , 
ByCt 3® à l'édition de Lyon, François Juste, i 534, in-24, C. 



Page 2. Ce dizain se trouve pour la première fois dans 
l'édition de i534, qui ajoute : a Vivent tous bons pan- 
tagrueiistes. » 

— 3, ligne 8. A, B, C : creues tout ainsi que texte de 
Bible ou de Sainct Evangile, et, 

— 5, 4. A : que les veaultrez et lévriers ont chassé sept 
heures. 

— 6, 10. A, B : véritable. Agentes et consentientes, 
c'est-à-dire qui n'a conscience n'a rien. J*en, 

— 6, i3. A» B, C : comme sainct Jehan de l'Apoca- 
lypse : quod. 

— 6, 17. Sçavoir s'il y avoit encores en vie nul de mes 
parents. Pourtant. 

Page 8. Ce dixain manque dans A, B, C, et même dans 
l'édition de François Juste, 1542. Il parait pour la pre- 
mière fois dans une édition de i 5 52, in- 16. • 

— 9, lignes 9-10, A : chroniques, non-seulement des Grecz, 
des Arabes et Ethnicques, mais aussi les auteurs de la Saincte 
Escripture, comme monseigneur Sainct Luc mesmement et 
Sainct Mathieu. Ils. 

— II, 24. A ajoute : et carré à Tadvenant, car deux 
radz de front chascun une hallebarde au col eussent peu 
facillement marcher et passer dessus. 

— i3, 16. A ajoute : qui engendra Badeloury, qui 
tua sept vaches pour menger leur foye. 

— i3, 20. B, C : Pour avoir dormy la gueule baye, 
comme. 

— 16, 8-10. A, B : MassoretZt interprètes des sainctes 
lettres hebraicques, lesquelz disent que sans point de faulte 
ledit Hurtaly n'estoit point dedans. C : MasserotZy interprè- 
tes des sainctes lettres hebraicques, lesquelz... 

— 20, 6. A ajoute ici : Une aultre plus grant ad- 
venture arriva cette sepmaine au géant Gargantua. Car un 
meschant vestibousier, chargé de deux grands poches de set 
avecques ung os de jambon qu'il avoit caché en sa gibes- 
sière, entra dedans la b>>uche du pauvre Gargantua, lequel 
dormoit la bouche ouverte à cause de la grand soif qu'il 
avoit. Ce mauvais garson, estant entré là dedans, a getté grant 
quantité de sel par le palais et gousier dudit Gargantua, le- 
quel, se voyant tant altéré et n'avoit aucun' remède pour 
estaindre icelle altération et soif quMl enduroit, de grant raige 
estrainct et serre si fort les dents et les faict heurter si rude- 
ment l'une contre l'autre qu'il ressembloit que ce feussent 
batailles de moulins. Et, ainsi que le gallant m'a depuis dict et 
racompté, auquel on eust facilement estouppé le cul d'ung 
boyteau de fain, de paour qu'il eut, se laissa cheoir comme 
Ung homme mort et habandonna ses deux sacz plains de sel 
dont il tourmentoit si fort le pauvre Gargantua. Lesquelz 

furent soubdainement transgloutiz et abismez. Ledit gallant, 
revenu de pasmoyson, jura qu'il s'en vengeroit. Lors a mis 
la main en sa gibessiere et tira un gros os de jambon fort 
salie, auquel estoit encore le ^oil long de deux grands piedz 
et quatre doigs, et par moult grant yre le meit bien avant 
en la gorge dudit Gargantua. Le pauvre homme, plus altéré 
qu'il n'estoit paravant, et sentant le poil dudit os de jambon 
qui luy touchoit au cueur, fut contrainct de vomir et getter 
tout ce qu'il avoit dedans le corps, que dix huyct tumbe- 
reaulx n'eussent sceu trainer. Le compaîgnon, qui estoit 
raucé dedans l'une de ses dentz creuses, fut contrainct de 
desloger sans trompette, lequel estoit en si piteux ordre que 
tous ceux qui le veoient en avoient grant horreur. Gargan- 
tua, adressant sa veue contre bas, advisa ce maistre caignar- 
dier qui se tournoit et viroit dedans celle grant mare, tas- 
chant se mettre hors, et pensa en luy mesmes que c'estoit 
quelque ver qui l'avoit voulu picquer au cueur, et fut bien 
joyeulx qu'il estoit sailly de son corps. 

Page 2 1 , ligne 3. A ajoute : le dyable l'a chié en voilant. 

— 2 1, 5 . A ajoute : Ceulx sont descenduz de Pan- 
tagruel qui boy vent tant au soir, que la nuyt sont çon- 
trainctz de eulx lever pour boire et pour estaindre la trop 
grant soif et charbon ardant que ilz ont dedans la gorge. 
Et ceste soif se nomme Pantagruel, pour souvenance et mé- 
moire dudit Pantagruel. 

— 28, 14. A : oy sillons y qui est de présent en la grand 
tour de Bourges, quon. 

— 29, 18. A, B, G, ajoutent : par sainct Lygaire. 

— 3 3, 2 3. A, C : lupanares de Champgaillard, de 
Matcon, de Gui de sac, de Bourbon, de Huslieu. B : lupa- 
nares de Champgaillard y de Matcon y de cul de sac, de 
Bourbon y de Glatingny, de Husleu et de Grenetal. 

— 36, 3. A, G : saint Alipentiny corne my de bas, 
quelle, 

— 36, 12. A^ B : disoit Gesar. 

Page 36, ligne i3. A, B : motz absurdes en, 

— 40 y 8. C ajoute : Aristotetis libri novem De modo di- 
cendi horas eanonicas. 

— 40, 20. C ajoute : Jabolenus, De cosmographia pur- 
gatorii. 

— 42, 21. C : Badinatorium sorboniformium. 

— 44, 19. B ajoute : cwn scholiis Terentii. 

— 45, 27. B ajoute : et cousins. 

— 53. Le premier discours de Panurge (lignes 5- 1 2) est en 
allemand; voici la traduction de M. Burgaud : 

« Jeune gentilhomme, Dieu vous donne joie et prospérité 
avant tout. Cher gentilhomme, je dois vous apprendre que ce 
que vous voulez savoir est triste et digne de pitié. J'en au- 
rais long à vous conter, et ce ne serait pas plus amusant 
pour vous d'écouter que pour moi de narrer, bien que les 
poëtes et les orateurs d'autrefois aient soutenu, dans leun 
adages et sentences, que le souvenir des peines et de la pau- 
vreté endurées soit un vrai plaisir. » 

Le second discours (lignes 16-25) semble être en arabe, 
maisM. SilvestredeSacy(édit. Variorum,lU, 287) n'y a rien 
reconnu . 

— 54. Le troisième discours (lignes 3-8) est en italien; 
en voici la traduction : 

« Monseigneur, vous voyez l'exemple que la musette ne 
rend Jamais de son qu'elle n'ait le ventre rempli; moi de 
même, et je ne vous saurais raconter mes aventures si mon 
ventre aux abois n'a d'abord sa réfection accoutumée ; il lui 
semble que mes mains et mes dents aient perdu leurs fonc- 
tions naturelles et soient entièrement réduites à néant. > 

Le quatrième (lignes 11 -16) est en anglais; M. de Mon- 
taiglon (111,225-226) a donné le texte en anglais moderne; 
voici sa version française : 

a Seigneur, si tu as- l'intelligence aussi haute que tu as le 
corps naturellement grand, tu auras pitié de moi, car la Na- 

ture nous a faits tous égaux. C'est la Fortune qui a élevé les 
uns et abaissé les autres; la vertu est souvent pauvre, et les 
hommes vertueux en mépris, et, avant l'heure de la mort, 
on ne peut dire de personne qu'il est bon. » 

Le cinquième discours (lignes 19-25) est du basque défi- 
guré, que M. Burgaud traduit ainsi : 

« Mon grand Monsieur, à toutes choses il faut un remède, 
il en faut un, autrement besoin est de suer. Je vous prie 
donc de me faire connaître par signe si ma proposition est 
dans l'ordre, et, si elle vous paraît sans inconvénient, don- 
nez-moi ma subsistance. Puis, après cela, demandez-moi 
tout ce que vous voudrez; je ne vous ferai faute de rien. Je 
vous dis la vérité du fond du cœur, s'il plaît à Dieu. » 

Page 55. Le sixième discours (lignes 1-6) est du Lan- 
iernoy]; le septième (lignes 10-14) est du hollandais; voici 
la traduction de M. de Montaiglon : 

« Monsieur, je ne parle aucune autre langue que la lan- 
gue chrétienne; il me semble pourtant que, quand je ne vous 
dirais pas un mot, mes haillons vous annoncent assez ce que 
je désire. Donnez-moi par charité de quoi me restaurer. » 

Le huitième (lignes 17-24) est espagnol : 

« Seigneur, je suis fatigué d'avoir tant parlé; aussi je 
supplie Votre Révérence de remettre sous ses yeux les pré- 
ceptes de l'Évangile pour qu'ils émeuvent Votre Révérence 
à faire ce qui est un devoir de conscience, et, s'ils ne suffi- 
saient à émouvoir la pitié de Votre Révérence, je la sup- 
plie d'avoir égard à la pitié naturelle, et crois qu'elle suffira 
pour l'émouvoir, comme il est raisonnable, et sur ce je n'en 
dis pas davantage. » 

— 56. Le neuvième discours (lignes 1-9) est en da- 
nois ancien. M. A. Rothe, de Copenhague, en a établi le 
texte et donné la traduction : 

« Monsieur, même au cas que, comme des enfants et des 
bêtes brutes, je ne parlasse aucune langue, mes vêtements et 
la maigreur de mon corps montreraient néanmoins clairement 
les choses dont j'ai besoin, ce qui est vraiment de quoi m an- 

Rabelais. II. ' 2 S 

ger et de quoi boire. Ayez donc pitié de moi, et ordonnez 
qu'on me donne de quoi maîtriser mon estomac aboyant, 
de m6me qu'on met une soupe devant Cerbère. En ce cas, 
tu vivras longtemps et heureux. » 

Le dixième discours (lignes i3-i5) est en hébreu. Voici 
la version de M. Carmoly : 

« Monsieur, la paix du Seigneur soit avec vous. Si vous 
voulez faire du bien à votre serviteur, donneznnoi tout de suite 
une miche de pain, ainsi qu'il est écrit : Celui-là prête an 
Seigneur qui a pitié du pauvre. » {Proverbes, chap. zix, ver- 
set 17.) 

Le onzième (lignes 2o-'2 7) est en grec, avec une ortho- 
graphe conforme à la prononciation moderne, que Rabelais, 
comme Ta remarqué le premier M. de Montaiglon, connais- 
sait par son ami Lascaris. Voici la traduction : 

« Très-bon Seigneur, pourquoi ne me donnes-tu pas du 
pain? Tu vois cependant que je suis misérablement exté- 
nué de faim, et, pendant que tu ne me secours d'aucune 
manière, tu me demandes ce qu'il ne faut pas. Tous les 
gens instruits sont pourtant unanimement d'avis que les dis^ 
cours et les paroles sont inutiles quand la chose est mani- 
feste poussons. Ici les paroles ne sont nécessaires que pour 
que vous me donniez les choses dont nous disputons. 

Page 57. Le douzième discours (lignes 2-8) est, comme 
le remarque Pantagruel, en langaige de mon pays de 
Utopie. 

Le treizième et dernier (lignes i3-2o) est, comme on le 
voit, en latin : 

« Déjà bien des fois, par tout ce qu'il y a de sacré, par 
les dieux et les déesses, je vous ai supplié, si quelque pitié 
vous émeut, de soulager ma misère, sans avoir en rien profité 
de mes supplications et de mes prières. Laissez-moi donc, je 
vous prie, laissez-moi, hommes impies, aller où m'appellent 
les destins, sans me fatiguer de vos vaines questions^ et vous 
souvenant de cet ancien adage : Ventre afiTamé n'a pas d'o- 
reilles. » 



VARIANTES 19^ 

Page 59, ligne 4. A, B, C : diçt plus admirable que 
celui de Salomon. 

— 59, 19. A, B, C, ajoutent : non pas qu'il engardast 
lesdictz théologiens et sorbonicques de chopiner et se reffrai- 
chir à leurs beuvettes accoustumëes. 

— 62, 25. A, B : ny Ciceron^ ny Pline, ny Senecque^ 

^- 63, 9. A, B, C, ajoutent : et en usent comme ung 
crucifix d'ung pifre. 

— 63, a 5. A, B : replicques, duplicques, reproches. 

— 64, 2 5. A, B, C : zénith diamétralement opposé es 
troglodytes, par autant. 

— 65, 9. A, B, C: depescher les bulles des postes à 
piedz et lacquays à cheval pour. 

— 65, 12. A, B : chous qui estoit grosse d'enfant, 
selon. 

— 65, 18. B, C : /es maignans, et ainsi se pourmener 
durant le service divin, car. 

— 66, 22. A, B, C : poursuyvez. — Vrayement, disi 
le seigneur de Baisecul, c'est bien ce que l'on dit, qu'il faict 
bon adviser auculnes fois les gens, car ung homme advisé 
en vault deux. Or, Monsieur, ladicte bonne.* 

— 67, 20. A : qu'on ne se seignast de la main gauche, 
la bonne femme se print à esculler les souppes par la foy 
des petis poissons couillastris. B : seignast. La bonne femme 
se print à esculler les sciatiques par la foy des. 

— 70, 10. A, C : formey sur beaux escarpins deschi- 
quettez à barbe d'escre visses. 

— 70, 12. A, B, C : Vaultre se cactie le muzeau pour 
les froidures hybernales, et si la court, 

— 70, 14. A, B, C : fera de troys septmaines. 

— 70, 2 5. A, B, C : gens dignes de mémoire. 

— 71, 5 . A, B, C : vm en pleine minuyct sans. 



196 VARIANTES 

Page 71, ligne 26. A. B, C : trois cents avez mariatz et. 

— 72, 4. A, B, C : aultrement dire que tousjours am- 
bezars, ternes, six et troys, guare des, mettez. C : guare 
das. 

— 72, 8. A : oultrance, et vivez en souffrance, et me 
peschez force grenoilles à tout^ 

— 72, 24. A, B, C, au lieu des mots : de doublet en 
case y on lit : Das ist cotz. Frelorum bi got paupera guerra 
fuit, et m*esbahys bien fort comment les astrologues s*en 
empeschent tant en leurs Astrolabes et Almucantharat. C 
commence : das dich gots martre schend frelorum. 

— 73, 12. A, B, C : toison pour six blancs, j*entens. 

— 7$, 14. A, B, C : &onn» maisons que. 

— 74, 6. A : temps de peste charger son pauvre membre 
de mousse. 

— 76, I . A : gehaignoit d'angustie et petoit d'ahan 
comme. 

— 76, 9. A : considéré que le soleil décline bravement 
de son solstice. B : que la ratepenade décline. 

— 76, 12. A, C : vexations </cs lucifuges nycticoraces 
qui sont inquilines au climat diarbomes d*un crucifix à 
cheval. 

— 76, 18. A, B : innocent de crime qu'on pensoit 
privilégié. 

— 79, 7-11. A, B, C : humer. Par sainct Thibault, dist- 
il, tu dysvray, et si je. 

— 82, 1 1. B : cryant à haulte voix. 

— 84, 24. A, B, C : bruslant comme Sodome et Go- 
morre, dont. 

— 8^, 12. B, C : Orléans ou Carpentras. 

— 88, 5. A : de tant de vitz qu'on couppa en ceste ville 
es pauvres Italiens à l'entrée de la Reine. Quel diable. 

Page 88, ligne 17. B, C : gasré et le pape diffamé. Mais. 

— 89, 6. A, B : mouches ne s'i caillassent point, at- 
tendant. 

— 90, 3-4, A, B, C, ajoutent : Dieu le commande. 

— 90, 21. A, B, C : esmoucheieur de la reine Marie, 
ou bien de. 

— 91, 9. A, B, C, ajoutent : Et bien« puisque Dieu le 
veult ! Et tous jours forroit dedans. 

— 91, 2 5. A, B, C : ville f et s*il n*y a que neuf jours, 
voire de mangeresses d'ymaiges et de théologiennes. Mais. 

— 94, 21. A, B, C^ ajoutent : et théologiens. 

— 94, 29. A, B, C : assigné à tous les théologiens de se 
trouver en Sorbonne pour examiner les articles de la foy, 
il. Au lieu de examiner, C dit graheler. 

— 95, 5. A, B, C : oi^m7 theologalement tout le treilliz 
de Sorbonne, en sorte. 

— 98, II. B : trouvoit homme ou femme qui luy sem- 
blissent bien glorieux et qui eussent quelque. 

— 98, 12. B : endroictz de leurs habillements soubz. 

— 98, 27. B, C : lingere des galleries de la Saincte 
Chappelle. 

— 102, I. A, B, C : a^ez en la loy : Dominum Deum 
tuum adorabis, etilli soli servies; diliges prsemium tuum, et 
sic de aliis. Ainsi. 

— 104, 16. A, B, C : escholes de Sorbonne, en face 
de tous les théologiens, où. 

— io5> 9. A, B, C, ajoutent : Jesuchrist ne fut-il pas 
pendu en l'air? mais à propos. C : Jesuchrist feut pendu, 
etc. 

— 106, 4. A, B : jours un grandissime clerc nommé. 

Page 107, ligne 28. A, B : de philosophie, de magie, de 
alkymie et de. 

— 109, 6. A, B : resolution, dont il la fault trouver toi 
et moi. Et. 

— III, 17. A, B : tous les sorbonicoles, d. C : bé- 
jaunes sorbonicoies. 

— 1 12^ 17. A, B : de sophistes. C : maraux sophistes, 
sorbillans, sorbonnagres, sorbonnigenes, sorbonicoies, sor- 
boniformes^ sorbonisecques, niborcisans, borsonisans,- sani- 
borsans. 

— 116, 2. A, B,C: dextre. Et ce dura bien par l'es- 
pace d'ang bon quart d*heure, dont Thaumaste. 

— 120, 2 3. A : beurent comme toutes bonnes âmes le 
jour des mortz, le ventre contre terre, jusques. 

— 122, 28. B : trompé à considérer et veoir vostre 
contenance et physionomie, 

— 12 3, 8. B : dict et pensé de. 

— 12 3, 2o. B : comme il y a en vostre noble et doulce 
personne. 

— 123, 22. A, B : ferez ceste grâce de vous accoUer, 
de vous bauer. 

— 124, 10. B : se alla agenouiller. 

— 12 5, i3. A : des deux s'entre aime le plus, ou. 

— 12 5, 22. A, B : deshonneur. Allez vous en, et. 

— 127, 9. A^ B, C : feste du corps Dieu, à, 

^127, 14» A, B : precieulx et excellentement riche. 
Ce jour. 

— 127, i5-i6. A, B, C : une chiene qui estoit en cha- 
leur, laquelle. 

— 127, 21. A : s'en alla. B : s'en alla à l'esglise, oà. 

— 129, 3. A. B : l'église ne s'en vinssent à. 

Page 129, ligne 9. A, B : peu, et print congé d'elle 
et s'en alla en. 

— 129, 10. A, C : la conchoient toute et compissoyent, 

— 129, II. A, B : tant qu'il y eut un grand lévrier 
qui luy. 

— 129, 12. A, B, C : et lui culletoit son collet par 
derrière. 

— 129, i3. A, B, C ; les petiz cuUetoient ses. 

— 129, 27. A, B : chiens de ceste ville, qui. 

— i3o, 3. A, B : procession, car il se y trouva p/us. 

— i3o, i3.«A, B : accoustremens, qu'elle ne sceust y 
trouver mes remèdes, sinon s'en aller à son hostel. 

— i3o, 24. C : nostre maistre de Quercu. 

— i3i, 5. A, B, C, ajoutent : et l'exposition d'ung 
mot escrit en ung aneau. 

— i3i, 9-10. A, B, C : fe'ut jadis Enoch et Helye, 
ensemble. 

— i32, 6. A : qu'ilz chevaucheroyent Z««rj. 

— i32, 9. A, B : (7z chevauchoient à. 

— i32, 14. A : ne chevauchoient pas si. 

— i33, 4. A, B, C : Lettres... chapitre XXIII manque. 
Le récit continue ainsi : Laquelle inscription leue, (7 feut 
bien esbahy, et, demandant au messagier... 

— i35, 28-29. ^ ' i^^''^» ^^ ^^ P^u ^^ temps, paS' 
sans, 

— i36, 4. Dans A, les mots et firent scalle sont rem- 
placés par piedmont scalle (prindrent scalle^). 

— 1 36, 9. A, : port de Achorie. 

— t36, 10. B : Amourettes. 

— 140, 7. A, B : se vont empestrer entre. 

Page 141» lignes 14-15. A, B, C : advis. Et incontinent 
se mist après à courir de telle. 

— 141, 16. A, B : en moins d'ung rien, et. 

— 141, 18. A : Les quatorze lignes qui suivent sont 
remplacées par : et en courant tua des pieds dix ou douze 
que levraulx que lapins, qui ja estoient hors de page. Doncq 
il frappa le chevreuil... 

— 146 y a5. A : Qui non d*harnoys, mais de bon sens 
vestuz. 

— 147, ay-So. A donne ainsi les quatre premiers vers : 

Ce fut icy que, à l*honneur de Bacchus, 
Fut bancqueté par quatre bons pyon^. 
Qui gayement tous mirent à bas culz, 
Soupples de rains comme beaux carpions. 

— 148 y 17. B : cliquetis que de lances. Adoncques 
Epistemon se print à soubzrire. 

— iSi, 2. A, B : Pantagruel quMl eust son armée. 

— i5i, 17. A, B, C : rojf, je ne te dys pas, comme 
les caphars : Ayde toy. Dieu te aydera ; car c*est au re- 
bours : Ayde toy, le diable te rompra le col. Mais je te 
dys : Metz... 

— i52, 4. Les deux alinéa qui précèdent manquent 
dans A, où on lit : ce faict, le prisonnier s'en alla, et Pan- 
tagruel. . . 

— I 53, 7. A, B, C : £f tous se mirent si bien à flac- 
conner que. 

— 154, II. A : composées de trochistz, d'allkelLangi et 
de cantharides, et aultres. 

— 154, 20. A, B, C : voix qui est plus espouvantable 
que n'estoit celle de Stentor, qui fut oui par sur tout le 
bruict de la bataille des Troyans, et vous en partez dudit 
camp. 

— i55, 26. A : hastiveté et célérité. 

Page .57, ligne 6. A. B : .ubmergé. 

.5-7 n. A, B, C. sjootent : Moy doncques qui en 
btftro« d^uze telz qn'estoit Dayid, car en ce t«">P«-'^" 
^Sque «ng peUt chiart. n'en deffer.,-). p.. bien «ne 

douzaine? 

— i58, 4-5. A, B : occire le pouvre Pantagruel. 

_ ,60, 12. A : Cefaict, voyant. 

— 160, 28.29. A,B:gaZa«ttmenfdespIoyc ses bras, et, 

— 162, 12. B : frappant à grands coups, torche, 

— 162, 14. A, B, C : sus ung mail de. 

— i63, 7. A, B, C : Et comme ilz approchoient, Pan- 

tagruel, 

— 1 63, 9. A : piedz, et du corps de Loupgarou arme. 

leî, 2 5. A : avoit nom Moricault. 

— 164, 9. A, B : teste tranchée. 

— i65, 19. A : aioés. 

— i65,25. A, B : Et ce faiW, lui fit deux ou trois poms. 
C : quinze ou seize poincts, 

j5-^ 18. A, B : Pharamond estoit lanternier. 

— 167, 19. A, B : Hannibal estoit coquetier. C : co- 
quetier. 

— 168, I. B : Hz ont tant seulement une nazade, et de- 
vers le. 

— 168 2. A, B, ajoutent : Les douze pers de France 
sont là et ne font riens que je aye veu, mais ilz gaignent leur 
X à endurer force plameuses, chinquenaudes, alouettes et 
grans coups de poing sus les dentz. 

— 168, 18. A, B. C : Jason et Pompée estoient. 

— 168, 24. C : Baudoin estoit manillier. 

— 169! I. A, B, C : Jules César souHlart. 

26 



202 VARIANTES 

Page 1 69, ligne 5 . A, B : Charlemaigne estoit hous$epaiHier. 

— 169, 10. A, B, ajoutent: portoit une hotte; je ne 
sçay pas s'il estoit. 

— 169, 28. A, B : Pépin. 

— 171, 22. A, B : barre. Baillez ici, villain, baillez, et 
en allez quérir d'auitres. Et le pauvre pape s'en alloit pleu- 
rant. 

— 172, 7. B : rien et ne faire jamais nul bien. Adoncq* 
il appella Caillette, Triboulet et d'aultres qui leur sem- 
bloyent disant. 

— 173, 9. B : Souvient point, tant ilz son! maulditz et 
inhumains, pourveu. 

— 176, 6. B dist : Monseigneur, cognoissez-vous 
point ce . 

— 1 76, 18. B : distPanurge k Monsieur du Roy. Adonc- 
ques il le preni. 

— 178, 7. A : e/ incontinent tout le monde se rendoità 
luy. 

— 182, 19. A, B, ajoutent : que mangeoys-tu? 

— 1 8 3, 1 3. A, B : malheur. Et son urine estoit si chaulde 
que. 

— i85, 5. A, B : entrèrent d'aultres gros varlets, chascun 
portant ung pic à son col. En troys aultres entrèrent troys 
paizans. 

— 1 8 5 , 1 2 . A, B : ainsi cherchèrent plus de demye lieue 
où estoient les humeurs corrompues, finablement trouvèrent. 

— 187, 9. A, B, C : véritable. Ce sont beaux textes 
d'Evangilies en françoys. Bonsoir. 

— 187, 1 1. A, B, se terminent ici par le mot Finis. On 
trouve ensuite, dans B, la table, qui commence ainsi : 

Sensuyt lindice des matières principales contenues au pré- 
sent Hvre par chascun chapitre. 

Et premièrement, le prologue de lacteur : 

De lorigine et antiquité du grand Pantagruel, chapitre /«', 
et continue jusqu'au XXIIP chapitre, bien que le texte en 
contienne 24. La différence provient d*erreurs dans la numé- 
rotation des chapitres, qui sont cotés, dans Tlndez, de la 
manière suivante : i, 2, 3, 4, 5, 6, 7, 8, 9, 9, 10, 11, 
12, i3, 14, i5,. 16,18, 18, 19, 20, 21, 22, 23. — Cy 
finist lindice de ce présent livre. 

Page 188, ligne 20. C : Finis. S'ensuyt l* indice des ma- 
tières principales, etc. 

